
A szerzőről 


Dr. Haász Sándor a Soproni Egyetem Benedek Elek Pedagógiai Kar Társadalom, Szociális- és 


Kommunikációtudományi Intézetének egyetemi docense. 


2009-től a Karon betöltött egyetemi tanársegédi, 2013-tól adjunktusi, 2014-től tanszékvezető 
főiskolai docensi főállása mellett két évig a Flandorffer Ignác Szociális Intézet, mai nevén 
követően 2012-től a városi hajléktalan-ellátás intézetvezetőjeként, majd a Gyermekjóléti 
Központ szakmai tanácsadójaként tevékenykedett. Rövid ideig Győr-Moson-Sopron megye 
gyermekjogi képviselőjeként számos gyermekvédelmi problémát volt lehetősége megismerni, 
kezelni, ami szakmai tapasztalatait gazdagította. Az elmúlt időszakban publikációi főként a 
szakmai gyakorlatra fókuszáltak. 2014-15-ben az NCSSZI megbízásából a szakmai 
továbbképzési programok részeként tananyagfejlesztésben, 2015-ben pedig a NGM 
megbízásából a szociális hatósági képzések képzési anyagainak egységesítésében vett részt. 
Jelenleg országos gyermekvédelmi szakértőként tevékenykedik  konfliktuskezelés, 
gyermekvédelmi közvetítés, mediációs szakterületeken. 2018 óta a Szociális és 
Gyermekvédelmi Főigazgatóság személyiségfejlesztő csoportvezetőjeként három nyugat- 
dunántúli megye szociális és gyermekvédelmi intézményeiben a kollégák szakmai, 


módszertani és esetközpontú felkészítését végzi. 


Bevezetés 


A pedagógia szerepe a gyermekvédelemben — szocializációt és prevenciót erősítő funkcióin 
keresztül - mára megkérdőjelezhetetlen. Szakmai tartalma az irányadó jogszabályok tükrében 
elég változatos képet mutat 1993-tól (közoktatási törvény) 2011-ig a nemzeti köznevelésig. Az 
1997 óta hatályos gyermekvédelmi törvényünk (1997. évi XXXI tv.) a gyermekvédelemben 
vállalt feladatok specializálódásának eredményeként a hazai óvoda- és iskolarendszert önálló 
funkciókkal és kompetenciákkal bíró szereplőként jegyzi. Ennek gyakorlati megvalósulása 
alapvetően személyhez fűződő (gyermek- és ifjúságvédelmi felelős, , gyermekvédelmis" 
pedagógus, osztályfőnök, intézményvezető). Gyermekvédelmi tevékenységükkel a köznevelés 
intézményei meghatározó szereplői annak a szakmaközi ernyőszervezetnek, melyet észlelő-és 
jelzőrendszernek hívunk. A jól működő gyermekjóléti szolgálatok szoros funkcionális 
kapcsolatot építenek ki és tartanak fenn az óvodákkal, iskolákkal, ami többnyire abból a 
szakmai felismerésből fakad, miszerint a pedagógus a gyermekkel és családjával való 
kapcsolatán keresztül a lehető legadekvátabb és hitünk szerint a legaktívabb jelzőrendszeri tag. 
A gyermekközpontú intézményi kultúra, nevelés elterjedése, valamint a témaspecifikus 
szakirányú továbbképzések sokszínűsége mára vitathatatlan, mégis a változó jogszabályi 
környezet, a folyamatosan átalakuló probléma- és tünettan újabb és újabb kihívások elé állítják 
a pedagógusokat. A pedagógiai munkát kísérő folyamatok egyre markánsabb részét képezik a 
gyermekek szociális életteréből beszivárgó , zavaró" — ún. diszfunkcionális tényezők, melyek a 
családi vagy kortárs rendszerszintű működés sajátjaként a gyermekek számára ösztönössé váló 
folyamatok, a szakemberek mégis sokszor értetlenül állnak a kérdés előtt. Napjaink 
aktusok. Még akkor sem, ha az európai gyermekvédelmi rendszerek jogi narrációja tűnik 
fölényesebbnek. Jóval nagyobb aktivitást kell e mögött látnunk, hiszen a jog sem nyújt 
mindenben , de facto" eligazodást számunkra, főként ha egyéni életutak szubjektív szemlélői 
vagyunk. A hangsúly a szubjektív befogadói akaraton, a tevőleges, jóhiszemű, vagy éppen 
laikus segítői attitűdön múlik elsősorban. Csakis erre vethet árnyékot az akcióirányult segítői 
kompetenciák (tudások, ismeretek, technikák) dúsgazdag vagy keskeny, sokszor élettelen 


lombkoronája. 


A problémahangsúlyú családi rendszerek ismerete, a különféle gyermek és családközpontú 
nevelési, szakmai attitűdváltások segítik a pedagógust a humán társszakmákkal közös kohézió 


fenntartásában és az eredményesebb családi szocializációs folyamatok facilitálásában. 


A most elkészült jegyzet hiteles összerendezését nyújtja azoknak az elméleteknek, 
módszereknek és technikáknak, amivel napjaink pedagógusa hatékony és eszközgazdag lehet 
a , problémás" gyermek környezetének felismerésében, valamint az intézményes nevelésében. 
Fontos felhívnom ugyanakkor a szakkompetenciák kérdéskörét, a szükséges intervenciók 
tekintetében. Kiemelném az utolsó fejezet konfliktuskezelési és gyermekrajzelemzési 
ismereteit, melyek információs jelleggel kizárólag a felismerést segítik a pedagógiai munkában, 


adott esetben a jelzés szükségességét prognosztizálják. 


I. A család rendszerszemléletű megközelítésben 


A problémalátás és érzékenyítés alapja a nevelői munkában a család rendszerszemléletű 
felfogásának ismerete, és tudatosítása. Így rögtön az első fejezetben szükségesnek tartom 
tisztázni a család, mint rendszer fogalmát, viszonyát a makro-társadalomhoz, valamint belső 
erőstruktúráját. Ez a struktúra adja a működési és értelmezési keretét annak a 
problémahalmaznak, amivel elsőként a pedagógus találkozik a gyermek, mint tünethordozó 
működését észlelve. A rendszerszintű változások ismerete nélkülözhetetlen a hiteles 


gyermeknevelő, oktató-, fejlesztő programok kialakítása során. 


A rendszer fogalma már az antik világban és a középkorban is ismeretes volt, metaforaként is 
mind gyakrabban fordult elő különböző, főképp az élettel foglalkozó tudományokban. Alapja 
a Platón és Arisztotelész által indítványozott organikus szemlélet [1], melyben a társadalom 


modelljének az élő organizmust, a családot tekintik. 


Ha megkíséreljük meghatározni a , családi rendszert", akkor egy olyan csoportról beszélünk, 
melynek tagjai befolyással vannak egymásra (kölcsönösség elve), magukat, mint csoportot egy 
családnak tartják, és akik valamilyen aspektusból belső koherenciát mutatnak: hasonló 


identitástudattal, értékrendszerrel, hittel és meggyőződéssel rendelkeznek. 


gazdaság és a politika. Így a család, mint intézményesült forma, változik időben, térben, 
miközben mindvégig arra törekszik, hogy hagyományos értékeit megőrizze, ugyanaz a család 
maradhasson. Hagyományos értelemben a család egy olyan elsődleges szociális csoport, 
melybe az egyének beleszületnek, s mintegy védőbástyaként hozzájárul azok fizikai és lelki 


védelméhez. 
Néhány, a családról szóló meghatározás: 
Bowlby (1969) szerint a család a tagok egymáshoz való ragaszkodásából származó konstrukció. 


Rutter (1979) szerint a család a sikeres személyiségfejlődéshez és a lelki egészséghez szükséges 
protektív, meghitt kapcsolatok elengedhetetlen menedéke. 


A rendszerszemléletben gondolkodás lehetővé tesz egy sajátos struktúrát, melyben a személy, 
a család, és a társas rendszerek kölcsönhatása érvényesül. Ezt egy modellábrán szeretném 


szemléltetni ([/a.). 


Az ábra koncentrikus köröket mutat, melynek legbelső köre hivatott reprezentálni az egyént, 
akit index személynek nevezünk. Körülötte helyezkedik el a magcsalád, a távolabbi rokonokból 
álló család, valamint a — külső körökön — további komplex rendszerek. Amennyiben egy 
személy viselkedését, érzéseit, élményvilágát szeretnénk megérteni úgy ismernünk kell azokat 
a koherens szabályokat, a kölcsönhatások törvényszerűségeit, ún. interakcionális mintákat, 


melyek e komplex rendszeren keresztül hatnak az egyénre. 


Népjólét és egészségbiztosítás 


Oktatási szolgálatok 


[/a. ábra: komplex rendszermodell (Haász) 

Ha röviden szeretném összefoglalni a fent leírtakat, akkor azt mondhatom, hogy a család egy 
folyamatosan változó mikroszociális közeg. A változás a különböző viszony-interakciók 
következménye, melyek a komplex rendszeren belül hatnak. A különböző szintű változások 
mindig együtt járnak a családon belüli homeosztatikus egyensúly fenntartásával, merre a család 
tagjai törekednek. Az, hogy mennyire zárt vagy nyitott egy család a külvilág felé, meghatározza 
annak speciális struktúráját és annak - a rendszeren belül működő - folyamatnak a minőségét, 


melyet szocializációnak nevezünk. 


Az egészséges társadalom így harmonikus családok és közösségek szerves rendszere. 


A felnőtt személy mentális egészsége szempontjából a családi szocializációs folyamat 
minősége meghatározó. A család minden más társadalmi tényezőnél (lásd a külvilág interakciós 
közege) jobb esélyt jelenthet a későbbi felnőtt személyiség belső harmóniája (azaz 
devianciamentessége) szempontjából. Ennek egyszerű magyarázata a hagyományos családi 
életforma, melybe beleszületünk, s mely generációról generációra áttevődve az élet értékét és 


értelmét adja. 


A család alapvető funkciókat lát el, melyek egytől egyig az érett személyiség kialakulásának 
elengedhetetlen feltételei. 


A következő családi funkciókról beszélhetünk: 


A bizalom, összetartozás érzése, a másik feltétel nélküli elfogadása — a szülő és a gyermek 
harmonikus kapcsolatának alapja a bizalom, melyet a házastársak közötti viszony alapoz meg. 
Megfelelő szülő-gyermek kapcsolat hiányában a fejlődő személyiség számára az emberi 
közelség sokkal inkább bizonytalanságot és félelmet eredményez. A bizalmi kapcsolat az alapja 


a feltétel nélküli elfogadásnak, azaz a szeretetnek. 


A biztonság — A család a személy egyik fontos szükségletének a biztonság érzésének legfőbb 
garanciája. A biztonság hiánya, mint ahogy azt számos lélektani kísérlet bizonyítja, súlyos, 
gyakran maradandó mentális , torzulást" eredményez. Különösen kritikus időszak a korai 


kötődés időszaka, melyre dolgozatomban még részletesen kitérek. 


Érzelmi kapcsolatok — Alapvetően a biztonságra épül, azt garantálja, a családon belüli érzelmi 
kapcsolatok minősége. Itt szintén különleges figyelmet érdemel a kötődés, a kötődési 


mintázatok fontossága. 

A család egyéb fontos funkciói közé tartoznak: 


A kommunikáció — A kötődés fontos kísérőjelensége, mely a korai időszakban maga a fizikai 
kontaktus, később már kevésbé. Ezt a szerepet a kommunikáció veszi át, ezen belül is 
elsősorban a nem verbális kommunikáció. A fejlődés időrendi sorrendjében a felnőtt 


kötődésekre már a verbális kommunikáció jellemző. 


Torz családi struktúrák hátterében gyakran különféle patológiás közlési kapcsolatok állnak. 


Együttes élmények — A családban történő beszélgetések tartalmát gyakran együttes élmények 
szolgáltathatják. Ezek hiányában a kommunikációs szükséglet hamar kielégül, közös élmények 


híján legfeljebb az együttlakásból adódó témákra korlátozódik. Az együttes élmény újra és újra 


p.s pefÜr 


A család, mint élet és munkaközösség — A család egyik eredeti funkciója a teljes életközösség. 
Ebben a funkcióban a családot nem csupán érzelmi kapcsolatok, hanem közös funkciók is 


összetartják. 


Konfliktus-megoldási módok — ( , coping" stratégiák ) — A családi élet legfőbb biztosítéka annak 
is, hogy az egyén elsajátítsa a nagytársadalomban nélkülözhetetlen problémamegoldó 
stratégiákat. A család számára az autonóm megoldási módok kidolgozása létfontosságú, hisz 
csak így maradhat fenn. Tehát mindig, mindenre kell, hogy megoldás legyen. A konfliktus- 
megoldási módok elsajátításának lehetősége szintén szocializációs részfolyamat, mely egyben 
a családon kívüli feszültségek kezelési stratégiája is. A destruktív stratégiák helyett pozitív 


megoldó technikák alkalmazása. 


A gyermekek a szülőktől tanulnak, így a későbbiekben gyakran visszaköszön az elsajátított, 
internalizált viselkedés- és magatartásforma. Itt fontosnak tartom megjegyezni témám 
szempontjából a destruktív alternatívák — mert hogy gyakori, a diszfunkcionális családoknál — 
generációs átörökítő hatását, mely az agresszív, erőszakos viselkedésmódok megjelenésére 


adhat magyarázatot. 


Szerepek — Szerepeknek nevezzük az egyénnel szemben támasztott magatartási elvárások 
rendszerét. A család, sajátos módon, a prímér társadalmi szerepek elsajátításának legfőbb 
közege. A külső társadalom elvárásainak megfelelő szerepek, valamint a hivatással együtt járó 


szerepek sikeres elsajátításában is jelentős segítséget nyújthat. 

Értékek — Minden család sajátos értékrendszerrel rendelkezik, mely egyfajta mintául szolgál az 
egyén cselekvésének. A család tehát értékeket nyújt, és toleranciát fejleszt ki más értékekkel 


szemben. Így érték lehet más értékek elfogadása is. 


Az érték, mely nem a dolgokban, hanem az egyénben rejlik, meghatározza az adott 


személyiséget, az identitás része. 


Családi életre nevelés — A családi életre nevelésnek szintén értékeket kell felmutatnia, mely a 
hagyományos család fogalmához kötődik. E! kell fogadtatnia az egyénnel a családi együttélés 


örömét. 


A fentiek alapján tehát a család sokféle funkciót tölt be, mellyel közvetve vagy közvetlen 
módon hatást gyakorol az egyénre. Az érett személyiség egy fejlődési folyamat végterméke, 


melynek anyaintézménye a család. 


A család történetének, funkciójának, létezésének érzékeltetésére Jung, C. G. (1999) a 
következőt írja: , mert amelyik fának magasra nő a koronája annak gyökerei is mélyen 


lenyúlnak a földbe. Pedig a fa értelme sem nem a gyökérzet, sem nem a büszke lombkorona, 


5) 


hanem a közöttük keringő életnedv... " 


A családra vonatkozó elméletek és megközelítések sokaságából Bányai az alábbiakat emeli ki, 
mint amelyek Magyarországon is nagy hatást gyakorolnak a segítő szakmákban dolgozók 


gondolkodására, munkamódjára: 


1.) A strukturális-funkcionális alapú család-megközelítések szerint a család funkcionális 
feladata a kulturális hagyomány átörökítése a szocializáció révén, valamint a családtagok 
személyiségének stabilizálása. Ennek a szemléletnek egyik markáns képviselője, Talcott 
Parsons (1964) családfogalmának a nyomán kezdtek el a segítő szakmák a családról, mint 
rendszerről gondolkodni, mely nagyobb külső rendszerek része, egyben belül is tagolt, ahol a 
tünetnek valamilyen, a rendszer egészét szolgáló funkciója van. Ugyanakkor szintén Parsons 
normatív, középosztályi család-felfogásával szemben fogalmazódott meg a szociális 
szolgáltatásokat igénybe vevő családok markáns különbözősége. Parsons felfogásában 
, standard" vagy elvárt egység a családi háztartás, amely a házaspárból és még eltartott 


gyermekeikből áll. 


2.) Az interakcionista iskola megközelítésének legfontosabb üzenete, hogy ,,... a család élő, 
változó, fejlődő egység. Állandó csak a családtagok közötti interakció........ mely, (ti. az 

interakció) ha véget ér, akkor megszűnik a család is." (Cseh-Szombathy, 1979) Bányai szerint 
ezzel csak részben érthetünk egyet, mert kutatások bizonyítják, hogy az évekre, évtizedekre 


szétszakított családok tagjai sok esetben akkor is e családokhoz tartozónak érzik magukat, ha 
13 


semmiféle interakció nincs közöttük, családtagjaikról őrzött emlékeik, a velük kapcsolatos 


fantáziák ilyenkor is működtetik viselkedésüket. 


3.) A fenomenológiai megközelítés , abban különbözik a pozitivista megközelítéstől, hogy 
tényeit, mint a megfigyelt személyek által alkotott jelentéseket kezeli" (Neményi, 1988). 
Neményi Mária kutatása, amelyet egészségügyben dolgozó szakemberek, és az ő roma 
klienseik körében végzett tanulságosan mutatja be, hogy családokkal dolgozva sok esetben nem 
bizonyos tényekből, hanem azokból a jelentésekből kell kiindulnunk, amit e tényeknek a család, 
illetve az egyes családtagok tulajdonítanak. Neményi Mária: , Két külön világ" Cigány anyák 


és a magyar egészségügy (Beszélő 3. évf. 2. sz.) 


4.) A kommunikációelméleti megközelítés a rendszert belülről, működésének jelentést teremtő 
szabályszerűségei felől írja le (Somlai, 1986, in: Füredi—Buda, 1986). , A kommunikációnak a 
kontextus által meghatározott jelentése, az utalások, a család múltját rögzítő közös történetek a 
segítő beavatkozások kiindulópontjai lehetnek. E megközelítés legfontosabb hozadéka az a 
gondolat, hogy ha ,,... az egyén kommunikációja mindig rendszer része, akkor ez azt is jelenti, 
hogy az egyéni pszichopatológiáról a hangsúly teljes egészében az egyén releváns 
rendszerében: a családjában lejátszódó folyamatokra tevődik át." (Honti, 1986, in Füredi—Buda, 
1986) , A problémák megértéséhez a családi kommunikáció folyamatát, és nem elsősorban a 
problémás családtag egyéni jellemzőit kell figyelembe venni. A változásnak is ezen a szinten 
kell bekövetkeznie, ez vonja maga után a problémás családtag állapotának javulását." (Bányai 


2004) 


5.) A lélektani család-definíciók a családtagok közötti kötődéseket hangsúlyozzák. Ezek szerint 
a család a tagok egymáshoz való ragaszkodásából származó konstrukció, és a sikeres 
személyiségfejlődéshez és a lelki egészséghez szükséges protektív, meghitt kapcsolatok 


elengedhetetlen menedéke. 


6.) A családterápiás megközelítések közül néhány családnak tekint , bármilyen csoportot, 
amelynek tagjai testi-lelki kötelékeket ápolnak egymás iránt. Ebben az értelemben a család 
fogalmába beletartozhatnak a kiterjedt család egyes tagjai, közeli barátok és partnerek is." 
(Asen, 1997) 


Összefoglaló kérdések: 


e . Hogyan tudná saját szavaival értelmezni az ökológiai szemlélet alapját adó komplex 


rendszermodellt a családok életében? 

e " Mi az a rendszer és hogyan értelmezhető a családi struktúrákban? 


e . Melyek a családok alapvető funkciói? 


Jegyzet: 


[1] A szerzők a szervezetet, így a családot is például komplex rendszernek, társadalomnak 
(organizmusnak) tekintették. B. Buda - T. Kurimay, The Development of Systems Theory Its 
Relationship to Other Paradigms, in T. Kurimay - J. Lask - R. Dallos - Zs. Etenyi (eds.), 
Distance Education for Family Therapy. Counselling and Supervision, European Training 


Foundation - JGYTF, 1999 

Bányai Emőke (2004). Intenzív családmegtartó szolgáltatások. Család Gyermek Ifjúság, 6, 6- 

II. Diszfunkcionális családstruktúra, avagy az abnormális egyensúly világa 


A család, mint rendszer megfelelően és hibásan egyaránt működhet. Hibás működésekor a 
belső diszharmónia a gyermeknek megmerevedett és célszerűtlen, ,,kóros"? viselkedési 
mintákat közvetít, így annak fejlődését megakadályozza, vagy helyrehozhatatlan mentális 
változásokat eredményez. A hibásan működő családstruktúra meglehetősen zárt, és 
védelmezi kényes, törékeny belső egyensúlyát. Ennek megbomlása ellen mintegy kitermeli az 
ún. problémás családtagot, mellyel álcázni próbálja, vagy éppenséggel kiegyenlítheti a többi 
családtag gyengeségeit és személyiséghibáit. Ez az ún. problémás családtag legtöbbszőr a 
gyermek. A családok sokszor a tökéletesség látszatát keltve képesen kóros egyensúlyi 
állapotok fenntartására, ami megnehezíti a velük foglalkozó, értük dolgozó társszakmák 


munkáját. 


Azért is tartom fontosnak ezen összefüggés megvilágítását, mert a diszfunkcionális családok 
sajátosságának tekinthető a kirekesztő, önvédő mechanizmus. Gyakorló szakemberek 
számtalanszor tapasztalják a klientúrában megjelenő , problémás gyerek" helyzetét, de 
ugyanide sorolható az alkoholista apa jelenléte a családban, aki ellen elindul a bűnbakképzés 
csoportdinamikája. Ő egy személyben a , szükséges rossz? megtestesítője, akire minden 


problémát rá lehet húzni. 


Homeosztázis / belső eg ensúly, mint önszabályozó mechanizmus : 
FUNKCIONÁLIS CSALÁD DISZFUNKCIONÁLIS CSALÁD 
jólét és jól lét SÍTESSZ, TOSSZ ÉTZÉS 
stabil, kiszámítható kommunikációs bázis instabil kommunikációs bázis 
nyitott kapcsolatfelvétel, kooperációkészség koalíciók, szövetségek 
FLOW frusztráció — alacsony tolerancia 
asszertivitás vádaskodás 
lojalitás ellenségeskedés 
nyitott, diffúz határok zárt, merev határok 
CÉL: JÓL ÉLNI!!! CÉL: TÚLÉLNI!!! 


II/a. ábra: Homeosztázis a funkcionális és diszfunkcionális családi struktúrában (Haász) 

A családok az egyensúlyteremtés művészei, hiszen a kiegyensúlyozottság teremti meg az 
együttélés érzelmi alapjait. Ez az egyensúly azonban rögzülhet a korábban érintett diszfunkciók 
mentén is és beállít egy túlélési potenciált ezeknek a családoknak a működésében. A 
bántalmazó családok, ahol az agresszor viselkedése rögzült tapasztalati minták mentén 
kiszámítható, olyan stratégiai elemeket mozgósítanak, amelyek valóban a verés, a félelemben 
tartás érzésétől menekülést, avagy a , túlélést" célozzák meg. Szenvedélybetegséggel (többnyire 
alkohol) párosult agresszió a bántalmazó családok egyik sajátos ismertetőjegye, mely többnyire 
életszerű stratégiai elemeket mozgósít. Példaként hozható fel az, amikor az alkoholista szülő 
otthonába érkezik, majd a család tagjai nekilátnak a kiegyensúlyozó stratégiaváltásoknak. A jól 
bevált módszerekkel indítanak pl. étel gyors felmelegítése és tálalása (hisz közismert, hogy az 
alkohol nagy mennyiségben farkaséhséget okoz), de a gyermekeknél is kifejlődnek az 
, ártalmatlanítás" reprezentációi — pl. sírás, témaváltások, figyelemfelkeltés valamilyen rossz, 
vagy büntetésgyanús viselkedéssel. A cél valóban a túlélés és a pillanatnyi egyensúly 
megteremtése, komoly belső küzdelmek és vívódások árán. A problémás gyermek 
viselkedésének értelmezéséhez a rendszerelmélet adja a legszükségesebb alapokat, hogy 


megértsük a viselkedése okát és okra ható nevelési szemlélettel közelítsünk a problémához. 


A családi légkör rejtett vagy nyílt zavarai elindíthatnak hibás irányú személyiségfejlődéseket, 
melyek a felnőttkor alkalmazkodási és konfliktusmegoldó nehézségeinek egész sorozatát 
vonják maguk után. A családon belüli szerkezeti hibák csaknem mind a disszonáns, egyenlőtlen 
házastársi, szülői viszonyokban gyökereznek. Az ilyen feszültségektől, indulatoktól terhes 
közegben, a biztonságon és bizalmon alapuló kapcsolati szint elégtelen, a szülők védelmi és 


ellenőrző funkciója hiányos. 

Rutter (1975) a diszfunkcionális családi működésben nyolc területet különít el: 
1. Az érzelmi kötelékek hiánya vagy torzulása. 

2. Zavarok az érzelmi bázisként való működésben. 


3. A szülői modellek hiánya vagy súlyos torzulása. 


4. Alkalmatlan formák a feszültségek kezelésében és leküzdésében (inadekvát agresszió- 


kezelés) 
5. Interakciók hiánya vagy torzulása. 
6. A szükséges és a fejlődésnek megfelelő élettapasztalatok és életfeltételek hiánya. 


7. Nevelési eljárások hiánya vagy eltúlzása. 


17 


8. Hiányos vagy eltorzult kommunikációs háló. 


A fejlődő személyiség nem kapja meg a szükséges támogató légkört, érzelmileg bizonytalan, 
csalódott állapotba kerül mindaddig, mígnem azt interiorizálja, mint személyes életmintát, a 


személyisége részévé építi. 


Az erőszakos szülői magatartás megjelenése, - ,, szíjjal, bottal, ostorral, áztatott kötéllel, 
sodrófával; volt, ahol hideg fejű kiszámítottsággal, volt ahol dühödt idegességgel, brutális 
kegyetlenséggel, mert őt is verték, verte az élet is, valakinek tovább kellett adnia, amit ő 
szenvedett" (Losonczi, 1989) - a családi szocializációs folyamat ún. modell — átörökítő hatása 


révén mintegy , kitermeli" a következő generációk deviáns személyiségeit. 


A családon belüli erőszak vonatkozásában megkülönböztethetünk két ún. speciális 
családstruktúrát a hagyományos vagy nukleáris családtípusok mellett. Az egyik az ún. 
újraszerveződött (válás utáni újraházasodás vagy élettársi kapcsolat) vagy a manapság 
ismeretes mozaik családok, a másik pedig az egyszülős családok. Az erőszak vonatkozásában 
mindkét struktúra működésében találkozhatunk diszfunkcionális elemekkel, melyek alapjaiban 


a következők lehetnek.: 


Az újraszerveződött családokban gyakori a generációs ellentét a mostohaszülő és gyermek 
között, melynek alapja az el nem fogadás, az eredeti szülő helyettesítésének problematikája. Ez 
önmagában konfliktusos helyzetet szül, nem beszélve a tényleges "mostoha" ellenállás 


gyakoriságáról, valamint a gyakori szeretetmegvonásról. 


Az egyszülős (válás vagy társ elvesztése) családok esetében pedig gyakori diszfunkcionális 
tényező az ún. szerep visszafordítás, vagyis azok az irreális elvárások, amelyek a gyermekre 
irányulnak, a gyermeket mintegy pótlólagos felnőtt szerepbe helyezve. Ezzel gyakran 
találkozhatunk olyan esetekben, mikor az anya - fia egyszülős struktúrát, s annak belső 
dinamikáját értelmezzük. A következőkben ezt szeretném az alábbi ábrán részletezni, s felhívni 


a figyelmet a folyamat generációs cirkularitására. 

Különélés 


válás 
TT  — fogamzás e Társ 
8 kicsit segít 
terhesség 


—— társválasztás 


Kívánt v. hem kívánt 


World of Abnormal Rearing Barát 


gyermek a választása 


Kívánt v. nem kívánt E 


Irreális Abnormális nevelés világa Semmire nem 


Ivárások agyok ió 
dézsa Helfer-modell vagyok Jó 


képtelensépe 
Szerep Gyermekkori nélkülözés szakaszai 


; tés izolálódás 
visszafordítás 


Meg nem 
— Pp elégedetlenség tanult 
bizalom 


Együttműködésre képtelen 


II/b. ábra: Abnormális nevelés világa (Helfer, 1987:601) 


A fenti ábra jól szemlélteti a folyamat személyiségtorzító hatását és annak generációs átörökítését. 
A gyermekkori nélkülözés, a szeretet, mint alapszükséglet szülői megvonása, annak az ősbizalmi 
állapotnak a negligálását jelenti, amiben a gyermek megtanul biztonságban szeretve élni. Ez a 
szeretet feltétel nélkül kell működjön, amit a gyermek úgy érzékel, hogy ha rosszat tessz, akkor is 
elfogadják, így a büntetés is arányos teherviseléssé válik számára a szülővel közös értelmezések 
mentén (mit 15 tettél, miért is tetted, mit okoztál ezzel???). Mindez a szülői asszertív (én-üzenetekbe 
csomagolt) kommunikációs bázis alapjain tud csak megerősödni, amiben a gyermek megtanulja az 
érzéseit kifejezni, fejlődik az önérvényesítő képessége és az érzelmi intelligenciája. Elfogad, megért 
érzéseket, helyzeteket, helyzetek következményeit úgy, hogy mindeközben biztonságban és 
szeretve érzi magát. Ha ez sérül és kialakul a meg nem tanult bizalom, mint sérült ősbizalmi állapot, 
a gyermek önértékelési, teljesítnményértékelési problémák elé néz fiatal felnőttkoráig és a teljes 
életútját végig követi a szeretetsóvárgás állapota. A generációs ciklusváltás legproblematikusabb 
állomása a gyermekvállalás lesz, hisz ezek a fiatal felnőttek a gyermeki szeretetmegvonást a 


saját szeretetigényük előtérbe állításával negligálják. 

Összegzésként megállapíthatjuk a családi folyamatok és diszfunkciók cirkularitását, melyek 
iránya és hatása változó lehet. A családok norma — és mintaátörökítő szerepe meghatározó és 
sorsdöntő. Ebből kifolyólag lényeges feladatnak tekinthető a szakszerű családvédelem, a 


családok mentális és életvezetési problémáinak megfelelő kezelése és szinten tartása. 


A feladat viszonylag egyszerűnek tünhet, a preventív családvédelem óriási elméleti 
háttérismeret anyagából kiindulva, a gyakorlat és a szakszerű beavatkozási módszerek 
ismeretek elsajátítása azonban - sajnálatos módon - kevésbé hangsúlyos a jelenlegi felsőoktatási 


és szakképzési rendszerben. 


Összefoglaló kérdések: 


e . Hogyan tudná értelmezni a funkcionális és a diszfunkcionális családok egyensúlyra 


törekvését? 


e — Rutter értelmezésében melyek a főbb családi diszfunkciók? 


e . Melyek a Helfer-modell értelmezésének sarkkövei? Milyen generalizált folyamatot 


indít el a szeretetmegvonás állapota? 


Felhasznált szakirodalom: 


Losonczi Ágnes (1989). Ártó-védő társadalom. Budapest: Közgazdasági és Jogi Könyvkiadó. 
Ray E. Helfer, Ruth S. Kempe (1987). The Battered child. Chicago: University of Chicago 
Press. 


Rutter, M. (1975). Helping Troubled Children. Harmondsworth: Penguin. 

III. — Konfliktus és genetika az elhanyagolás és a bántalmazások tükrében 


A továbbiakban fontosnak tartom a család, mint rendszer, belső dinamikájának értelmezését, 
mely magában foglalja a családon belüli szerepelvárások, szerepkonfliktusok jelentőségét. A 
belső konfliktusok funkciójának és dinamikájának megértése közelebb vihet minket eredeti 
témánk, a családi, nevelési problémák kialakulásának és manifesztálódásának megértéséhez. 
Konfliktustörténeti beágyazódás részesei lehetünk, az ezirányú gondolkodás nyomon 
követesével az 1970-es évektől az ezredfordulóig. Az evolúciós pszichológia magyar kutató 
professzora Dr. Bereczkei Tamás ,homogámia elmélete? pedig rávilágít a genetikai 


érdekellentétek világára a nevelési attitűidök értelmezésén keresztül. 


A konfliktusokat és érdekellentéteket egyszerre több szempontból (a családi alrendszerek 
működését szemléltetve) szeretném megvizsgálni, rávilágítva arra a felismerésre, miszerint 
minden társadalmi jelenséget a maga komplexitásában, azaz működő rendszerében kell 


megtapasztalni. 


III.1. A szülő — gyerek konfliktus nézőpontjai 


A gyermekekkel való bánásmód, mint a szülői szerepelvárás társadalmi és szubkulturális, a 
nemi szerepekkel együtt járó igénye, meghatározó szerepet vállal a gyermek egészséges testi, 
lelki és szellemi fejlődésében. A freudi pszichoszexuális fejlődéselmélet orális szakasza az a 
különösen szenzitív időszak, mikor a gyermek sérülékeny, speciális igényeire anyai 
válaszreakciókat , követel". Meglehetősen stabil kötődési mintázatok kialakulásának időszaka 


ez, melynek elsődleges igénye a biztonságra való törekvés megvalósítása. 


A gyermekekkel való bánásmód és gondoskodás különösen nehéz feladat elé állítja a szülőket, 
bizonyos esetekben fáradtságos a velük való törődés, meglehetősen sok felszabadított energiát 
követel. A gyermekek - különösen a korai életszakaszban — hangosak, aktívak, a körülöttük lévő 
világ felfedezésére törekszenek. Alvási mintájuk is szabálytalan, nem passzol a szülők alvási 


periódusával. 


A családi életciklus e fejlődési szakasza, a szülővé válás folyamata által, teljesen új 
képességeket és viselkedési mintázatokat kíván érvényesíteni, mely meghaladhatja a családi 
rendszer belső egyensúlyának határait. Fiatal szülőknél gyakoriak az inkompetencia és a meg 


nem felelés érzései. 

Graham 120 kismamát interjúvolt meg (egy hónapos csecsemővel), és azt találta, hogy 6190- 
uk elismerte a csecsemővel szembeni dühösségét. 8190-uk beszélt arról, hogy a csecsemő körüli 


tapasztalatok után megértőbbek a gyermekeket megverőkkel szemben. (Graham, 1980) 


Egy postai kérdőíves vizsgálat során, ahol 111 olyan anyát kérdeztek meg, akiknek 18 
hónapostól 4 éves korig voltak gyermekeik, szintén a bevallott erőszak magas arányát találták. 
Az anyák 9690-a beszélt arról, hogy vannak olyan napjaik, mikor feszültebbek a 
stresszhelyzetek miatt, és 5790-uk elismerte, hogy legalább egyszer komolyan elvesztette 
önmérsékletét és megütötte a gyereket. 4096-uk rettegett attól, hogy az erőszakos dühkitörések 
feletti kontroll teljesen kicsúszik a kezéből. Ez a csoport sokkal gyakrabban hajlott a fizikai 
büntetés felé, ingerültebb lett, ha a gyerek sírt, és könnyebben unatkozott, ha egyedül volt 
otthon. 


Ha csak időszakosan is, de a követelőző, síró gyermek igényeire koncentráló figyelem szinte 
teljes mértékben izolálja az anyát és beszűkült interaktív kommunikációs mintákat szolgáltat a 


felnőttvilággal való érintkezésben (barátokkal, ismerősökkel). 


Richman (1976) fiatal házaspárokról írott tanulmánya kimutatta, hogy sok anya miután férje 
reggel elment dolgozni, nem beszélt egy felnőttel sem mindaddig, míg az késő délután haza 


nem érkezett. 


Wolkind (1982) arról számolt be, hogy jelentős mértékben csökkentette a depresszív tünetek 
gyakoriságát, ha a kismamák lakásába telefont szereltek be. Ezek a tanulmányok a maguk 
módján jelzik a kapcsolatfenntartás szükségességét, és hogy érdemes a megfelelő 


segítőrendszerekkel való együttműködésben való segítségnyújtás a fiatal anyák számára. 


Az internethasználat mára elterjedt online közösségi és hálózatépítő kapocs, melynek 
szociálpedagógia hatásmechanizmusait vizsgálja Pacsuta (2016) szerkesztett kötetében. A 
GYES-en, GYED-en lévő kismamák kapcsolati rendszere és izoláltsága a vizsgálatok alapján 


igazolhatóan csökken. 


Alapvető fontosságú az egészséges szülő-gyermek kommunikáció szinten tartása, a gyermek 
kommunikatív üzenetadásainak helyes értelmezése a szülő részéről, valamint a gyermeki 
képességek, generációs határok felismerése és az ehhez való megfelelő viszonyulás. Ezek mind 
olyan sajátos családon belüli interakciós minták, melyek ismerete és megfelelő alkalmazása 


hozzásegíti a szülőket a harmonikus és konfliktusmentes szülő-gyerek kapcsolat kialakításához. 


A gyermekbántalmazás területén a britek nagyon érdekes munkát végeztek kihangsúlyozva a 
különbséget azok között, akik a súlyosan megsebesítik és megverik gyermekeiket és azok 


között, akik nem. (Kellmer Pringle, M., 1980) A leginkább veszélyeztetett családcsoport a 

városközpontban élő, érzelmileg éretlen, valamiképp az agresszióra predesztinált — hátrányos 


szociális osztályhelyzetben lévő - fiatal családjai. 


Hyman (1995) a stressz előjeleit kutatva, a családi körülmények bizonyos jellegzetességeire 


bukkant: nagyrészt egyszülős családokról van szó, ahol a születés nagy gyakorisággal az 


együttélés első évén belül fordult elő, és nagy számban vannak munkanélküliek az apák között. 


Azonban a legfeltűnőbb jellemző mindkét mintában, hogy az anyák között a gyenge vagy 


beteges egészségi állapot magas százalékban fordult elő. Hyman hangsúlyozza, hogy a 


feszültség intenzitása és annak kezelése egyenletesen nyomon követhető az osztálytagozódás 


mentén, az intelligenciajellemzőkkel párhuzamban. 


A segítségnyújtás lehetséges dimenziói: 


10. 


Az izolált állapot megszüntetése, a felnőtt alrendszerrel történő interakciók javításán 


keresztül. 


A megfelelő célszemélyek felkeresése — mint külső erőforrás tényező - az anya 
önértékelésének javítása céljából. 


Az önmegfigyelés és önkontroll képességek elsajátításában való segítségnyújtás. 
A szülői kompetencia erősítése. 


Fokozni kell a szülők figyelmét és érdeklődését a csecsemő viselkedésének 


jelentésére, aktív szülői kép kialakítása. 


A feszültség és dühkitörés impulzivitásának kezelésében. 


Felkészíteni a szülőket arra, hogy a gyermeküknek milyen hátránya származhat abból, 
ha fizikai büntetéssel akarnak érvényt szerezni a szülői kontrollnak. Egyéb, hatásosabb 


alternatívák megvitatása. 


A nevelésre vonatkozó tanácsadásnak tartalmaznia kell, hogy mi a normális vagy 


elvárható viselkedés különböző életkorokban. 


Néhány közös dolgot csináltatni az anyával és a gyerekekkel, amit aztán játékká vagy 


tanulássá továbbfejleszthetnek. 


Segíteni a gyermeket is, hogy megtanulja kifejezni önmagát, és sokkal szabadabban 


viszonyuljon a világához. (Hyman,1995) 

III.2. Genetikai érdekek az elhanyagolás és a bántalmazás tükrében 


Láthattuk, hogy a család és azon belül a szülők szerepe milyen szinten érvényesül az erőszakos 
magatartásformák megnyilvánulásában, adott esetben milyen átörökítő hatások érvényesülnek. 
A szülővé válás azonban biológiai folyamat eredménye, melyben elsősorban genetikai érdekek 


dominálnak a párválasztástól egészen a gyermekvállalásig. (Bereczkei, 1998) 


A továbbiakban a szülői gondoskodást szociobiológiai nézőpontból szeretném megvizsgálni, 
választ keresve arra, hogy lehet-e genetikai megalapozottsága a családon belüli erőszaknak. 
Ebben segítségemre lesz az a darwini elmélet, miszerint a szülői gondoskodás végső célja a 
genetikai képviselet növelése a saját utódok felnevelésén keresztül. Az elmélet szerint a szülők 
utódaikkal kapcsolatban olyan viselkedési stratégiákra szelektálódtak, melyek növelik azok 


túlélési esélyeit, s ezáltal a szülők szaporodási sikerét. 


A klasszikus darwini elmélet értelmében az egyedek utódokat hoznak világra, melyek közül 
kiszelektálódnak a kevésbé rátermett, vagy kevésbé reproduktív egyedek. Ezzel ellentétben az 
elmélet szociobiológiai megközelítése azt hangsúlyozza, hogy az egyedek genetikailag 

behatárolt szubjektív döntéshozók, melyek elsősorban olyan viselkedési formákat részesítenek 
előnyben, melyek az adott környezeti feltételeknek és a genetikai érdekeiknek a 
legmegfelelőbbek. Erre épül már a genetikai hasonlóságon alapuló párválasztás módszere is, 
mely bizonyítottan genetikai érdek az azonos génkonstellációk átörökítése szempontjából. (Itt 
érdemes megemlíteni a hasonló genetikai tulajdonsággal rendelkező — szemszín, hajszín stb. - 


párok számszerűségét (Bereczkei, 1998). 


Visszatérve a szülői gondoskodásra, a már megszületett utódok felnevelésére fordított szülői 


erőforrások mértéke számos ökológiai, szociális és kultúrantropológiai tényezőtől függ. 


Az egyik közismert ökológiai tény a szülő — utód konfliktus, melyben a szülő gondozási és 
nevelési elvei összeütközésbe kerülnek a gyermeke érdekeivel. Itt tehát alapvetően genetikai 
érdekütközésről van szó. A szülő genetikai érdeke az, hogy biztosítsa génjei képviseletét a 
következő generációban. Ezt viszont úgy érheti el, ha maximalizálja túlélő utódai számát, azaz 
erőforrás — ráfordításait egyszerre több utód között osztja el. Leegyszerűsítve, korlátozza 
erőforrás tartalékait, azaz egyik utódot sem részesíti előnyben - a szülői gondoskodás 
szempontjából — a másikkal szemben. Ezzel ellentétben az utódok genetikai érdeke az, hogy a 
szülői ráfordítás minél nagyobb hányadát sajátítsák ki maguknak, minél több gondoskodást 


követeljenek meg. 


A konfliktus természetesen rejtett, genetikailag kódolt információkat tartalmaz. 

A bántalmazás, illetve a bántalmazó családok szempontjából három kritikus családtípust fontos 
megemlíteni, ahol a racionális utódgondozás szociobiológiai elméletének legszélsőségesebb 


esetei 15 megnyilvánulnak. 


Ezek közé tartoznak egyrészt azok a családok, ahol a szülőknek legalább az egyike mostoha 
vagy gyám. Különösen a nem vérszerinti apa jelenléte kockázati tényező. Másrészt a szociális 
és anyagi nehézségekkel küszködő családok, harmadrészt pedig azok a családok melyekben a 


gyermekek veleszületett fizikai és/vagy szellemi fogyatékossággal élnek. 


Mindhárom esetben az a közös, hogy a szülők alapvető biológiai érdekei kerülnek veszélybe. 


Az egyik esetben olyan utóddal élnek együtt, mely nem vérszerinti, ebből kifolyólag 


ririr tr 


jelentős mértékben lecsökkennek. 


Azokban a családokban, ahol az apa mostoha, jelentős mértékben megnő a gyermekek 


bántalmazásának esélye. 


Az anyagi nehézségekkel küszködő családokban a szülők igyekeznek korlátozni szűkös 
erőforrásaikat. Viszonylag kevesebbet foglalkoznak gyermekeikkel, akkor is elsősorban 
azokkal, akik érettebbek vagy idősebbek, azaz közelebb állnak az utódnemző korhoz. Végül a 
retardált gyermekek sok esetben alkalmatlanok arra, hogy egészséges utódokat hozzanak 


világra, súlyosabb esetben, hogy elérjék a nemzőképes kort. 


Ezekben az esetekben erősen lecsökken annak az esélye, hogy a szülők növelni tudják genetikai 
képviseletüket a következő generációban. Ezért növekszik annak kockázata, hogy a szülők 
gyakran megvonják a gondoskodó magatartásformát gyermekeiktől, esetenként magukra 


hagyják őket. 


Fontos megjegyeznem, hogy mindez még nem bizonyítja azt, hogy ezekben a családokban a 


szülők automatikusan bántalmazóvá válnak, csupán jelentősen megnő annak valószínűsége. 


Egyes darwini szellemben dolgozó antropológusok (lásd alább) az elmúlt időben azt találták, 
hogy számos kultúra nevelési szokásaiban lényeges különbséget tesznek a születendő utódok 


neme között. 


Fel kell hívnom a figyelmet arra, hogy a neveléssel összefüggésben álló nemi diszkrimináció 
alapvetően kor- és kultúrspecifikus tendencia. Nem vonható tehát általános következtetés az 
irányba, hogy egyes családok csak a lány, míg más családok csak a fiúgyermekeket, illetve a 


velük történő foglalkozást részesítenék előnyben. 


25 


A Trivers-Willard hipotézis (1973) a következő: ahol az utódok szocioökonómiai státusza 


különböző, ott a nemek , értékessége" eltér egymástól. 


A hipotézis magyarázatára Mildred Dickemann (1989) a különböző agrártársadalmakból, így 
Indiából, Kínából és a középkori Európából származó demográfiai adatok alapján azt találta, 
hogy a felsőbb osztályokban és kasztokban sokkal kevesebb a lány, főként a házasságra lépő, 
mint a fiú. Dickemann szerint e mögött egy ősi biológiai alkalmazkodási folyamat áll. Az elit 
osztályokban és rétegekben az ősi vagyon örököse a fiúgyermek. Jó anyagi helyzetükből 
kifolyólag viszonylag korán nősülnek. Így ők a családi hatalom biológiai és társadalmi 
újratermelői, szüleik elsősorban őket támogatják, míg a születendő lányokat, mint , kevésbé 
kívánatos" nemet eltávolítják a szaporodási közösségből. Ebből következik, hogy például az 


ázsiai országokban bevett rituálék formájában ment végbe sok leánygyilkosság. 


Ezzel szemben a szegényebb társadalmi régiókban, s főleg a nyugati társadalmakban főként a 
fiúgyermekek mortalitása a magasabb. Elsősorban a nehéz fizikai munka, rossz fizikumuk és 
egészségügyi állapotuk miatt. Viszonylag későn érték el a családalapítás anyagi feltételeit, és a 
születendő gyermekeik halandósága is magas volt. Többnyire ezért lettek a leánygyermekek a 
szülői gondoskodás középpontjába állítva, különösen akkor, ha alkalom nyílt a felfelé 


házasodásra. 


Ezek a vizsgálatok főként a XVIII. -—XIX. századi Nyugat-Európa és az ázsiai országok 
társadalmi és szociokulturális világát tükrözik. Csupán érdekességként kívántam megemlíteni, 


bár több kultúra hagyományai még ma is élnek. (Dickemann, 1989) 


Az evolúciós elméletek és magyarázatok meglepő módon számtalan társadalomtudományi 
kutatás támpontjai lehetnek, mint ahogy azt a fent említett vizsgálatok is alátámasztották. Az 
emberi magatartásról és viselkedésről alkotott nézeteink csakis úgy válhatnak teljessé, ha 


azokat összefüggő szemléletbe ágyazzuk. 


III.3. Konfliktus a házastársi kapcsolatban 


A konfliktus a társadalomtudományokban, azon belül is a szociológia elméletvilágában gyakran 
használt fogalom — gondoljunk a kontfliktus-elméletekre — és megannyi szociológust 
foglalkoztató társadalmi folyamat. A konfliktus egyfajta érdekellentétet takar, mely létrejöhet 
társadalmi szinten osztályok, rétegek, csoportok között, de ugyanakkor egy adott struktúrán 
belül is, mint például a család. A konfliktusok mozgatórugói azok a különféle interakciós 
szintek, melyek létrejöhetnek személyek, csoportok és egyéb társadalmi kategóriák között. A 


lényeg mindig egyfajta változás elérése direkt vagy indirekt módon. Ez a változás létrejöhet 

adott esetben kedvező, azaz pozitív vagy kedvezőtlen, negatív irányban egyaránt. A lényeg a 
változással együtt járó magasabb vagy alacsonyabb szerveződési struktúra (egység) 


kialakulása. 


Arra, hogy érdekellentétek keletkeznek minden házasságban, már G. Simmel (1955) felhívta a 
figyelmet: 


, Kizárt dolog, hogy ne tartalmazzon konfliktust az olyan intim csoport, mint a házaspár 
viszonya, amely felöleli az élet egész tartalmát. Az egyet nem értésnek, a belső eltérésnek és a 
kifelé is megnyilvánuló ellentétnek bizonyos mennyisége organikusan kapcsolódik azokkal az 
elemekkel, amelyek végül is egy csoportot összetartanak, nem választhatók el a szociológiai 
struktúra egységétől. Ez nem csak azokra a házasságokra jellemző, amelyekben a viszony 
csődje nyilvánvaló, hanem ott is, ahol a házasságokban kialakult egy elviselhető modus vivendi 
Ezek a házasságok a konfliktusaik miatt nem lesznek , kevésbé" igazi házasságok; jól 
meghatározható, jellegzetes egységgé számtalan összetevő, közöttük az elválaszthatatlan 
konfliktusok tették ezeket. " 


Simmel számára a konfliktus épp úgy része a házasságnak, mint azok az elemek, melyek 


összetartják. 


,4A házassági konfliktus az a helyzet, amelyben a házastársak között érdekellentét van, és ez 
érzelmi és/vagy szándékbeli ellentétben, időnként ellenséges interakciókban is kifejeződik. Az 
érdekellentétek visszavezethetők a házastársak szerepeire, ezek ütközésére, de kialakulásukban 
és menetükben fontos a családi közösség, a házastársi viszony fejlődésének belső dinamikája 


és a házastársak személyisége is." (Simmel, 1955:48-49) 


Nagyobb jelentőséget tulajdonít a házasságon belüli konfliktusoknak Jetse Sprey (1969), aki e 
problémakör egyik kiemelkedő teoretikusa. Véleménye szerint a legkézenfekvőbb, ha a 


családot, mint állandó konfliktusok rendszerét értelmezzük. 


Véleménye szerint a család olyan rendszer, melyben az egyes tagok szükségletei, céljai 
ellentétesek, de kielégítésük, megvalósításuk mégis egymástól függ. Így a család megértéséhez 
a kooperációt, mint központi fogalmat vezette be, mely más, mint az egyetértés vagy 
alkalmazkodás. A kooperáció egy olyan sajátos megoldási forma, mely meghagyja ugyan a 
családtagok közt feszülő érdekellentéteket, de azokat az emberi együttélés szabályainak 
megfelelően hatékonyan kezeli. A családon belüli házastársi viszony tehát egy folyamatában 
átértékelődő viszonyrendszer, melyben a közösen kialakított szabályok teremtenek némi 
látszatharmóniát. Ez viszont nélkülözhetetlen ahhoz, hogy a család intézményrendszere 


fennmaradjon. 

Az elmélet önmagában meglehetősen egyoldalú szemléletet tükröz, ha figyelmen kívül hagyja a 
házasságot megalapozó egymással szembeni érzelmi igényt. Ami egy olyan szintű viszonyulás a 


házastársak között, mely egy szilárd, érzelmi alapokon nyugvó belső harmóniát teremt. 


Tény, hogy a házasságok jelentős részében azonban idővel megszűnik az érzelmi igény és 


átveszi helyét a már említett érdek - kooperáció. 


A konfliktusok okait tekintve három szint meghatározó jelentőségű: 


e, " Az első szintet a házastársak személyisége jelenti és az ellentétek szempontjából 


vizsgálandó olyan összetevők, mint az egyéni szükségletek, magtartási mechanizmusok 


, " A második szintet a családi mikroközösség jelenti, melynek működéséből következnek 


bizonyos ellentétek 


,. . Végül a harmadik szint a makrotársadalom szintje: a házastársaknak a társadalmi 
struktúrában elfoglalt helye, szerepei, a társadalom norma- és célrendszere mind 


konfliktusforrást jelenthetnek. 


A három szint nyilvánvalóan kölcsönös hatásmechanizmusokat feltételez, így nem választhatók 


el egymástól egyértelműen. 


Az első szint az egyes személyiségvonásokat helyezi előtérbe, mint szocializációs ágenseket. A 
személyiségfejlődés része a szocializációs folyamatnak, így minden szempontból meghatározó 
az eredeti családi kapcsolatokból származó és megtapasztalt interakciós minták átvétele. Ide 


tartoznak a már említett konfliktuskezelési stratégiák is. 


Ugyanakkor a személyiség a már meglévő házastársi viszonyban is strukturalizálódik, ami 
leginkább abban nyilvánul meg, hogy standard magatartási mintázatok, problémamegoldó 
stratégiák rögzülnek. Ebben az esetben egy konfliktusos helyzet stabilizálódhat, a kilépés és a 


megoldás nehézségeinek megléte mellett. 


A második szint, mint mikroközösségi szint, a családi, házastársi életformából adódó 
konfliktusos helyzeteket táplálja. A házastárs és adott esetben a gyermek iránti teljes 
elköteleződés lehet a konfliktus forrása abból a szempontból, hogy a házas élet pusztán 
kompromisszumok és lemondások sorozata. Beszűkül az egyén társas- világa, kevesebb 
szabadideje marad, aminek következtében szinte már csak egy szerepben látja magát: a 


, rabszolga" szerepében. 


A harmadik szint a makrotársadalmi szint, mely újfajta szerepeket , követel"? norma és 


szabályrendszerén keresztül. Itt különösen figyelemre méltó a nők társadalmi szerepének 

átalakulása. Napjaink társadalmában jellemzően a , kétkeresős" családmodellről beszélhetünk, 
mely a nők tradicionális, áthagyományozott családi szerepének a meggyengüléséhez vezetett. 
Már másként fest az ideális nő vagy anya képe a , sikeres üzletasszony", a dolgozó nő 


szerepében. 


Nevezhetjük egzisztenciális kihívásnak vagy sajátos kényszerhelyzetnek, a lényeg ugyanaz, a 


szerepek és elvárások megsokszorozódása újabb konfliktushelyzetet teremt. 


III.4. A házastársi szerepek változásai a családi életciklus folyamán, szerepkonfliktusok 


A szerepkontfliktusok jelenléte és felerősödése különösen aktuális a családi életciklus kritikus 
szakaszaiban, melyet Salvador Minuchin (2005) a család természetes fejlődésének 
stádiumaiként értelmez. Ezek a fejlődési szakaszok magukban hordozzák a változással együtt 
járó új feladatokat (leválás, házasság, gyermekvállalás, stb.), új szerepeket (házastárs, szülő, 
nagyszülő, após, anyós, stb.), melyeknek meg kell felelni. A családtagok személyiségjegyeinek, 
valamint felkészültségének függvényében a megfelelés néha valós nehézségekbe ütközhet, 
előállhat fejlődési krízis, amely egyértelműen negatív érzéseket, feszültségeket, szorongást 
táplál. A szerepelvárások szempontjából felerősödhetnek a konfliktusok az egyes családi 


alrendszerek között, ideértve a házastársi alrendszert 1s. 


A gyermek megszületésével, mely az anyaság és a szülőség szerepét vonja maga után, az anya 
és a feleség szerep között erős konfliktus húzódik meg. Előtérbe kerül az anyai szerep, ami már 


nem azonos a feleség szerepével. 


Így a családi életciklusokban bekövetkező változások nemcsak új szerepeket teremtenek, 
melyek a korábbi — esetünkben a feleség — szereppel ütköznek, hanem e szerepek 
újraértelmezését is okozhatják. Az a nő, aki ezt a sajátos szerepkonfliktust átéli, hogy belső 
szorongását csökkentse, változtat férjével szembeni magatartásán, új feleségszerepet alakít ki. 
Ez az esetek döntő többségében a legkevésbé sem talál megértésre a férj részéről, ami újabb 
konfliktust indukálhat. 


III.5. A házastársi konfliktus kiterjedése, eszkalációja 


Az eszkaláció leginkább azokban a házastársi konfliktusokban következik be, ahol a viták már 


túl merevnek tűnnek és alapvetően átértékelődnek a házastársi, családi kötelék alapértékeit. 

A viták, melyek a passzív ellenállás kevésbé hatékony eszközéül szolgálnak egyre inkább 
elhatalmasodnak, eszkalálódnak. Megjelenik az aktív vitaszerep, mely mély, esetenként rejtett 


érzéseket hoz felszínre, és kezdetét veszi a személyeskedés. 


Személyeskedés alatt azt értem, hogy a konfliktust kiváltó valódi probléma már kezd 
elhalványulni és az ellentét a másik partner személyére irányul. A másikat hibáztatja, 
személyiségének negatív vonásaira vezeti vissza a konfliktust. Az ilyen jellegű eszkalációban 
fontos szerepe lehet a metakommunikációnak. A hangsúly, és gesztusok még inkább 
alkalmassá teszik az egyént érzései kifejezésére, melyet leginkább a gyanakvás, megvetés és 


gyűlölet jellemez. 


A vita kiterjedhet úgy is, ami elég gyakori, hogy a támadások a partner rokoni, baráti 
kapcsolatát is érinti. Gyakran trágár, sértő kifejezések hangzanak el, aminek egyértelmű célja 
a másik személy megbántása. Az éles közbeszólások tudatosan a másik fél érzékeny pontjára 


i kád 


irányulnak, ugyanakkor elhangozhatnak olyan kifejezések is (pl: .."a jó édes anyádat!"), melyek 


már a társadalmi konvencióknak megfelelően agresszív viselkedés kiváltói. 


A hirtelen fellobbanó, nagy horderejű viták esetén az adott probléma, lehet az akármilyen 
lényegtelen is, a kapcsolat fentmaradhatóságának, életképességének központi problémájává 


válhat. 


A konfliktusok szélsőséges megoldási módja a tettlegesség, mely gyakran a fent említett 
kiterjedt aktív vitahelyzetekben jelenhet meg. A fizikai bántalmazás leggyakrabban olyan 
családokban fordul elő, ahol az elfogadott megoldás, mégpedig gyakran nemcsak a fenyítő, 
hanem a bántalmazott részéről is. A kor- és kultúrspecifikusság szintén meghatározója a fizikai 


bántalmazás családon belüli alkalmazásának, mint konfliktusmegoldó stratégia. 


A patriarchális társadalmakban kialakult családi normák szerint a férj-apa akaratát, ha kellett, 
erővel is érvényesíthette bármely családtaggal szemben. E normák lényegében még a múlt 
században is érvényesek voltak mindenütt, ahol a patriarchális családi forma dominált, így a 
magyar családok többségében is. A hatalom egy személyre koncentrálódása, a fizikai kontroll, 


mind a nevelés és a hagyományos családstruktúra részeként volt értelmezhető. 


A XX. században a családok struktúrájában egy, a már említett, alapvető változás következett 
be a nők gazdasági-társadalmi helyzetének megváltozásával, a feminizmus megjelenésével, így 
ennek megfelelően módosultak a családi kapcsolatokat meghatározó normák is. Az ártatlan 
áldozatok már jogi védelemben részesültek, s ezzel bűntettnek számított, ha a férj fizikailag 


bántalmazta családtagjait. 

Napjainkban a társadalom és a jog a maga eszközeivel szankcionálja az erőszak bármely 
megnyilvánulási formáját, ennek ellenére mégis él az a felfogás, miszerint megengedhető vagy 


legalábbis elnézhető, ha a férj néha megveri, megfenyegeti feleségét vagy gyermekeit. 


A féltékenység , tünetei" megfigyelhetők a házastársi kapcsolatokban is, sőt az esetek jelentős 


részében a konfliktusok gyakori kiváltó tényezői. 


,, Jóllehet a féltékenység normálisnak tekinthető - mondja Freud - egyáltalán nem racionális, 
azaz nem a tényleges helyzetet tükrözi, nincs arányban a valós körülményekkel, és nem irányítja 
a tudatos elme." Más szóval: még a normális féltékenységnek is - amit pedig mindannyian 
átélünk - vannak irracionális összetevői. Freud magyarázata az, hogy a féltékenység ,, mélyen 
az ember tudatalattijában gyökerezik, s a legbelső felkavart gyermeki érzések folytatódnak 
benne." (Pines, 2000:126) 


Freud úgy véli, hogy a féltékenység gyökere elsőrendűen az Öidipusz-konfliktusokkal 
kapcsolatos gyermeki tapasztalatokból ered. A gyermekek a pszichoszexuális fejlődés korai, 
ún. fallikus szakaszában kialakuló nemi vonzalmukat a család valamelyik tagjára irányítják. A 
fiúk esetében ez legtöbbnyire az anya, a lányok esetében pedig az apa. A szexuális érzések 
mellé ellenséges indulatok is társulnak az ellenkező nemű felnőtt családtaggal szemben, akit a 
gyermek vetélytársának érez. Ezt nevezi Freud a fiúk esetében Öidipusz-, a lányok esetében 
pedig  Élektra-komplexusnak, a görög mitológia hősei után. Hogy  szorongásaiktól 
megszabaduljanak, azonosulnak az azonos nemű riválissal, aki jóval erősebb, a sikertelenség, 
az átélt veszteség, a vetélytárs ellen érzett ellenségesség azonban mélyen bevésődik lelkükbe. 


Ez a felnőtt korban újra felszínre kerül, mikor hasonló szerelmi háromszögben találják magukat. 


A pszichoanalitikus szemléletmód a korai kötődés és az átélt traumák szerepét hangsúlyozza. 
Mindezt azok a szociálpszichológiai kutatások egészítették ki, melyek arra keresték a választ, 
hogy mikor érez a nő vagy a férfi féltékenységet és azt hogyan fejezi ki. Ennek értelmében a 
nőknek és a férfiaknak természetükből kifolyólag eltérőek a hűtlenség kezelő stratégiáik. A nők 
alapvető féltékeny reagálása érzelmi síkon jelenik meg, az érzelmi átpártolás vagy elhanyagolás 
érzésében. Ez jelent számukra kiábrándító élményt, kevésbé a testi közelség vagy szexualitás. 
A féltékeny, elhanyagolt nőknél leggyakoribb a depresszió, nem feltétlenül választják a 
menekülési irányt, sokkal inkább kapcsolatuk helyreállítására tesznek kisebb nagyobb 
erőfeszítéseket. A férfiak ezzel szemben ha hűtlenséggel szembesülnek, az önérzetüket érzik 
veszélyeztetve, a férfiasságuk kérdőjeleződik meg, ami a kiváltó tényezők közül sokkal inkább 
a szexualitást helyezi előtérbe. A féltékeny férfi reagálása az önérzetének helyreállítására 
irányul (sértés, megalázás), ami gyakran agresszív bosszúállásban nyilvánul meg, s irányulhat 


házastársa ellen is. Gyakori ugyanakkor, a kapcsolatból való kiszakadás, válás, mely később az 

ügy feldolgozatlansága miatt gyakori devianciákat (alkoholizmus, erőszak stb.) eredményez. 
(Pines, 2000) 


Pines terápiás vizsgálatait féltékenységből elkövetett erőszakos bűncselekmények tetteseivel 
végezte. A csoportterápia és az egyéni beszélgetések során fény derült az elkövető férfiak, 
férjek esetében a múltban bekövetkezett tényekre. Ilyen volt a gyermekkorban átélt 
elhanyagoltság, érzelmi elidegenedés, kiszolgáltatottság, a pozitív férfi modell hiánya. Ezek 
következménye a felnőttkorban megjelenő erős kapcsolati függőség. A hűtlenség és a válás 
heves érzelmi reakciókat váltott ki, ami az alacsony önértékeléssel már ezt megelőzően 
párosult. Az erőszakos bűntény lehetőséget teremtett a férfi számára, hogy bebizonyítsa 
férfiasságát az előtt a nő előtt, aki miatt kételkednie kellett benne. 

Témánk szempontjából a megfigyelés rávilágít arra az összefüggésre, melyet a nemi identitás 
fejlődése, nemi szerepek, és a kóros szocializációs minták szolgálnak. Az erőszak újra és újra 


erőszakot szül, amihez hozzájárulnak az adaptív, nemi jelleget tükröző viselkedésminták. 


Összefoglaló kérdések: 


e . Hogyan értelmezné a konfliktusok megjelenését a családi/élettársi/szülő-gyermek 


relációkban? Melyek a főbb mozgatórugói a konfliktusok kialakulásának? 


e . Bereczkei Tamás evolúciós pszichológiai vizsgálatai az elhanyagolás és a 


bántalmazás magyarázatára milyen gondolatokat ébresztett Önben? 


e 4 szülői, házastársi konfliktusok milyen összefüggései jelenhetnek meg a gyermeküket 


nevelő pedagógus és a nevelői munka aspektusában? 

IV. — A családon belüli erőszak meghatározása, az erőszak ciklus 


Jellemzően azon családok életében, ahol részben nevelési diszfunkciók átörökítő hatásain 
keresztül, részben kommunikációs helyzetek értelmezésének, konfliktusok feloldásának 
eszköztelenségével találkozunk, gyakran nem marad más, mint az erőből megoldható 
igazságszolgáltatás. Az erőszak újabb és újabb rögzülésekhez, mintanyújtó és patológiás 
egyensúlyt fenntartó működésekhez vezet. Ha a külső kontrollok lehetősége is beszűkül, ezek 
a családok valóban bezártságba burkolóznak, a segítség lehetősége minimális kiutat jelent 


számukra. A magas falak sokszor áttörhetetlenek. 


Ebben a fejezetben az erőszak-terminológiák széles körével foglalkozunk. 


A statisztikai adatok alátámasztják, hogy hazánkban az erőszakos cselekmények jelentős része 
a családon belül mutatkozik. Az esetek mintegy 9590-ban az elkövető férfi, az áldozat pedig nő 


vagy gyermeke. (Tóth, 1999) 


A gyermekek és a nők ellen elkövetett erőszakot gyakran családtagok vagy ismerősök követik 
el. Ez meglehetősen megnehezíti az áldozatok számára, hogy az erőszakról beszéljenek vagy 
azt a megfelelő célszervek felé nyilvánosságra hozzák. Nagyon gyakran függ az áldozat az 
elkövetőtől anyagilag, valamint pszichikailag, azaz az esetek jelentős részében megfélemlítés 


alatt is áll. Ezek a körülmények megnehezítik a probléma kezelését. 


A , családi erőszak" azt a tényt fedi, miszerint az áldozatok legnagyobb része nő és gyermek, 


akiket élettársuk, édesapjuk vagy nevelő apjuk bántalmaz. 


IV.1. A családi erőszak megfogalmazása 


A családi erőszak visszaélési formaként definiálható, mely magában foglalja: 


- a fizikai erőszakot (pofonütés, verés, rúgás, égési sebek okozása, fenyegetés 


fegyverrel/pisztoly, kés, egyéb/, berendezés megrongálása 
- . szexuális erőszak (a nő kényszerítése, a nő kényszerítése a gyermek előtt. . . ) 


- . érzelmi visszaélés (megaláztatás, elszigetelés, fenyegetés, féltékenykedés) 

- . gazdasági — anyagi visszaélés (pénz megvonása, pénzzel kapcsolatos hazugságok, a pénz 


felélése, szerencsejáték) 


- . a gyermek kihasználása (a gyerek kényszerítése, hogy bántalmazza édesanyját, kémkedjen 


utána, az anya bántalmazása a gyermek előtt, a gyermek bántalmazása vagy fenyegetése) 


- . az idősek, fogyatékkal élők bántalmazása (az erőszak más formái között szerepel, a 
bántalmazott általában gondozásra szoruló időskorú, vagy fogyatékkal élő formája 
ugyanúgy lehet szóbeli, lelki, vagy fizikai. Az is előfordul, hogy a beteget elhanyagolják, 


vagy nem megfelelően látják el.) 


- . kényszerláthatás (a gyermek és nem bántalmazó szülőjének az intézmények, hatóságok 
általi kényszerítése, hogy a bántalmazó szülőjével, nagyszülőjével kapcsolatot tartson.) 
(NANE, 2015) 


Az erőszak célja a hatalom és az irányítás megszerzése és megtartása az áldozat felett. A fizikai 
erőszak megerősíti a nem fizikai erőszakot, illusztrálva, hogy , ezt fogom tenni veled, ha nem 
engedelmeskedsz". Így a "verbális erőszaknak" is ugyanolyan hatása lehet, sőt sokkal nehezebb 
bizonyítani. Gyakran az elkövetők is erőszakkal vádolják a nőket, ami egy elterjedt módszer az 
erőszak igazolására, főleg ha az áldozat védekezik az elkövetővel szemben. Így biztosnak kell 


lennünk abban, hogy ki ténylegesen az áldozat: 
- aki fél 

- . aki függ a másiktól 

- akit irányítás alatt tartanak 


- . akit bántalmaznak súlyosan és rendszeresen. (NANE, 2015) 


IV.2. A veszélyesség megállapítása 


A családi erőszak súlyos sérülésekhez vagy halálhoz is vezethet. Ezt gyakran tagadják és az 
erőszakos  megnyilvánulásokat csupán egyszerű családi konfliktusként kezelik. A 


legkritikusabb a válás alatti és utáni időszak. 

A nők által elszenvedett súlyos és halálos sérüléseket okozó bántalmazások az alábbi 


tényezőkkel állnak kapcsolatban: 

- . a partner és /vagy a gyermek megfenyegetése gyilkossággal 
- . fegyver használata vagy fenyegetés fegyverrel 

- . gyakori erőszak 

- . kábítószer/alkohol túlzott fogyasztása 

- . különélés/válás 

- . öngyilkossági kísérlet vagy fenyegetés 

- . bűnügyi előzmény a közösségben vagy a családban 
- . pszichés eredetű személyiségzavarok 

- . alacsony önértékelés 

- . anyagi, szociális nehézségek (NANE, 2015) 


Nehéz és veszélyes kilépni egy erőszakos kapcsolatból. Ha nagy a további erőszak veszélye, a 
menekülési lehetőség azonban kicsi, az áldozatok inkább együtt maradnak partnerükkel annak 


érdekében, hogy elkerüljék a még súlyosabb, esetleg életveszélyes bántalmazást. 


, A családon belüli erőszak testi vagy lelki bántalmazás az elkövetővel közeli vagy bensőséges 
kapcsolatban álló vagy állott személy ellen. Az erőszak fogalomkörébe szükségszerűen 
beletartozik a lelki erőszak is, mint a fizikai erőszak következménye. Gyakran pszichés 
zavarokat, depressziót,  pszichoszomatikus megbetegedéseket, esetleg öngyilkosságot 


eredményez. " (NANE, 2015) 


A mai medicinális gyakorlat sajátos tendenciája az áldozattá válás tüneti kezelése- mely az erős 
gyógyszerezés (különféle pszichotikumok) révén függőséghez vezethet — mialatt a probléma 


valódi forrása továbbra is fenn áll. 
A családon belüli erőszak előfordulhat: 
e — Együtt-, ill. külön élő pár, 


. . Házastársi, vagy élettársi kapcsolatban élő, ill. elvált felek, 

. . Gyermekes vagy gyermektelen pár, (ez a három a leggyakoribb) 


e . Heteroszexuális, meleg, leszbikus vagy transznemű pár esetében. (NANE, 2015) 


IV.3. Erőszak-ciklus 


Dr. Lenore Walker (2010), denveri (USA) pszichológus az 1970.es évek közepétől hosszú 
évekig tanulmányozott bántalmazó kapcsolatokat. Az ő elmélete az , erőszak ciklusának" 
fogalma, mely segít megérteni a kapcsolaton belül zajló folyamatokat. Dr. Walker szerint 


majdnem minden bántalmazó kapcsolatot három jól elkülöníthető szakasz jellemez: 
e "A feszültség felgyülemlésének szakasza 
, " Az erőszakos kitörés szakasza 


, . A megbánás szakasza 


A feszültség felgyülemlésének szakaszában a kapcsolatban egyre sűrűsödnek a súrlódások: a 
férj mindenben hibát talál, verbálisan bántalmazza feleségét. Ez a feszültség egészen a férj 


erőszakos kitöréséig egyre csak erősödik, majd az erőszakcselekményben "oldódik". 


A bántalmazást követően az elkövető mélységes megbánást mutat. E szakaszban a nő gyakran 


elhiszi, vagy legalább is megpróbálja elhinni, hogy partnere megváltozik, nem lesz többé durva. 


A három szakasz időről — időre ciklikusan megismétlődik, felgyorsul: az erőszakos kitörések 
egyre gyakoribbá és drasztikusabbá válnak, sokszor tragikus következményekkel járnak. A 


három fázis az évek során összefolyik és eltűnik a megbánó szakasz is. 

ÍNÁ A FESZÜLTSÉG 
MEGBÁNÁS ; 
"Bocsáss meg drágám" FOKOZÁSA 


N . [4 
KEDVESKEDÉS ÉS 
VIRÁGOK 


SZÖVEG 


IV/a. ábra: Az erőszak ciklusa (Walker, 2010) 


A nők jelentős részét olyan erőszakhatások tartják a bántalmazó kapcsolatban, mint az anyagi 
függőség, a gyermek, akinek apára van szüksége, a sajnálat, a bűntudat, alacsony önértékelés, 
szégyen, és ami különösen hangsúlyos: félelem a férfi bosszújától, a túlélés, a kisebbik rossz 
választása. Amennyiben a nőnek mégis sikerül kilépnie a kapcsolatból az ún. poszttraumás 


stresszbetegség hatása alatt folyamatos pszichiátriai kezelésre szorul. 


A párkapcsolati erőszak egy fokozott, multiplikatív tevékenység Walker vizsgálatai alapján. 
Az egyes tevékenységformák egymást felerősítve időbeni kontinuitást mutatva jelentkeznek, 
ami sok esetben tragikus módon zárul. Walker felhívja a fiatal nők figyelmét arra, hogy az első 
fizikai atrocitás már komoly intő jel a kapcsolat elhagyására. A folyamatelv pszichológiai 
magyarázata a felhatalmazás elvén alapul, azaz minden egyes megbocsájtás az 
erőszaktevékenység megerősítését célozza, egyben felhatalmazza az elkövetőt még brutálisabb 


formák követésére. 

A PÁRKAPCSOLATI ERŐSZAK TERMÉSZETRAJZA 2.: 
ESZKALÁLODÁS 


TEST: OMDADAL A A) ) HALÁL 


. , 09. § , , , , Mm. , . , , . , es . , 
lökés, pofozás, ütés, rúgás, tárgyak dobása, fojtogatás, fegyverhasználat, gyilkosság/öngyilkosság 
j 


SZOBELI IE I A i ! ; JONGYILKOSSAÁG 
leszólás, kritizálás, , semmire se vagy jó", ignorálás, üvöltés, elszigetelés, megalázás 
: n—Á ] NEMI 
SZEXUÁLIS WE R 
NEL I EROSZAK 
nem kívánt érintések, szexualizált atmoszféra, nyílt külső kapcsolatok, vádaskodás, erőszak e 


IV/b. ábra: Erőszak eszkaláció (Walker, 2010) 


Ha az egyén olyan cselekmény áldozatává válik, mely meghaladja az emberi szenvedés 
normális terjedelmét (pl. nemi erőszak, gyermekrablás), a szorongással kapcsolatos tüneteknek 
olyan súlyos változata alakul ki, amit poszttraumás stresszbetegségnek nevezünk. Ennek 
legjellemzőbb tünete: a konkrét problémára való teljes beszűkülés, minden más élethelyzet 
iránti általános közöny, a trauma ismétlődő visszatérése az álmokban és az emlékekben. 
Mindenhez alvászavarok, fokozott koncentrációs zavarok és ingerlékenység is társul. Lényeges 
azonban, hogy nem mindegyik áldozat él át poszttraumás stresszt az áldozattá válás után. Ez 
abból következik, hogy az emberek lelkileg is nagyon eltérően reagálják le a velük történt 
eseményeket. Előfordul, hogy az egyik áldozat a csekélynek tűnő traumára meglehetősen 
szélsőséges reakciókkal, nagyon érzékenyen reagál, míg mások súlyos tragédiákat depressziós 
tünetekkel kísérnek, hallgataggá, zárkózottá, megfélemlítetté válnak, ezzel nehezítik a 
hatóságok, a közvetlenül velük foglalkozó rendőrök munkáját. A súlyos traumát átélt áldozatok 
a rendőr számára is jól látható tüneteket mutatnak: mozgásuk rendezetlen, gesztikulációik 
szélsőségesek, lendületesek. Beszédük ritmusa eltér a normálistól, vagy nagyon gyors vagy 
lassú és érthetetlenül halk. Emlékképeik meglehetősen szubjektívek, ezért pontatlanok. 
Gondolkodásuk beszűkült, képzeleti működésük csapongó. Az átélt traumát súlyosabbnak ítélik 
meg, mint ahogy arra a környezet reagál, és jövőjüket gyakran teljesen kilátástalannak látják. 


(Herman,2003) 

Összefoglaló kérdések: 


e . Hogyan definiálja a családi erőszakot? Milyen megjelenési formáit ismeri? 


e . Lenor Walker erőszak ciklus elmélete és az eszkalációs folyamatok között milyen 


összefüggés tapasztalható? 

V. Szindrómák a bántalmazói gyakorlatban 


A bántalmazói magatartás vizsgálatának tükrében számos elemző, magyarázó paradigma 
látott napvilágot, melyek bántalmazói szindrómák néven váltak ismertté a gyermek- és 
családvédelem területén. Ezek közül néhány ismert és a pedagógiai gyakorlatban is könnyen 
felismerhető tünetcsoportokat felsorolás-szerűen igyekeztem összefoglalni ebben a 


fejezetben. 


V.1. Bántalmazott gyermek szindróma 


1946-ban elsőként John Caffey amerikai radiológus közölte megfigyeléseit, miszerint gyermekek 
esetében találkozott olyan csonttöréses esetekkel, amelyek nem illenek bele a baleseteknél 
megszokott képbe, fizikai bántalmazás eredményeit látta a röntgenfelvételeken. Az ismertetőjegyek 


egyike a sorozatos, vagy komplex csonttörések és hámsérülések. 


Maga az elnevezés, a bántalmazott gyermek szindróma (battered child syndrome) Henry 
Kempe amerikai gyermekgyógyász professzor nevéhez fűződik (1962). A nevéhez fűződő 
úgynevezett atípusos csonttörések radiológiai vizsgálata ad magyarázatot a kialakult helyzetre, 
de egyéb képalkotók, mint a bőralatti bevérzések (szubdurális hematóma) alaki változásai 
egészen a szövetközi állományban felszívódásáig, a különféle bőr- és nyálkahártya 
elváltozások, lágyrészsérülések, duzzanatok külső fizikai behatásra, mind meghatározói a 


szindróma megerősítésének. 


A bántalmazott gyermek klinikai tünetei: 


1.) Fejsérülés az egyik leggyakoribb formája a bántalmazásnak ("shaken baby" megrázott 
gyerek szindróma), mely a 2 éven aluliakat érinti és a legnagyobb halálozással jár. Az erős 
rázás következtében a csecsemő feje, amelyet a gyenge nyakizmok nem tudnak tartani, 
tehetetlenül csapódik előre, hátra a koponyaűri térben, eközben alakulhatnak ki életet 
veszélyeztető sérülések: a hídvénák szakadása, subduralis haematoma, contusio cerebri, 
retinabevérzések, nyaki gerinc-és gerincvelői sérülések. A megrázás közben a csecsemő 
erőteljes megragadása sorozatbordatörést okozhat. Többnyire az ártani nem akaró, de a síró 
csecsemőt megfelelő módszerrel lecsillapítani képtelen, indulatos szülő megoldása a csecsemő 
erőteljes  megrázása. A gondozó szülők  háttéranamnéziséből nagy valószínűséggel 
megállapítható gyermekvédelmi múlt, bántalmazó szülőktől való kései leválasztásuk és a 


gyermekükkel szemben támasztott irreális szerepvisszafordítási kényszer, ami azt a célt 

szolgálja, hogy a sérült érzelmi életük kiegyensúlyozásában a gyermek legyen , partner". Ne 
sírjon, ne üvöltsön, tanuljon meg a szülő érzelmi igényeire reagálni, függetlenül attól, hogy 


normál esetben ez pont fordítva lenne elvárható. 


Hasonló mechanizmussal sérülhet a játékból feldobott csecsemő is, amire orvosok, védőnők 


interaktív előadások formájában hívják fel a figyelmet. 


2.) A gyermek produkálhat idegrendszeri görcsöt, központi idegrendszeri légzészavart, erős 
fejfájásról panaszkodhat, de kómával is érkezhet a kórházba. Hajtépéskor a hajszálak 
hosszúsága különbözik, véraláfutás tarkíthatja a hajas fejbőrt. Erős ütés kapcsán keletkezhet 
subduralis, subarachnoidealis haematoma (vérömleny), mely előfordulhat az egyik, vagy 
mindkét oldalon, esetleg a két agyfélteke között. Kísérheti agyödéma, infarktus. Az agyi 


vérzések diagnosztikájában alapvető a CT, esetleg az MRI elvégzése. 


3.) Retinavérzés: szándékosan kiváltott fejsérüléshez 40-8090-ban csatlakozhat egy, vagy 
kétoldali retinavérzés. Ha nincs más retinabetegség, vagy hiányzik az ödéma és a vérzés 
nagyszámú, valamint a retina több rétegét érinti, akkor komolyan felmerül a szándékos 
fejsérülés lehetősége. A retina rétegeinek a szétválása, pigmentfoltok megjelenése is a 
bántalmazásra utal. Legkomolyabb eltérés a retinaleválás, látóidegszakadás. Gyermek 


bántalmazás kapcsán mindig indokolt a szemészeti konzílium kérése. 


4.) Bőrsérülés esetén véraláfutás, zúzódás. Véletlen baleseteknél ritka a sérülés a háton, nemi 
szerveken, farpofákon, míg bántalmazásnál mély sérülés lehet jelen ezeken a helyeken pl. 
nadrágszíjjal való verés után csíkolt véraláfutás látható. Cigaretta által okozott égésre a 
körkörös égési nyom emlékeztet, de lehet szúró, vágó eszközökkel jelentős sérülést okozni. 
Hajsütő, vasaló változatos égési sérülést tud létrehozni, ilyenkor részletesen ki kell kérdezni a 
hozzátartozókat a bekövetkezett sérülés körülményeiről. Forrázáskor I- II-III fokú égés jöhet 
létre. Emberi harapás estén a keletkezett sérülés tojás, vagy ellipszis alakú, közepén 
bevérzéssel. Ha a fognyomok egymástól való távolsága 2,5cm, vagy ennél több, akkor az felnőtt 
harapásra utal. A harapás területét steril vízzel benedvesített vattával érdemes letörölni és a 
vizes vattát steril kémcsőbe helyezni, hogy az igazságügyi szakértők meg tudják határozni az 
elkövető DNS-ét, vércsoportját, stb. Az emberi harapás különösen veszélyes csecsemőknél, ahol 
a felhám sérülése esetén a mikrokapillárisokból az érrendszerbe kerülő szájüregi baktériumok 
súlyos szepszist (vérmérgezést okozhatnak). Ezért kell távol tartani minden - a csecsemő felé 


szájával közeledő idegent, hiszen ártatlanul is fertőzésveszély forrásai lehetnek. 

3./ Csonttörés esetén bántalmazáskor spirális jellegű a törés hosszú csöves csontnál és nem 
haránt, mint spontán baleseteknél. Lábszártörés csecsemőknél gyanús, hiszen a csecsemő még 
nem tud járni. Bordatörés különösen háti részen, lapocka, -szegycsont, -tövisnyúlvány törés, a 
csöves csontok metaphysisének szilánkos törése kifejezetten a bántalmazásra utaló specifikus 


töréstípusok. 


Közepesen specifikus töréstípusok: epiphysis-leválás, ujjcsonttörés, többszörös, vagy kétoldali 
törések, többszörös koponyacsont törés. Gyakori, de csupán kissé jellemző a bántalmazásra: 
kulcscsonttörés, hosszanti irányú törés, egyetlen, egyenes vonalú törés a koponyán. Itt is nagyon 
sokat számít a részletes anamnesis, a sérülés bekövetkeztének körülményei: honnan, -hová esett 


le, ki látta, mikor történt, stb. 


4./ Hasi sérülés esetén gyakori hányás, hasfájás jelentkezik. Ritkán keletkezhet máj és léptok 
szakadás. Jellemző a hasi sérülésre, hogy bizonyos lappangási idő után lesz csak nyilvánvaló. 
Ritkább a vékonybél szakadás, a véna cava,- a vesesérülés bekövetkezése. (forrás: 


http:/www.drdiag.hu/diagnosztika.adatlap.php?id-102230) 


V.2. Münchausen by Proxy szindróma 


A Münchausen-szindróma egy súlyos, és igen ellentmondásos pszichiátriai kórkép, melynek 
lényege, hogy valaki (általában az anya) fizikai vagy mentális betegséget okoz vagy egy más 
létező betegség tüneteit súlyosbítja azért, hogy felhívja magára a figyelmet. Ezek a többnyire 
nevelőanyák, közülük magas százalékos arányban egészségügyben dolgoznak, vagy dolgoztak 
és patológiás kötődésük jellemző az egészségügyi személyzethez, többnyire orvosokhoz. Az 


MSbP, bár nagyon ritka betegség, gyakran tragikus következményekkel jár, és a legtöbb 


országban bűncselekménynek számít. 


Az MSDBP a szakemberek szerint a gyermekbántalmazás egyik legsúlyosabb formája, melynél 
a gyermeket nem a szó hagyományos értelmében éri fizikai bántalmazás (bár ez sem kizárt): a 
gyerekeket mérgezhetik, különböző betegségekkel fertőzhetik meg, fojtogathatják vagy egyéb 
módon okozhatnak neki fájdalmat. A "hagyományos" gyermekbántalmazással ellentétben itt 
nem a gyermek viselkedése váltja ki a bántalmazást, hanem az elkövető figyelem, elismerés 
vagy sajnálat iránti vágya. A gondozó tervszerűen hamisítja meg a laboreredményeket vagy 
vizsgálati anyagokat, eltúlozza, felnagyítja a tüneteket vagy nem létező tünetekről számol be 
az orvosoknak. Münchausen, a nagyotmondó báró története ihlette a szindróma az elnevezését 
is. Az áldozatok legnagyobb része hat éven aluli, és a bántalmazás átlagosan 22 hónapon 


keresztül tart. 

A leggyakoribb jelentett tünetek közé tartozik a fulladás és a légzési nehézségek, a 
megmagyarázhatatlan fogyás, az állandó hasfájás és hasmenés, a görcsök és rohamok, a bőr 
elkékülése, az allergia, a láz, a hányás, a kiütések, illetve a viselkedési zavarok. Ezeket a 
tüneteket könnyű meghamisítani, ráadásul jellemző, hogy a tünetek csak akkor jelentkeznek, 


ha a gondozó egyedül van a gyermekkel. 


Az érintett nagyon jól ismeri a vizsgálatokat, és rejtélyes tünetekkel manipulálja az 
egészségügyi dolgozókat, nővéreket, orvosokat, akik így maguk is részt vehetnek a 
bántalmazásban. Mivel a tünetek gyakran rejtélyesek és a gyermek nem reagál a kezelésre, ezért 
újabb és újabb, gyakran egyre költségesebb és fájdalmasabb vizsgálatokat és gyógymódokat 
rendelhetnek el. Amennyiben az orvos nem elég "együttműködő", az MSbP-ben szenvedő 


gondolkodás nélkül vált szakembert. 
A kivetített Münchausen-szindrómára utaló jelek közé tartozik például az, ha: 


," . a gondozót nem dúlja fel vagy nem szomorítja el a gyermek kórházi kezelése; 

," . a gyermek olyan rejtélyes, krónikus betegségben szenved, mely nem mutat javulást 
semmilyen kezelésre; 

,. . a vizsgálati eredmények ellentmondásosak, klinikailag megmagyarázhatatlanok; 


e . a gondozó nagy egészségügyi tudással rendelkezik, különös érdeklődést mutat a 


vizsgálatok vagy a kezelések iránt; 

" . a gondozó kifejezetten élvezi a kórházi környezetet és nagy figyelmet szentel a 
egészségügyi részleteknek (többek között mások betegségének is); 

" "a gondozó maga is legalább annyi figyelmet követel magának, mint a beteg 
gyermeknek; folyamatosan újabb és újabb vizsgálatokat és kezeléseket akar, még abban 
az esetben is, ha a gyermek állapota ezeket nem indokolja; 

. a gyermek betegsége, tünetei a gondozó távollétében nem jelentkeznek. 


(forrás:https://www.hazipatika.com/betegsegek a z/munchausen by proxy kivetitett munch 
ausen-szindroma/1085) 


V.3. Stockholm és Lima szindróma 


A Stockholm tünetegyüttest elsőként 1973-ban írták le, amikor Stockholmban 2 rabló egy 
bankrablás során 4 alkalmazottat túszul ejtett. A 131 órás fogvatartás alatt olyan erős kötődés 
alakult ki köztük, hogy az áldozatok megpróbálták megakadályozni a kiszabadításukra tett 
kísérletet, illetve a későbbiekben gyűjtést rendeztek a fogvatartóik jogi védelmének 

megszervezésére, és megtagadták a tanúskodást a büntetőperben. A jelenség elnevezése is 


innen származik. 


Ezeknek a kívülálló számára érthetetlen cselekedeteknek egyetlen mozgatórugója van: az 
áldozat megpróbál mindent megtenni, hogy túlélje az életére veszélyes helyzetet, így 
ösztönösen, tudattalanul úgy viselkedik, hogy a fogvatartója ne akarja elvenni az életét. 
Engedelmeskedik mindenben, támogatja az erőszaktevőt, keresi benne a jót, a szeretnivalót, 
hálás neki minden napért, amit életben tölthet. A rettegésben fogvatartott, gyakran bántalmazott 
nőknél és gyermekeknél figyelték meg, hogy felmentik a fogvatartójukat, legtöbbször férjüket, 
nevelőjüket az erőszakos magatartás alól, és az utolsó pillanatig azt gondolják, hogy szeretetük 
erejével meg tudják oldani a problémát. A traumás kötődés egyben a túlélés feltétele: a lelki 
szükségleteken (a szeretetre, intimitásra való igényen) túl a bántalmazás gyakran komoly fizikai 
fenyegetettséget jelent egy olyan személy részéről, aki — amikor nem bántalmaz — tud és szokott 
kedves lenni. Gyermekek esetében ezt erősíti az a hit, hogy a szülőket minden körülmények 


között szeretni kell. (részletek: https://nokjoga.hu/alapinformaciok/miert-marad) 


A Stockholm szindrómával ellentétes a Lima-szindróma. Ez utóbbi esetben a támadók 
szimpatizálnak a fogvatartottakkal és még követeléseik teljesítése előtt szabadon engedik őket. 
(forrás: http://www.webbeteg.hu/cikkek/psziches/12225/stockholm-szindroma) 


Összefoglaló kérdések: 


e " Mi a hasonlóság és a különbözőség a fejezetben ismertetett bántalmazói szindrómák 
között? 


e . Ön szerint mennyire elterjedt a szindrómák ismerete és a jelzőtünetek korai 
felismerésének gyakorlata? 
Felhasznált szakirodalom: 


Ray E Helfer; Ruth S Kempe (1987). The Battered child. Chicago: University of Chicago Press. 


Internetes forrásmunka: 


Dr. Veress Dóra: Stockholm-szindróma: A kínzó és kínzott viszonya 
(letöltés) http://www.webbeteg.hu/cikkek/psziches/12225/stockholm-szindroma(2021. 05. 30.) 


Szabó Emese: Münchausen by proxy tünete és kezelése 

(letöltés) 
https://www.hazipatika.com/betegsegek a z/munchausen by proxy kivetitett munchausen- 
szindroma/1085 (2021. 05. 30.) 


Bántalmazott gyermek syndroma (drdiag.hu) 
(letöltés) http://www.drdiag.hu/diagnosztika.adatlap.php?id-102230 (2021. 05. 30) 

VI. Problémás gyermek ismérvei a nevelői attitűdök megválasztásához 


Ebben a fejezetben konkretizáljuk azokat a speciális vagy egyedi tüneti viselkedéseket, 
melyek a , problémás gyermek? megfogalmazás differenciáltságát egyértelműsítik. Ha úgy 
tetszik tipologizálunk és árnyaljuk azokat a viselkedési és személyiségvonásokat a 
gyermekeknél, melyek a nevelési anomáliák és a problémás környezet által okozott 


következmények együttes eredőjeként nyilvánulnak meg. 


VI.1. A , normál" vagy , eltérő" viselkedés zsákutcái 


A gyermekek viselkedésének megítélésében gyakran figyelhető meg véleménykülönbség a 
szakemberek között. Ugyanazon gyermek megnyilvánulásait másként értékelheti az egyik vagy 
másik dolgozó. Ebben a fejezetben részleteiben vizsgáljuk a kérdést a normál és az eltérő 


viselkedés között, miközben hasznos tapasztalati instrukciókkal igyekszem szolgálni. 


A gyermek viselkedésének megítélése mögött több tényező húzódik meg: 


e a gyermek és az őt nevelő felnőtt közötti érzelmi kötődés, 

e a gyermek élettörténetének mélyebb vagy felületesebb ismerete, 

e a felnőtt értékei, gyermeknevelésről vallott nézetei, 

e a felnőtt személyisége, 

e a felnőtt szakmai felkészültsége, 

e. a felnőtt fáradsága, esetleg kiégése, 

e. az eltérő információk, 

e a környezeti hatások (pl. csoporthatások, család, iskola, baráti kör stb.). 


A különböző, egymásnak ellentmondónak látszó meglátások ugyanakkor nem feltétlenül az 
igaz - hamis kategóriába sorolandók. Ugyanannak a viselkedésnek más és más szeletére 
világíthatnak rá, tehát segíthetik a gyermek viselkedésének árnyaltabb megközelítését. Nem 


egyszerű annak a kérdésnek a megválaszolása, hogy hol húzódik a határ a , normál" vagy az 


47 


, eltérő" viselkedés között. A gyermek viselkedésében, gondolkodásában, érzelmi reakcióiban 
megjelenő egyes tüneteket a társadalom a normálistól eltérőnek, esetleg kórosnak minősíti. Ezen 


minősítést különböző szempontok alapján lehet vizsgálni.: (Major-Mészáros, 2008) 


a) Társadalmi normák szerint az ember egy adott társadalomban, adott kultúrában nő fel, és 
nevelkedése, szocializációja során sajátítja el az emberi normákat. A normák belsővé válása 
következtében természetesnek tartja az azokhoz történő igazodást, és abnormálisnak ítéli 


azokat, akik azt megszegik. 


Ha a gyermek magatartását kizárólag a normákhoz való viszonya alapján ítéljük meg, akkor azt 
az embert kell ideálisnak tekintenünk, akinek a viselkedése mindenben megfelel a normáknak, 
a társadalmi elvárásoknak, tehát konformista. A  nonkonformista viselkedés pedig 


a 


automatikusan , rossz" címkét kap, ezzel az egyéni vélemény, az önállóság, az eredeti 


elképzelések a nem kívánatos kategóriába kerülnek. 


Az ,eltérő" viselkedés nonkonformista viselkedésnek tekinthető, de nem minden 
nonkonformista viselkedés tartozik az , eltérő" viselkedések körébe. Gondoljunk bele, hogy a 
tudósok, művészek viselkedése gyakran furcsa a hétköznapi ember számára, de mennyivel 


szegényebb lenne a világ nélkülük! Nonkonformizmusuk előre viszi a társadalmat. 


b) A magatartás gyakorisága alapján is szokás a viselkedést , normálisnak" vagy , eltérőnek" 
minősíteni, azonban ez a tényező önmagában nem ad kellő biztonságot a két viselkedés 
egyértelmű elkülönítéséhez. A rablást például már egyszeri alkalommal is rendellenes 
viselkedésnek tekintünk, míg a  kisgyermekkori  konfabuláció  (meseszövés) a 
személyiségfejlődés természetes velejárója, a személyiség érésével — normál esetben — 

elmarad. A konfabuláció gyakori előfordulása önmagában még nem értékelhető úgy, hogy a 


gyermek viselkedése , eltérő". 


c) Betegségtudat szerint.: Az emberek akkor fordulnak orvoshoz, pszichológushoz, ha úgy 
érzik, hogy valami fáj, vagy valami lelki gondjuk van. A gyermekek viselkedésének besorolása 
tekintetében ez a szempont nem igazán alkalmazható. Az , eltérő" viselkedésű gyermeknek 


ugyanis még akkor sincs betegségtudata, ha gyakran szenved a rendellenes tünetei miatt. 


d) Hiányos alkalmazkodás alapján.: A gyermek viselkedésének vizsgálata szempontjából azt 
kell eldönteni, hogy képes-e megfelelni azoknak a követelményeknek, feladatoknak, melyeket 


élete, környezete, körülményei vele szemben támasztanak. Képes-e alkalmazkodni családja 

életviteléhez, beilleszkedni az óvoda, iskola, kortárscsoportok rendszerébe? Ezzel szemben az 
is előfordul, hogy a magatartás akkor minősül a normálistól eltérőnek, ha az egyén gondolkodás 
nélkül és tökéletesen alkalmazkodik környezetéhez. (pl. kortárscsoportba történő, kritika 


nélküli beolvadás) 


A fenti szempontok között nem található olyan kritérium, mely alapján a normálistól eltérő 
viselkedés biztonságosan meghatározó lehetne, illetve elkülöníthető lenne a , normális" 
cselekvéstől, a , normális" gondolkodástól, a , normális?" érzelemvilágtól. Az előbbi 
kritériumok együttes, egyedi esetekre igazított vizsgálata mellett a gyermek közérzetének 
(diszharmóniájának, boldogtalanságának foka, jellege), valamint a konfliktusmegoldáshoz 


használt megküzdési stratégiáinak és életkorának figyelembevétele is szükséges. 


VI.2. A speciális szükségletű gyermek 


A gyermekekkel közvetlenül foglalkozó szakemberek körében általános az a vélemény, hogy 
a nevelésbe vett gyermekek között egyre nagyobb arányban vannak olyanok, akik speciális 
szükséglettel bírnak, a hagyományos struktúrában eredményesen nem nevelhetők, ráadásul a 
többi gyermeket is negatív irányba befolyásolhatják. A speciális ellátást nyújtó intézmények 
száma kevés. Hosszú idő telik el a speciális szükséglet megállapításáig, majd a megfelelő 


szolgáltatást nyújtó intézménybe történő bejutásig. 
Milyen tünetek alapján feltételezhető az, hogy egy gyermek speciális szükségletű? 
A speciális szükséglet jogi meghatározása 


A gyermekek védelméről és a gyámügyi igazgatásról szóló 1997. évi XXXI. törvény 


értelmében azok a gyermekek bírnak speciális szükséglettel, akik 


. súlyos pszichés tüneteket mutatnak, illetve 
. súlyos disszociális tüneteket mutatnak vagy, 
. pszichoaktív szerekkel küzdenek. 

A viselkedés alakulását befolyásoló tényezők: (Major-Mészáros, 2008) 


a) Társadalom hatásai 


A társadalomban, a rendszerváltást követően kialakult értékválság következtében ma már nem 
könnyű megmondani, hogy mi a jó és mi a rossz. Például a szocializmusban bűnnek számított, 
ha valaki kerülte a munkát. Manapság emberek sokasága képtelen elhelyezkedni. Hogyan 
ítéljük meg őket? Bűnösök vagy áldozatok? Az elbizonytalanodás áthatja az egyes ember és a 
családok életét, de megfigyelhető az intézményesült struktúrákban (pl. az iskolában vagy a 
gyermekvédelemben, amikor a pedagógiai szempontokat felülírják a gyermek személyiségi 


jogai). 
b) A család szerepe a gyermek viselkedésének alakulásában 


A társadalmi változásokkal párhuzamosan jelentős átalakulások történtek a családok 
működésében. Elterjedt az élettársi együttélés, aházasságkötések száma folyamatosan csökken, 
illetve a megkötött házasságok körülbelül fele néhány éven belül felbomlik. Általánossá vált a 
nukleáris családforma (két generáció, szülők és gyermekeik együttélése), illetve az egyszülős 


és a mozaik családok jelenléte a társadalomban. 


A családon belül a szerepek gyakran sérülnek, például a gyermekeit egyedül nevelő anyának 
egy személyben kell betöltenie az anyai (érzelmi) és az apai (instrumentális, vezető) szerepet. 
A szocializáció során a gyermekek már ezt a torzult szerepkészletet sajátítják el. A családból 


hiányzó szülőtől tanulható szerepek személyiségükbe építése pedig sérül. 


A mozaik családokban a konfliktusok lehetősége megnő. Az , én gyerekem" és a , te gyereked" 
helye a családban, a másik fél vér szerinti gyermekét nevelő szülő szülői kompetenciáinak 
megkérdőjelezése ugyancsak ellentétek forrása lehet. Mindezen túlmenően a család működése 


számos zavart mutathat. 


Az egészségesen működő családban nyílt elvárásokat fogalmaznak meg a családtagok 
egymással és a gyermekekkel szemben. Bírálat esetén a fókusz a másik fél viselkedésére 
irányul, azonban alapja a feltétel nélküli elfogadás. Konfliktusok során az Én-közlések 


dominánsak, a családtag hibáztatása, okolása, a Te-közlések kisebb arányban vannak jelen. 


50 


Érett szülői szerepvállalás, stabil érzelmi kapcsolatok figyelhetők meg ezekben a családokban. 
Az együttlét örömteli élményt nyújt, a problémáikat pedig felvállalják. Jól kiforrott rituálék 
erősítik a gyermek biztonságérzetét. 


Azokban a családokban, ahol működési zavar figyelhető meg, gyakran találkozunk 
értékválsággal, titokkal. A bírálat az egyén személyiségére irányul, jellemző a címkézés, a 
vádaskodás a kommunikációban. A szeretet elnyerése feltételekhez kötött, és a családnak 
gyakran kikiáltott bűnbakra van szüksége ahhoz, hogy az egyensúlyt fenn tudja tartani a 
működésében. Megfigyelhető ezekben a családokban a szülői szerep fel nem vállalása, a 
családon belül szövetségek jönnek létre a többi családtaggal szemben, és a gyermek érzelmi 
szükséglete, biztonság iránti igénye nem képes kielégülni. Gyakran zártak ezek a családok, 


problémáikat nem képesek felvállalni, illetve merev vagy formális rituálékat működtetnek. 


A családon belül további tényezők megléte lehet hatással a gyermek viselkedésbeli 
problémáinak kialakulására, melyek nagyon összetettek és a legkülönbözőbb módon lépnek 


egymással kölcsönhatásba. 


A válás kapcsán szülők közötti negatív interakciók, a harc, a válási helyzet keltette feszültség, 
illetve szorongás a gyermek pszichés fejlődését megzavarja, és sokszor évekig észlelhető a 
hatása a viselkedésben. Az anya mentális vagy alkoholbetegsége is veszélyeztető tényező a 
magatartászavar kialakulása tekintetében. Az apai kriminalitás, alkoholbetegség negatív 
mintaként szolgál, és gyakran párosul gyermekbántalmazással. Miközben a gyermek énképét 


rombolja, az agresszív megoldási módokat építi be a gyermek eszközkészletébe. 


A szülői nevelési stílusok közötti konfliktus, a kritikus nevelés, az elutasító szülő, a gyermek 
fejlődési szükségleteit figyelmen kívül hagyó nevelés, az alul vagy túlkövetelés mind-mind 
rendellenesen befolyásolja a gyermek énképét, a bizonytalanná teszi a kötődést, szorongást 


okoz, a gyermek autonómiájának kialakulását nehezíti. 
c) Külső rizikótényezők 


Az iskola is előidézhet a -családjában egészségesen fejlődni nem tudó- gyermek viselkedésében 
zavarokat. A teljesítménycentrikus elvárások, a poroszos, tekintélyelvű pedagógusi attitűd, a 
gyermeknek, mint individuumnak el nem ismerése elidegeníti az iskolától azt a gyermeket, aki 
nehezebben tud haladni a tananyagban. Kompenzálásként a viselkedésével fog kitűnni a 
többiek közül, majd elkerüli az iskolát, a problémák halmozódásával végül — a magántanulói 


státuszt követően — kihullik a rendszerből. 


Gyakran a kortárscsoport adja meg ezeknek a gyermekeknek a valahová tartozás, a feltétel 


nélküli elfogadottság érzését. A kortárscsoport azonban — a kamaszokra jellemző — hirtelen 

ötletektől vezérelve, magával ránthatja a sodródó gyermeket, viselkedésében a negatív 


megnyilvánulásokat erősítheti. 


A tömegkommunikációs hatások, a tévé, internet gyakran közvetít agresszív tartalmakat, ahol 
ez a fajta viselkedés jutalmat nyer. A gyermekek ezt szívesen utánozzák, miközben fásulttá, 
közömbössé válnak az agresszióval szemben. Ez is hatással van a gyermekek által elkövetett 
cselekmények erőszakosabbá válására, illetve másik ember vagy élőlény szenvedése iránti 


érzéketlenségükre. 


d) A gyermekben rejlő rizikófaktorok 


Az alacsony intelligencia nem teszi lehetővé, hogy a gyermek a környezetből érkező stresszel 
szemben differenciált megbirkózási stratégiákat dolgozzon ki. A változásokhoz nehezen tud 
alkalmazkodni, és ha a temperamentuma problémás, a külső ingerekre túl erős választ ad, ami 


a beilleszkedését nehezíti. Ezek miatt a környezetétől sok elmarasztalást kap. 


Krónikus betegség esetén az érzelmi és viselkedészavarok halmozódhatnak. Az alacsony 
önértékelés erőteljesen befolyásolja a viselkedést, mert a gyermek igyekszik megfelelni a 


negatív képnek. 


Befolyásoló tényező lehet a biológiai nem is. A fiúk sérülékenyebbek, mint a lányok. Az 
iskoláskor idején fiúknál gyakran figyelhetünk meg fejlődési zavarokat, viselkedési 


problémákat és viselkedészavarral járó betegséget. (Farkas, 2012) 


VI.3. A súlyos disszociális tüneteket mutató gyermek 


A disszociális tünetek vagy magatartászavar megjelenési formái sokrétűek. Súlyos minősítést 
abban az esetben nyernek, ha fennállásuk időben elhúzódik vagy tartóssá válik, és 
következményeik veszélyt rejtenek a gyermek vagy környezete számára. A viselkedés az 
életkornak megfelelő szociális elvárásokat durván megsérti. A disszociális tüneteket mind a 


gyermek, mind a környezete szándékosnak tartja. A gyermek nem képes leküzdeni indulatait. 


Leggyakoribb tünetek: 

. lopás, hamisítás, zsebtolvajlás, 

. szökés otthonról, gyermekotthonból, 
. hazudozás, 

. szándékos gyújtogatás, 

§ gyakori iskolakerülés, 


. betörés, 

. mások tulajdonának szándékos rongálása, 

. állatok kínzása, 

. más szexuális aktivitásra kényszerítése, 

. verekedés vagy verekedés fegyverhasználattal, 
. fizikai kegyetlenség emberekkel szemben, 
. gyakori dühkitörések, önuralom elvesztése, 
. gyakori vitatkozás, ellenkezés a felnőttel, 

. szembeszegülés a felnőttek normáival, 

. mások hibáztatása saját mulasztásatért, 

. gonosz, rosszindulat, bosszúálló, stb. 


A sort még hosszan folytathatnánk. Az a feladatunk, hogy a tünetek mögött húzódó okokat 
ismerjük fel, és értsük meg, hogy miért viselkedik így a gyermek. Ez lehet a kulcsa a megoldás 


felé vezető útnak. 


A negatív énképpel rendelkező gyermek elhiszi magáról, hogy ő rossz, és annak megfelelően 
viselkedik. A gyermekvédelmi gondoskodásba kerülő gyermekek esetében hiányzik a 
környezet, a család által nyújtott biztonság, ami őt magát is bizonytalanná teszi. A 
bizonytalanság feszültséget kelt, a feszültség pedig agressziót válthat ki. A társadalmi normák 
beépülésének hiánya pedig az alkalmazkodást, az elvárásoknak történő megfelelést 
akadályozza. A nevelő általi elfogadás (ami nem azonos azzal, hogy a tetteivel mindenben 
egyetértünk), a türelem, az empátiás megértés segítheti a felnőttet abban, hogy a megfelelő 


módon reagáljon a gyermek viselkedésére, és változást indukáljon. (Major-Mészáros, 2008) 


VI.4. A súlyos neurotikus tüneteket mutató gyermek 


Szinte valamennyi neurotikus tünet hátterében elfojtott, csak alkalmanként tudatosodó 
szorongás lappang. A mélylélektani elméletek a neurotikus szorongások eredetének és 


modelljének a megoldatlan szeparációs szorongást tartják. A szeparációs szorongás 10 hónapos 

kor körül jelenik meg és megközelítőleg kétéves korig tart. A szeparációs (elszakadási) 
szorongás az anyától vagy más fontos személytől való távollétek esetében alakul ki. 
Leküzdéséhez az anyai jelenlét biztonsága, a biztonságos kötődés szükséges. A 
kisgyermekkorból áthúzódó vagy később kialakuló neurotikus szorongás a szeparációs 
szorongásra, a szeretet biztonságának elvesztésére, az elmagányosodásra vezethető vissza. 
Ebben közrejátszik a családi környezet labilitása, a gyermek érzelmi elhanyagolása, 
bántalmazás, a traumatizáló életesemények, a szülők viszálykodása, betegség, halál. Ezek a 
gyermekek gyakran szomorúak, passzívak, riadtak. Az is előfordul, hogy elsődleges tüneteik 
nem jelennek meg, de másodlagos tünetek alakulnak ki, például kényszerbetegségek, iskolai 


teljesítmény-zavar, disszociális viselkedés, pszichoszomatikus megbetegedés. 


Segítség hiányában szorongásos zavar depressziós személyiségfejlődéshez vezethet, majd 


serdülőkorban tünetváltással antiszociális magatartást hívhat elő. 


A szorongásos zavaroknak számos megjelenési formája van: 


. fóbiás szorongás 

. szociális szorongásos zavar 
. iskolafóbia 

. kényszerbetegség 


. pánikbetegség stb. 


A gyermekotthonokban nevelkedő gyermekek gyakran segítség és támasz nélkül küzdenek 


szorongásaikkal és azok következményeivel. 


Súlyos neurotikus problémának az minősül, amikor a külső szemlélőnek úgy tűnhet, hogy a 
gyermek elveszti a kapcsolatot a valósággal, nem tudja magát kontrollálni. 


A neurotikus dühroham esetén például nem veszi fel a szemkontaktust, arckifejezése merevvé 
válik, és az arckifejezése alapján nem lehet felismerni a lelkiállapotát. A dühöngéssel 
semmilyen normál célt nem akar elérni, úgy tűnik, mintha önmagáért a dühöngésért dühöngene. 
Nincs megfelelő kapcsolata a környezetével. Tudattalan játszmát kezdeményez. Valamilyen 
választ vár a környezetétől, amit ha megkap, ahhoz kapcsolódva folytatja a dühöngést. 
Valószínűsíthetően mérhetetlenül nagy feszültség van benne, amit nem tud másként kifejezni. 


(Major, Mészáros 2008) 


Akár a disszociális tünetek mögött is meghúzódhat neurotikus zavar. 

VI.5. Pszichoaktív szerhasználó gyermek 


A droghasználat egyre általánosabb probléma a serdülők körében. A 2020-as OLAAP országos 
lakossági vizsgálat adatai szerint a 18-64 éves magyarországi népességben minden 
tizenharmadik személy (7,990) fogyasztott az élete során valamilyen tiltott drogot, a 18-34 éves 
fiatal felnőtt populációban pedig minden hetedik fiatal felnőtt (1490). Az elmúlt évben a felnőtt 
(18-64 éves) népességben a valaha fogyasztók körülbelül egynegyede, a lakosság 290-a 
használt valamilyen tiltott drogot (2020-as éves jelentés az EMCDDA számára, Nemzeti Drog 


Fókuszpont, www.drogfokuszpont.hu) 


Ranschburg (2010) szerint számos olyan tényező van, ami befolyásolhatja a szerhasználatot: 
individuális kockázati faktor, családtörténet, genetika, hiperaktivitás, beilleszkedési problémák, 


a serdülőkori személyiség és egyéb kockázati faktorok. 


A beilleszkedési nehézségekből származó magatartási zavarokkal küzdő gyerekek aránya 
körülbelül 5 százalékra tehető, és különböző formákban érhető tetten: antiszociális viselkedés, 
vandalizmus, agresszió. Megfigyelhető, hogy a fiúk közt magasabb ez a rendellenesség, mint a 


lányoknál. 


A problémás viselkedés kialakulásához nagymértékben hozzájárul az első hat hónapban 
kialakított kötödés minősége a gyerek környezetében élő felnőttekkel, a család gazdasági 
helyzete, a szülők hozzáállása a gyermekneveléshez (túlzott engedékenység vagy korlátozás) 
illetve a szülők esetleges alkoholizmusa vagy drogfogyasztása, bűnözése. Minél fiatalabb 
korban próbálnak ki a gyerekek valamilyen pszichoaktív szert, a későbbi függőségre való 
esélyük annál nagyobb. Azokban a családokban, ahol valamelyik rokon szenvedélybeteg, 
nagyobb a valószínűsége, hogy a gyerek is szerhasználóvá válik. Az  önkárosító 
magatartásformák kialakulásában az apával való együttélésnek van a legnagyobb visszatartó 


ereje. 


A droghasználatról árulkodó pszichés tünetek: 


. gyors hangulatváltozások 

. szokatlan ingerlékenység 

. álmatlanság 

. figyelemzavar 

. térbeli és időbeli tájékozódás zavara 
. indokolatlan fáradtság 

. indokolatlan pánikérzés 


Testi tünetek: 


. beesett arc 

. elszíneződött bőr 

. ismeretlen eredetű tűszúrásnyomok 
. szájszárazság, orrfolyás 

. túlzott érzékenység külső ingerekre 
. étvágytalanság, erős fogyás 


Magatartásbeli változások: 


. túlzott költekezés, eladósodás 

. pénz és egyéb értékek eltűnése 

. korábbi érdeklődés csökkenése 

. titkolózás, zárkózottság 

. családon belüli kapcsolatok megromlása 

. célnélküliség, üresség érzése 

. saját maga és környezete elhanyagolása 

. új, ismeretlen barátok titkolása, régiek elhanyagolása 
. kimaradozás az iskolából 


A nevelésbe vett gyermekek esetében minden esetben negatív énkép áll a droghasználat 
hátterében. Nem hiszik el, hogy tényleges örömöt élhessenek át a szerhasználat nélkül, ezért a 
drog közvetítésével szerzik azt meg. Módosult tudatállapotban szárnyal a fantáziájuk, és — úgy 


vélik — mindazt az élményt megkapják, melyről a való életben álmodnak. (Ranschburg, 2010) 

VI.6. A traumatizált gyermek 


A disszociatív tüneteket mutató gyermekek élettörténetét megismerve, gyakran találkoznak a 
szakemberek olyan eseményekkel, melyek lelki trauma vagy traumatizáció kialakulására 


utalhatnak. 


Mi is az a trauma? 


A trauma eredeti jelentése: sebzés, külső behatás nyomán keletkező szöveti szétválás, melynek 


következtében soha el nem múló heg marad vissza. (Farkas, 2012) 


A pszichés trauma fogalma a pszichiátria és pszichoanalízis gondolatköréből keletkezett. Lelki 
törést jelent, olyan esemény következtében alakul ki, mely meghaladja az ember megszokott 
alkalmazkodási képességét. A lelket rövid időn belül annyira megterheli, hogy azt a szokásos 
módon nem tudja feldolgozni, ami miatt tartós zavarok alakulhatnak ki a szervezetben, és 


védekezési mechanizmusok indulnak be (pl. tagadás). 


Freud kezdetben a traumát külső hatásnak tulajdonította, majd bebizonyosodott, hogy külső és 
belső ingerek, élmények egyaránt lehetnek traumatikusak. 


A trauma jellemzőt: (Farkas, 2012) 


. szoros kapcsolatban áll a tárgyvesztéssel (fontos személy, dolog elvesztése, melynek 
adekvát reakciója a gyász) 


. heves sokkal jár 

. behatol a szervezet energiaháztartásába (belső energiákat köt le) 

. a szervezet egészét érintő következményekkel jár 

. az élmény nem tud integrálódni a többi élményhez, a személyiség egészséges részeibe. 


Trauma kialakulhat sokféle esemény talaján, például betegség, fontos személy elvesztése, 
baleset, munkahely elvesztése stb (akcidentális krízis). Vannak azonban olyan helyzetek, 
amikor a traumatikus élmény valamely cselekvések vagy érzelmek állandó kikényszerítése 
révén váltódhat ki. Ezt nevezzük traumatizációnak, melynek jellemzője az, hogy a traumatikus 


hatás lassabban jelenik meg. 


Az, hogy egy esemény traumatizálóvá válik-e vagy sem, nagymértékben függ attól: 


. hogy az egyén hogyan értékeli, hogyan éli át a vele történteket, 

. a személyiségfejlődés melyik stádiumában éri a sokk (rendelkezésre állnak-e a belső 


védekezést lehetővé tevő mechanizmusok), 


. milyen az egyén érzékenysége az adott problémára (olyan eseményről van-e szó, 


amellyel korábban már megküzdött vagy olyanról, mellyel kapcsolatosan korábban már 


kudarcot vallott), 


. van-e olyan személy, aki segíteni tud ebben a helyzetben. 


Nyilvánvaló, hogy más egy magát kifejezni nem képes, beszélni nem tudó csecsemő vagy egy 


iskolás gyermek, és más egy felnőtt helyzete. 


Az egyes fejlődési szakaszokban ért ártalmak jellegzetes károsodásokhoz vezethetnek. 
Érzelmi, indulati, személyiségfejlődési (a lélekelemzés kifejezésével élve: a libidófejlődés) 
szakaszaiban való megrekedést (szaknyelven fixációt) okozhatnak. Az újabb lelki 
megterhelések ezeken a gyenge pontokban hatva okoznak traumát. Tehát ahol már volt ártalom 
— gyenge pont —, ott hat az újabb lelki megterhelés traumaként. Másként, ott sérül, ahol 


fixálódott. 


VI.7. A korai sérülések szerepe 


Jól ismert az a tény, hogy a korai éveknek igen nagy jelentőségük van a személyiség 
kialakulásában. Kedvező körülmények között a személyiség fejlődése egészséges irányban 


haladhat, ellenkező esetben azonban zavarok, patológiás irányú változás is megjelenhet. 


Ebben az életszakaszban az anya szerepe kiemelkedő. Legszerencsésebb esetben már a terhesség 
során, és a megszületés után képes az anya a gyermek olyan jelzéseinek fogadására, melyet a 
környezet talán nem 1s érzékel. Az egymásra találásban az anya és a gyermek között szimbiotikus 
kapcsolat alakul ki, és a kölcsönös egymásra hangolódás egyre szorosabb lesz, ahol a táplálkozási 


szükséglet kielégítése biztonságos, ösztönösen elfogadó, szeretetteljes. 


A harmonikus állapot kialakulását kedvezőtlenül befolyásolhatja a környezet instabilitása, az 
anya saját szüleihez való diszharmonikus viszonya, az anya nemi értettségének hiánya, 
partnerválasztásának zavarai, a gyermek vállalásával kapcsolatos félelmei. Ugyancsak gátolja 
a zavartalan anya — gyermek kapcsolat működését, ha a korai időszakban (akár magzati korban) 
negatív viszonyulás alakul ki valamilyen indulat áttételes helyzetből adódóan, vagy ha a 
gyermek utáni vágy a gyermekbe való megkapaszkodási igény miatt erősödik fel. Ezekben az 


esetekben az anya jelen van ugyan fizikailag a kapcsolatban, a gyermek táplálkozási igényeit 

kielégíti, azonban a kölcsönös egymásra hangolódás, a biztonságot adó szeretet hiányzik, ami 
a későbbiekben a személyiségfejlődés zavaraihoz vezethet, a megküzdési módok kialakulását 


nehezítheti. 


Hosszantartó, ismételt traumának kitett gyermekben a trauma a teljes személyiséget eluralja: 


(Farkas, 2012) 


. elveszíti azt az érzést, hogy van énje, 

. állandóan hiperéber, 

. folyamatosan szorong, 

. elveszíti a testi nyugalom- és kényelemérzést, 

. álmatlanság, idegesség, fejfájás, emésztőrendszeri zavarok jellemzik, 
. megjelenhet fulladás, reszketés, felgyorsult szívdobogás, 

. az emlékbetörések akár évtizedeken keresztül megmaradhatnak. 


Gyakran jelentkezik beszüűkülés az élet egész területén. Passzívvá, tehetetlenné válnak, 


előfordulhat, hogy önmaga ellen fordítja a dühét. 


A megélt ismétlődő trauma maga alakítja a személyiségét. A gyermeknek feladata lenne, hogy 
megőrizze a megbízhatatlan emberekbe vetett bizalmát, nem biztonságos környezetben 
megtartsa biztonságát, ijesztően bejósolhatatlan közegben gyakorolja a kontrollját. Emiatt 
kivételes képességeket fejleszt ki, számtalan testi és pszichés tünet jelentkezik, melyek a ki nem 


mondható titkok nyelvén beszélnek: 


. hisztériás rohamok, 

. pszichogén amnézia, 

. serdülőkori anorexia, 

. felnőttkori szexuális diszfunkció, zavar az intim kapcsolatokban, 
. depresszió, 

. súlyos felnőttkori öngyilkossági gondolatok. 


Az elnyomó, bántalmazó légkörben felnövő gyermekben patologikus kötődés alakul ki az őt 
elhanyagoló felnőttek irányába. Miközben idegrendszere folyamatos izgalmi állapotban van, 


csöndben és mozdulatlanságban próbálja elkerülni a bántalmazást. Ha ez nem sikerül, 

engedelmeskedéssel igyekszik az agresszort megbékíteni, de a törekvései nem vezetnek 
eredményre. A kialakult helyzet arról győzi meg, hogy minden ellenállás hiábavaló, 


teljességgel tehetetlen. 


Ahhoz, hogy megőrizze a reményt, pszichés védekező mechanizmusokat mozgósít, 
minimalizál (a cselekedet súlyát csökkenti), racionalizál (magyarázatot keres), mentségeket 


keres. Arra a következtetésre jut, hogy az ok a saját, veleszületett rosszasága. 


Ez a mélységes belső rosszaságérzés lesz az a mag, amely köré a bántalmazott gyermek 


identitása szerveződik. 


Három fő alkalmazkodási forma jön létre: (Farkas, 2012) 


. disszociális tünetek 
. érzelmi állapotok patológiás szabályozása 
. töredezett identitás kialakulása. 


A trauma arra készteti, hogy visszahúzódjon a közeli kapcsolatokból, de ugyanakkor 
kétségbeesetten keresi is azokat. Mások segítségére van szüksége pozitív énképe 


újraépítéséhez. 


Az ilyen gyerekben sokszor egyfajta trauma-alapú világszemlélet alakul ki, a világot 
veszélyekkel teli, igazságtalan, kiszámíthatatlan helynek éli meg, ahol éppen azok az emberek 


bántják, akiknek az lenne a dolga, hogy óvják és szeressék. 


Erős düh gyülemlik fel benne, ami számos módon ölthet testet. Sok gyerek önmaga ellen 
fordítja dühét, és önvád vagy bűntudat formájában jeleníti meg. A másik gyakori megküzdési 
mechanizmus az, amikor a gyerek dühe konkrét személyek ellen fordul, és főként a 


kortársai/testvérei elleni erőszakos viselkedésben mutatkozik, vagy az elkövető ellen irányul. 


A bántalmazott gyermek tünetei sokrétük, azoknak rendszerezett összefoglalását idézem a 
NANE Egyesület szakemberek számára készült kiadványából.: (Miért marad? Kézikönyv 
segítő foglalkozású szakemberek számára, Szerk.: Herman Judit, NANE, Budapest, 2006. 64- 
68.o.) 


Testi jelek 
A gyereknek sérülései vannak, amelyek: 


. emberi kézre vagy eszközre utalnak (ütés, égés, törés), 

nem egyeznek a magyarázattal, 
a gyerek leplezi vagy titkolja őket (tornaórán vagy iskolaorvosnál nem vetkőzik le), 


különböző gyógyulási fázisban vannak, láthatóan orvosi ellátás nélkül gyógyultak. 


A gyermek regresszív tüneteket mutat: 


éjjelente bepisil, 
rágja a körmét, 
rongyot- vagy az ujját szopja, 


beszédfejlődése megáll vagy egy korábbi szintre esik vissza. 


Láthatóan tic-kel (akaratlan izomrángása van, főként az arcon), dadog. Jóval a serdülőkor előtt 


maszturbálni kezd (önjutalmazó viselkedés a fájdalmas valóság elkerülésére). Az életkoránál 


lassabb ütemben fejlődik testileg és értelmileg. Szomatikus betegségektől szenved, amelyek az 


ok felismerése hiányában egymást felváltva is jelentkezhetnek (krónikus emésztőszervi 


panaszok vagy bélirritáció, krónikus fejfájás). 


Onészlelés és önértékelés: 


Úgy érzi, a világon teljesen egyedül van a problémájával. 
Önmagát hibáztatja az otthoni helyzet miatt, szégyelli magát. 


Tehetetlennek és kiszolgáltatottnak érzi magát. 


Általában nincs biztonságérzete, esetleg személyek helyett helyekhez köti a biztonság 


élményét. 


Úgy érzi, az emberek által ismert énje hamis, ő nem az a gyerek, akinek a külvilág 


látja, hanem egy rossz és megvetésre méltó ember. 


Erős kisebbségi érzései vannak, gyűlöli magát és bűntudata van: úgy érzi, ő a felelős 


az otthoni problémákért. 


Vágyik rá, hogy ő maga tökéletes legyen, mert akkor mindenki boldog lesz. 


Szélsőséges testi vagy szexuális erőszak hatására a teljes erőszakemléket törölheti a 


tudatából (traumás amnézia), vagy önmaga előtt is titkolva hermetikusan leválaszthatja 


mindennapi tudatáról az erőszakot átélt személyiségrészt (többszörös/multiplex személyiség 


zavar). 

Viselkedésmódok: 


Óvoda/Iskola 


. Normának tekinti az agresszivitás és a durvaság használatát saját frusztrációja, dühe, 


feszültsége levezetése céljából, más gyerekeket bánt. 


. Elmagányosodik és elszigetelődik a többi gyerektől. 


. Korához képest kiemelkedően alkalmazkodó, igyekszik elnyerni a felnőttek teljes 


elfogadását, szociábilis, , jó diák" stb.(álérettség). 


. Problémái vannak a figyelemösszpontosítással, tanulási nehézségekkel küzd. 

. Gyakran beteg, sokat hiányzik az iskolából. 

. Kimarad az iskolából, csavarogni kezd. 

. Láthatólag félelemben vagy rettegésben él valamelyik szülő miatt. 

. Különféle magatartászavarok alakulnak ki nála. 

. Az otthoni traumákat játékkal vezeti le (babával vagy pajtásával szó szerint eljátssza 


az otthoni verést, szexuális visszaélést). 


. Fantáziavilága túlfejlett, olyan meseszerű dolgokat állít, melyek nyilvánvalóan nem 
igazak, konfabulál. (Figyelem! Az otthoni erőszakról való beszámolók, bármilyen 


hihetetlennek is tünnek esetenként, nem tévesztendők össze a konfabulációval). 


Család 


. Megkísérli befolyásolni a szülők viselkedését, érzéseit és cselekedeteit, hogy gátat 


vessen az erőszaknak. 


. Az erőszakkitöréskor próbálja magára vonni a figyelmet, 

. vagy az apjára támad, vagy megvédi az anyját a bántalmazástól. 
. Gyűülöletet érez/mutat az apja iránt, amiért megveri az anyját, 

. vagy ellenkezőleg: az anyát hibáztatja/bántja. 

. A bántalmazó szülő meggyilkolásáról vagy haláláról fantáziál. 

. Erősen szolidáris a bántalmazóval, traumás kötődést alakít ki. 

(A pszichológusi szakvéleményekben a jelenség néha téves értelmezést kap, és a szakember 


azt rögzíti, hogy , A gyermek szereti az apját".) (Farkas, 2012) 


Testvérét bántalmazza. 
Rémálmai vannak. 


Családrajzként ijesztő, rémálomszetű rajzokat készít. 


Kiskorától kamaszkoráig több szökési kísérlete van, esetleg igen korán házasságra lép 


vagy elköltözik otthonról, és önállóan, minden támogatás nélkül tartja el magát. 


Iskolai , balhékba" keveredik, kortársaival fenyegetően viselkedik. 
Bűnügyekbe (bolti lopásba, csellengésbe vagy bandázásba) keveredik. 
Állandóan erőszakkal, horror történetekkel foglalkozik. 


Magányossá válik, nincsenek igazi barátai. Kortársaival bizalmatlan, nem folytat 


életkorához igazodó szerelmi kapcsolatokat. Sosem visz haza barátokat. 


Hiperérzékeny mások érzései és igényei iránt (álszociabilitás). 


Saját test: 


Önbántalmazó módon viszonyul a testéhez (körmét vagy száját rágja, haját tépkedi, 


vagdossa, összeégeti vagy szurkálja magát). 
Öngyilkossági gondolatai vagy kísérletei vannak. 


Különféle anyagokkal él: drogozik, alkoholizál, nyugtatókat szed (akár már 
gyerekként is). 


Összefoglaló kérdések: 


Mely szükségleteket nevez az 1997. évi XXXI. törvény speciális szükségleteknek? 


Milyen társadalmi okai lehetnek a gyermek viselkedésében jelentkező zavarok 


kialakulásának? 


Hasonlítsa össze a jól működő és a működési zavarral küzdő család jellemzőit! 


Milyen közös okokat ismer fel a súlyos disszociális tüneteket, a súlyos neurotikus 
tüneteket mutató, valamint a pszichoaktív szereket használó gyermekek tünetei 
kialakulásában? 


Fogalmazza meg, hogy mit értünk a trauma fogalma alatt! 
63 


e . Milyen hatásai vannak a korai gyermekkor sérüléseinek a trauma átélésére? 
e — Milyen tiünetek jellemzőek a bántalmazott gyermekek viselkedésére? 


e . Hogyan kell segíteni a bántalmazott gyermekeket? 


Felhasznált szakirodalom 


Bakó Tihamér (2004). Titkok nélkül. Budapest: Psycho Art Kiadó. 

Farkas Ágnes (2014). A nevelés kérdései a gyermekvédelmi szakellátásban. In: Rácz Anna 
(2014, szerk.): JÓ SZÜLŐ-E AZ ÁLLAM? A corporate parenting terminus gyakorlatban való 
megjelenése. Budapest: Rubeus Egyesület. 

(letöltés) https://oszkdk.oszk.hu/storage/00/02/95/36/dd/1/CPnemzetkozi 2014 final.pdf 
(2021. 05. 30.) 

Judith Lewis Herman (2003). Trauma és gyógyulás. Budapest: Háttér Kiadó. 

Major Zsolt Balázs - Mészáros Katalin (2008). , Fotel vagy karja" Gyakorlat— és 
eszközközpontú — nevelés-módszertani kézikönyv gyermekvédelemben, — gyerek— és 
lakásotthonokban dolgozók számára. Zenin Kft. Pest Megyei Tegyesz 

, Miért Marad??? (2015) Kézikönyv segítő foglalkozású szakemberek számára. Budapest: 
NANE (letöltés) http://nane.hu/wp-content/uploads/2016/03/miert marad 2015.pdf(2021. 05. 
30.) 

Ranschburg Jenő (2010). A mélységből kiáltok: depresszió, öngyilkosság és kábítószer a 
serdülőkorban. Budapest: Saxum Kiadó 


Vetró Ágnes (2003). Gyermek- és ifjúságpszichológia, mentálhigiéné. Szeged: SZTR JGYF Kiadó. 


Internetes forrásanyag: 


2020-as ÉVES JELENTÉS (2019-es adatok) az EMCDDA számára. 


(letöltés)  http://drogfokuszpont.hu/wp-content/uploads  EMCDDA jelentes 2020 HU.pdf 
(2021. 05. 30.) 


64 


VII.  Nevelői attitűdök és problémafókusz 


A problématudatos gyermekek fejlődését nagymértékben befolyásolja az, hogy a 
nevelésükkel foglalkozó szakemberek milyen felfogást vallanak a nevelés kérdésében, és 
milyen eszközöket, módszereket alkalmaznak, milyen nevelési stílust érvényesítenek. A 
nevelés céltudatos személyiségfejlesztés, amely a gyermek egész életére kiterjed, és pozitív 
változást igyekszik előidézni. A nevelési stílus a nevelő és a gyermek, gyermekcsoport 
kapcsolatának olyan hosszabb időn át érvényesülő alaptónusa, amely sokban meghatározza 
a pedagógiai hatás érvényesülésének esélyeit, a gyermekek és a velük dolgozó felnőttek 


közérzetét, melyet bővebben a jelen fejezetben fejtünk ki. 


A nevelési stílusokat vizsgálva eleinte a nevelők által vallott nézetek voltak a meghatározók. 
Később ismerték fel, hogy a nevelői eljárások szorosan kapcsolódnak a nézetekhez és az 
érzelmi kapcsolathoz, így az autonómia — kontroll és a szülői szeretet — gyűlölet dimenzióiban 


kezdték vizsgálni a nevelési stílus kérdését. (Ranschburg, 2010) 


Ranschburg négy nevelési stílust különböztet meg: 


VII.1. Meleg — engedékeny nevelői stílus 


A meghatározásban a , meleg" jelző nem a kritika nélküli, túlóvó nevelői viselkedést jelenti, 
mint ahogy az , engedékeny" sem a korlátok és tiltások nélküli nevelői magatartást. Vannak 
szabályok és a megszegésükért helytelenítés, feddés jár, azonban a szabályok nem merevek, 
hanem szükségszerű és rugalmas normák, nem nehezednek a gyerekre, nem válnak 
cselekedeteinek akadályává. A gyermek sosem fordul hiába a felnőtthöz érzelmi, és 
intellektuális igényeivel, vagyis a , szeress" és a , beszélgess velem" jelzéseire mindig kap a 
nevelőktől választ. Az a gyerek, aki ilyen légkörben nő fel, pozitívan fordul a világ felé: aktív, 
becsvágyó és barátságos, gondolkodása gyors, kreatív, érdeklődő, cselekedeteivel aktív részese 
a világnak. Sosem kételkedik abban, hogy szeretik, ez a szeretet azonban sosem korlátja 


cselekedeteinek. 

Megfigyelték, hogy ebben a légkörben felnővő gyerekek agresszívabbak, ennek oka a 
biztonságérzés és a szigorú büntetés hiánya, nem pedig az önálló cselekvés akadályoztatása 
miatt van. Ezek a gyermekek megvédik magukat és álláspontjukat, ezért nehezebben 
kezelhetők, mint a más nevelői beállítódásban nevelkedők. Ez azonban bőségesen megtérül, 
mert barátságosabbak, könnyen alakítanak ki kapcsolatot a felnőttekkel és a gyerekekkel, 
bíznak önmagukban, kiegyensúlyozottak, kedvesek. 


Az agresszió, ami tapasztalható, a megfelelő feltételek esetén egészséges bátorsággá fejlődik. 
Kutatók megfigyelték, hogy a meleg-engedékeny miliőben felnővő gyerekek szerepjátékaik 
során sokkal gyakrabban játszottak felnőtt babával, mint a többiek. Ez a megfigyelés azért 
fontos, mert a szerepjáték során a gyerekek a felnőtt viselkedési mintákat sajátítják el, építik be 
személyiségükbe, viselkedésükbe, így a felnőttekkel való azonosulás ezeknél a gyerekeknél a 


legintenzívebb. 


VII.2. Meleg -— korlátozó nevelői stílus 


Ebbe a típusba elsősorban a túlóvó, túlszerető, túlgondozó nevelő tartozik, aki nem engedi 
önállósodni a gyermeket. Ő az, aki szigorúan ragaszkodik az általa meghatározott 
szabályokhoz, pl. a homokba belemenni csak játszóruhában lehet, este nyolckor gyermeknek 


az ágyban a helye stb. 


Ezeknél a nevelőknél a gyermek nyílt agressziója szigorúan tiltott. Mivel minden nevelő 
korlátokat állít a gyerek elé, amivel akadályozza a cselekedeteiben, a gyerekek időnként 
haragszanak a nevelőikre. Ennek a haragnak esetenként eltérő módon, de megnyilvánulásai is 
vannak. Az előbb ismertetett meleg-engedékeny nevelői stílusnál a gyermek kifejezheti 
agresszióját, nem büntetést kap érte, hanem a nevelők a megbeszélésre törekednek az esetek 
nagyobb részében. A meleg korlátozó nevelői stílusban a gyermeki agresszió kifejezésére nincs 
lehetőség, így a gyermek kénytelen magában tartani — befelé fordítani — ellenséges érzéseit, ami 
szorongáshoz vezet. Ez a gyermek tehát az otthoni , tiltott" indulatait is a társaival szemben 
vezeti le, aminek következménye előre látható: a sok agresszív megnyilvánulás előbb-utóbb 
visszajut a nevelőkhöz, akik szigorúan büntetnek. A gyermeknek ismét csak tiltott lesz 
indulatainak, agressziójának levezetése, megint , kénytelen" önmagában tartani, ami tovább 


erősítheti a szorongásukat. 

Ezek a gyerekek előbb-utóbb jól viselkednek az iskolában, jól tanulnak, ők azok, akik még 
akkor is jól viselkednek, ha a tanár nincs az osztályban. Magatartásuk és gondolkodásuk erősen 
szabálykövető, kevéssé kreatívak, mindig illedelmesek, egy kicsit visszahúzódók, félszegek. A 
nevelői szeretet, a melegség rendszerint elejét veszi annak, hogy a korlátozások túlzottan 


ránehezedjenek a gyerekre, komolyabb problémát okozva. 


Szintén a kutatások eredménye, hogy a meleg — korlátozó nevelői stílusban felnővő lányok 


jobban tűrik ezt a nevelői magatartást, mint a fiúk, kevesebb szorongásos tünetet mutatnak. 


VII.3. Hideg-engedékeny nevelői stílus 


Ez a nevelői stílus is segíti a gyermeki agresszió kibontakozását, mégpedig azért, mert a nevelő 
elutasítja a gyermekek közeledési, függőségi igényét, ugyanakkor időnként már-már 
nemtörődöm módon engedékeny. A gyermek függőségi igényének elutasítása mögött gyakran 
a gyermekkel szembeni ellenszenv húzódik meg. A nevelő valamilyen ok miatt nem tudja 
elfogadni a gyermeket, így annak közeledési igényére elutasítóan reagál (ez az elutasítás 
tudattalan is lehet). A gyermekben ez az érzelmi, fizikai elutasítás szeparációs szorongást idéz 


elő. 


Ráadásul ezt a stílust folytató nevelő időnként — mintegy önmaga igazolására — nyilvánosan 
bünteti a gyermeket. A felnőtt érzelmi elutasítása a gyermeket attól a lehetőségtől is megfosztja, 
hogy azonosuljon a felnőttel, elfogadja, kövesse, először annak viselkedését, a későbbiekben 
pedig értékrendjét. A nevelő általi elutasítás előbb-utóbb a gyermekből is elutasítást vált ki, 
mindennel szemben, ami a felnőttől ered. Ez érthető, ha arra gondolunk, hogy a gyermek 
alapvető szükséglete maradt kielégítetlenül. A gyermek viselkedésében egyre gyakrabban 
nyilvánulnak meg az agresszív elemek, amik a nevelő engedékenysége miatt teret is kapnak. 
Az így felnövekvő gyermekek serdülőkorukra erőteljes függőségi szorongást mutatnak, rossz 
lesz a kapcsolatuk a nevelőikkel, nem fordulnak hozzájuk tanácsért, problémáikat nem beszélik 
meg velük. Ezek a gyermekek, fiatalok kapcsolati igényeiket máshol próbálják kielégíteni, ami 
könnyen sodorhatóvá teszi őket, könnyen kerülhetnek a társadalom számára nem kívánatos 


körökbe. 

VII.4. Hideg- korlátozó nevelői stílus 


Ez a nevelői stílus annyiban különbözik az előzőtől, hogy a gyermek elutasítása mellé erőteljes 
korlátok társulnak. A felnőtt ellenérzéseire (amelyek fizikai büntetésben, a gyermekkel való 
kapcsolat minimalizálásában nyilvánulnak meg) a gyerek ebben az esetben is agresszióval reagál, 
csakhogy ezt az agressziót a nevelő keményen bünteti. A felnőtt elutasító magatartása itt 15 gyakran 
rejtett: a felszínen azt hangoztatja, mennyi mindent tesz a gyermekért, ellátja, dolgozik rá stb., 
miközben a gyermek érzelmi igényei kielégítetlenül maradnak, csak korlátokkal találkozik. Ezek 
az , üzenetek" a gyermek számára érthetetlenek, bűntudatot érez, hiszen , hálátlan", ugyanakkor 
agressziót 1s átél, mert csak a nevelő által állított akadályokat látja maga körül. Ez az agresszió, 
mivel a világ felé nem nyilvánulhat meg, befelé fordul, súlyos zavarok, különféle testi-lelki bajok 
alakulnak ki, amelyek az idő múlásával egyre komolyabbá válnak, a személyiség torzulását, a 


felnőttekkel/lemberekkel szembeni bizalom hiányát okozva. 


VII.5. Kurt Lewin által megkülönböztetett nevelési stílusok 


. Autokratikus (tekintélyelvű) nevelői stílus: 


A nevelő egyedül vezet. Döntéseit egyedül hozza. A csoport tagjai alig vagy egyáltalán nem 
vehetnek részt a döntésekben, illetve azok előkészítésében. Módszere: utasítás, parancs. A 
felnőtt rendszerint kijelöli minden csoporttag feladatát, a csoporttevékenységben csak akkor 
vesz részt, ha valamit megmutat. Bírálatban és dicséretben szubjektív. Ebben a stílusban 


nevelkedő gyermekek visszahúzódóak, önállótlanok és nagyfokú bennük az elfojtás. 


. Demokratikus nevelői stílus: 


A nevelő alkalmat ad a döntés előtt a dolgok megvitatására, mindig figyelembe veszi a csoport 
véleményét. Módszere: elsősorban a kompromisszumkeresés, konszenzusépítés, vita, 
meggyőzés. A csoport tagjai szabadon választhatják meg, hogy kikkel végezzék a feladatot, a 
feladatok megosztásáról a csoport határoz. A nevelő a bírálatban és a dicséretben objektív, 
reális, és igyekszik csoporttagként beilleszkedni a csoportba. A gyerekek elmondhatják a 
véleményüket. Nyitottak lesznek a problémák és azok megoldása iránt. Kialakul egyéniségük, 


társadalomba való beilleszkedésük. 

. Laissez — faire (ráhagyó) nevelési stílus: 


Ezt a nevelési stílust a vezetés hiánya, anarchia jellemzi. Leginkább a csoport tagjaiból kivált 
informális vezetők hozzák meg a döntést. A nevelő ritkán és csak külön kérdésre szól hozzá a 


csoporttevékenységhez, nem próbál részt venni benne. (Kósa, 2005) 


VII.6. Diana Baumrind modellje 


Diana Baumrind (1967) munkatársaival 110 óvodás gyereket figyeltek meg, és viselkedésük 
alapján három csoportba sorolták őket. A kompetensnek nevezett gyerekek csoportjába a 
magabiztos, vidám, kíváncsi gyerekeket; a visszahúzódók csoportjába a félénk, szégyenlős, 
néha boldogtalannak tűnő gyerekeket; míg az éretlenek közé az impulzív, felnőttekhez, 
társaikhoz érzelmileg tapadó gyerekeket sorolták. Ezután megfigyelést végeztek a gyerekek 
otthonában, lejegyezve, hogyan próbálja a szülő és a gyerek egymást befolyásolni, szabályozni, 
majd laboratóriumi körülmények között a szülő-gyerek interakciók megfigyelésével a szülők 
tanítási stratégiáit, szabálybetartatási technikáit tárták föl. Ez utóbbi két megfigyeléssorozat 
után a szülőket is osztályozták négy kritérium alapján: mennyire kontrollálóak, mennyire 
követelik meg az érett viselkedést, milyen a gyerekükkel folytatott kommunikációjuk, és 
mennyire érzelemtelien gondoskodóak (ezt a dicséretek, érzelemnyilvánítások alapján ítélték 


meg). (Kósa, 2005) 


Ezek alapján három nevelői stílust különböztet meg: 


. tekintélyelvű, megkövetelő (autoritariánus) — mely visszahúzódó gyermeket, 
. hiteles, mérvadó, megkívánó (autoritatív) — mely kompetens gyermeket, 
. engedékeny (permisszív) — mely impulzív, éretlen gyermeket "eredményez". 


A későbbiekben a három típus kiegészült egy negyedikkel: ez az érdektelen nevelői stílus. Itt 
nincsenek szabályok, a nevelő nem tölti idejét a gyermekkel. Ez a lehető legveszélyeztetőbb 


stílus. A gyermek elhanyagolásának határán áll, és gátolja a gyermek pszichológiai fejlődését. 


Az autoritariánus (tekintélyelvű) stílust a korlátozás, a büntetés, az elutasítás és az erőt 
érvényesítő magatartásformák magas szintje jellemzi. Abszolút viselkedési sztenderdeket ír elő 
a gyermek számára, melyeket kétségbe vonni — vagy alkudozni érvényességi körüket illetően 


— lehetetlen. 

Az autoritatív (mérvadó) nevelési stílusra magas fokban jellemző a nevelői támogatás, a 


bevonódottság, a szenzitivitás, az érvelés, a kontroll, és az autonómia bátorítása. 


A permisszív (megengedő) stílusra a melegség, az elfogadás magas szintje, valamint a 


bevonódottság és a kontroll alacsony szintje volt jellemző. 


Baumrind következtetései fontos dologra hívták fel a figyelmet. Sem a melegség, sem a kontroll 
önmagában nem jár kedvező következményekkel. A kontroll hiánya, a túlzott 
engedékenységéretlen viselkedéshez vezethet, nem alakul ki a felelősségtudat, a túlzott kontroll 
viszont a személyiség sérülését eredményezheti. A kettő optimális és harmonikus kombinációja 


az, ami a sikeres és egészséges szocializációhoz vezet. (Kósa, 2005) 


VII.7. Carl Rogers, az énkép kialakulásáról 


A humanisztikus pszichológia képviselője, Carl Rogers. Elmélete szerint a gyermek énképe 
fokozatosan alakul ki, környezetével való szoros kölcsönhatás eredményeképpen. A pozitív 
énkép kialakulásának az a feltétele, hogy a gyermeket feltétel nélkül fogadja el a felnőtt, 
következetesen elismerje és értékelje őt — olyannak, amilyen. Azok a gyerekek, akik ilyen 
, feltétel nélküli elfogadásban"? részesülnek, időnként nehezebben kezelhetőek, mint az 
autoritatív szülő gyermeke, és előfordulhat, hogy az ilyen gyerekek nem a szociálisan előírt 
viselkedést produkálják. Ugyanakkor énképük, önértékelésük pozitív lesz, ami lehetővé teszi 
számukra, hogy kreatív módon, sikerorientáltan közelítsenek feladataikhoz. Ebből a 
nézőpontból a személyiség fejlődése kevésbé harmonikus azokban az esetekben, amikor a 
gyermek rendszeresen a , helyes viselkedés feltételeinek" korlátaiba ütközik, azaz felnőtt 
környezete írja előszámára, hogy melyek azok a viselkedésformák, amelyek kötelezőek és 
elismertek, illetve melyek azok, amelyek tiltottak és büntetendők. A gyermek, aki ilyen 
környezetben nevelkedik, a feladatokhoz — a kihívásokhoz — óvatosabban és bizonytalanabbul, 


az önbizalom alacsonyabb szintjén közeledik. (Ranschburg, 2010) 

Összefoglaló kérdések: 


e "Mi a célja a nevelésnek? 


e — Sorolja fel, hogy az érzelmi közelség — távolság, illetve az autonómia — korlátok mentén 


milyen nevelési stílusokat írt le Dr. Ranschburg Jenő! Ismertesse ezek jellemzőit! 


e — Milyen hatással van a gyermek személyiségfejlődésére az autoriter, a demokratikus és 


a laissez-faire nevelési stílus? 


e . Ön mit ajánlana gyermekének, melyik nevelési stílust válassza az Ön unokájának 


nevelésében? 


Felhasznált irodalom: 


Baumrind, D. (1967). Child care practices anteceding three patterns of preschool behavior. 
Eigner Bernadett (2012). Érzelmi- és viselkedészavarok gyökerei: a korai szülői hatások 
szerepe. Gyógypedagógiai Szemle, 40. évf. 1. sz. 14-24. 

Genetic Psychology Monographs, 75, 43-88. 

Kósa Éva (2005). Szülői-nevelői attitűúdök: A szülők gyermeknevelési eljárásai. In: Vajda 
Zsuzsanna, Kósa Éva (2005, szerk.): Neveléslélektan (pp.119-125). Bp.: Osiris. 

N. Kollár Katalin — Szabó Éva (2004, szerk.). Pszichológia pedagógusoknak. Bp.: Osiris. 
Ranschburg Jenő (2010). A mélységből kiáltok: depresszió, öngyilkosság és kábítószer a 


serdülőkorban. Budapest: Saxum Kiadó 

VIII. Értő figyelem, asszertivitás, én-üzenet a kommunikációs blokkok feloldásában 


A gyermekek nevelése során a mindennapok leggyakrabban használt pedagógiai eszköze a 
kommunikáció, melynek eredményessége hatással van a résztvevők érzelmi állapotára, 
cselekedeteire, a gyermekek viselkedésére. Thomas Gordon kommunikációs modellje a 
konfliktus kiéleződésének megelőzését teszi lehetővé. Az alternatív konfliktuskezelés 
technikái, mint én-üzenet allokálás, kommunikációs gátak felismerése, értő figyelem, a 


pedagógiai munka hasznos kommunikációs ágenseiként jelennek meg ebben a fejezetben. 


Thomas Gordon kommunikációs modelljének alkalmazása segíti a beszélő hatékonyságának 


növelését (Mészáros, 2007). 
Gordon szerint a hatékony kommunikációnak két fontos eleme van: 
. az érthető üzenet 


. és a tiszta vétel. 


VIII.1. Az Én-üzenetek 


A mindennapi kommunikáció során gyakran használunk saját mondanivalónk kifejezésére 
olyan üzeneteket, melyek a másik félről szólnak, pedig a saját érzéseinket, gondolatainkat 
szeretnénk eljuttatni a beszélő társhoz. (pl.: , Már megint elkéstél!", , Miért nem takarítottad ki 


a szobádat?" stb.) Ezeket a mondatokat nevezzük ,, Te-üzeneteknek". 


Te-üzenetek helyett célszerűbb Én-üzeneteket alkalmazni, amelyek kifejezik, hogy a beszélő 
miként viszonyul az adott kérdéshez, tudatja, hogy mit érez az adott helyzetben. Ezzel az 
eszközzel elkerülhető, hogy a másik fél támadásként élje meg, vagy megalázónak érezze a 
mondandónkat. Az Én-üzenetek alkalmazásával megelőzhető, hogy a partner védekezésre 
kényszerüljön, ugyanakkor lehetővé teszi számunkra, hogy szándékainkat egyértelműen 


közöljük. 
Az Én-üzenetek fajtái a következők: (Mészáros, 2007) 
. elismerő Én-üzenet (Nagyon örülök, hogy időben hazajöttél.) 


. problémamegelőző Én-üzenet (Szeretném, ha reggel mindenki 8 órakor felkelne, 


időben el kell indulnunk, hogy ne késsük le a buszt.) 

. önfeltáró (igény- és érzésközlő) Én-üzenet (Nagyon jól esett, hogy megköszöntétek az 


ebédet.) 

. elutasító Én-üzenet (Nem akarok most süteményt sütni, mert még a kerti munkát is be 
kell fejeznünk.) 

. konfrontáló Én-üzenet (Nem szeretem, ha Julika nénire panaszkodtok, mert az 


kellemetlen helyzetbe hoz engem.) 


Az Én-üzenetek első négy típusa eredményesen alkalmazható a konfliktusok megelőzésére. A 
konfrontáló Én-üzeneteket abban az esetben használjuk, ha a másik fél viselkedésében 
szeretnénk változást elérni. Ezeknek az Én-üzeneteknek tehát fontos szerepük van a 


nevelőmunkában. 


A felnőtt ilyenkor elmondja, hogy milyen érzéseket vált ki belőle a gyermek konkrét 
viselkedése, és mi a viselkedés — felnőttet érintő — következménye. Pl.: Nagyon zavar, amikor 


Andrissal beszélgetsz a csoportgyűlés alatt, mert akkor a többiek is rátok figyelnek. 


Az Én-üzenet három elemből áll, a példamondatunknál maradva: (Mészáros, 2007) 


. a beszélő saját érzelmeinek megfogalmazása az eset kapcsán, minősítés, vádaskodás 


nélkül ( Nagyon zavar....") 


. a szóvá tett történés, viselkedés tárgyszerű megfogalmazása (,,.. amikor Andrissal 


beszélgetsz az óra alatt,..") 


. indoklás, belátható következmény, közvetlen hatás (,,.. mert akkor a többiek is rátok 


figyelnek.") 
Az Én-üzenet jó indítás lehet akkor, ha nem tudjuk, hogy hogyan tegyünk valamit szóvá. 
Érdemes ilyenkor átgondolni a beszélgetés kezdő mondatát. 


Az Én-üzenet soha nem tartalmaz gorombaságot, tapintatlanságot, iróniát, ítéletet. Segítségével 
azt tudjuk kifejezni, hogy milyen érzelmeink, szükségleteink vannak egy helyzettel 


kapcsolatosan. 

VIII.2. Kommunikációs gátak 


Az Én-üzenetekkel szemben a Te-üzenetek általában nem érik el a céljukat, mert bűntudatot 
keltenek, a másik fél hibáztatásnak, megalázásnak, bírálatnak, elutasításnak érzi, ezáltal 
károsítják a kapcsolatot. Gyakran ellentámadást váltanak ki, és nem ösztönöznek arra, hogy a 


másik fél változtasson a viselkedésén. 


Ezek az eszközök általában leállítják a kommunikációt, ezért a szakirodalom 


közléssorompóknak (kommunikációs gátak) is nevezi őket. 


A leggyakrabban használt közléssorompók: (Mészáros, 2007) 


e a parancsolás, utasítás (. .. márpedig ezt meg kell enned...) 

e figyelmeztetés, fenyegetés (... ha nem csinálod, majd ...) 

e prédikálás, moralizálás (... az ember általában ...) 

e tanácsosztogatás, megoldási javaslatok (... szerintem az lesz a legjobb, ha ...) 
e logikai érvelés, meggyőzés (... ha logikusan végiggondoljuk, .. .) 

e ítélkezés, kritizálás, vádolás (. ..már megint őrültséget csináltál ...) 

e dicséret, egyetértés (... te ezt úgyis nagyon Jól tudod ...) 

" megszégyenítés, kifigurázás, megbélyegzés (... na, most nézd meg, mit tettél ...) 
e értelmezés, elemzés (... tulajdonképpen arra van szükséged, ...) 

e nyugtatás, részvét, vigasztalás (... nem olyan nagy dolog ...) 

e faggatózás, rákérdezés (... és mit tettél még ...) 


e elterelés, humorizálás, távolságtartás (... csak gondolod, hogy problémáid vannak ...) 

Az Én-üzenetek azért eredményesebbek a Te-üzeneteknél, mert a beszélő vállalja a felelősséget 
a nyíltságáért, róla szól, nem értik félre, ezért nem járnak a Te-üzenetet kísérő negatív 
hatásokkal. Az Én-üzenetek hatásosságának feltétele a beszélő kongruens viselkedése. A 
kongruens viselkedés azt jelenti, hogy a beszélő érzelmei, belső gondolatai megegyeznek azzal, 


amit kifelé közöl. 


VIII.3. Az értő figyelem 


Vannak olyan szituációk, amikor az segít a legtöbbet, ha végig hallgatjuk a másik fél 
mondanivalóját, és jelezzük, hogy elfogadjuk őt, értjük a problémáját. Ezt az eljárást értő 


figyelemnek (aktív hallgatásnak) nevezzük. 


Például: 


- Péter, örülök, hogy egyedül vagy itthon, mert napok óta feszültnek látlak. Lenne 


kedved megosztani velem a problémádat? 


- Nincs semmi. Csak... Igen, mert az osztályfőnököm azt mondta, hogy mindenkinek új 
öltönyt kell beszereznie a ballagásra, de nem hiszem, hogy a szüleim otthon tudnak 
nekem ilyen drága ruhát venni. Holnap kellene vinni az első részletet, ötezer forintot. 


Nem mertem még szólni otthon, mert élelemre is alig futja. 


- Attól tartasz, hogy anyukád nem tartana arra érdemesnek, hogy öltönyt kapj, az 
osztályfőnöknek pedig nem merted elmondani, hogy anya nem biztos, hogy ki tudja 


fizetni az öltöny árát. 
- Hát, igen. Igazából csúnyán kiabáltam anyával a múltkor. Kivoltam, de nagyon. 
- Nem tudod, hogyan közelíts ez után az eset után hozzá. 
- Elkerülni úgy sem tudom hosszú ideig. 
- Úgy érzed, hogy mindenképp rendezni kell közöttetek a kapcsolatot, tisztázni kell 


a történteket. ....... 


Az értő figyelem elfogadást, nyitottságot, megértést tükröz, de nem feltétlenül jelent 
egyetértést. Feltétele az, hogy a hallgató fél kirekessze saját gondolatait, érzéseit, és kizárólag 


az üzenetre figyeljen. Egy időre kénytelen a beszélő álláspontjára helyezkedni, az ő világába 

belépni. A visszajelzés annak próbája, hogy jól figyelt-e a hallgató, a beszélő pedig ellenőrizheti 


általa, hogy jól értették-e. 


Az értő figyelem alkalmazásakor ne pusztán a beszélő által mondott mondatokat ismételgessük, 


ne tegyünk hozzá a mondanivalójához, és ne értelmezzük át az általa közölt tartalmakat. 


Az értő figyelemnek az a következménye, hogy a hallgató fél pontosan érti a beszélő fél 
gondolatait, érzéseit, szükségleteit, érti, hogy miért gondolkodik másként. Ez a helyzet 
elfogadhatóbbá teszi a különbségeket, közelebb visz a problémák megoldásához. A hallgató az 
értő figyelem alkalmazásával vállalja annak a kockázatát is, hogy saját véleményét esetleg 
feladja. 


Összefoglaló kérdések: 


e. Mit értünk az Én-üzenet fogalma alatt? 

e Sorolja fel az Én-üzenetek típusait! 

e . Hogyan épülnek fel a konfrontáló Én-üzenetek? 

e Milyen haszna van az Én-üzeneteknek? 

e . Keressen példákat a közléssorompókra! 

e . Foglalja össze az értő figyelem működését, sajátosságait! 


e . Hogyan kell megfogalmazni az értő figyelem kapcsán a visszajelzéseket? 


Felhasznált szakirodalom: 


Mészáros Aranka (2007, szerk.). Kommunikáció és konfliktusok kezelése a munkahelyen. Bp..: 
ELTE Eötvös Kiadó 
Szekszárdi Júlia (1995). Utak és módok. Pedagógiai kézikönyv a konfliktuskezelésről. 


Iskolafejlesztési Alapítvány — Magyar ENCORE. 

IX. Teljesítmény, sikerorientáció, motiválás a nevelésben 


A mindennapi nevelési gyakorlatban a felnőttek gyakran küzdenek a motiváció 
nehézségeivel. Jelentős erőfeszítésbe kerül egy-egy gyermeket rávenni a tanulásra, a 
házimunkában való részvételre, a felnőttel történő együttműködésre, vagy a szabályok 
betartására. Az eszközjellegű és önjutalmazó motiváció különbségeivel, a sikerorientáltság és 


a kudarckerülés nevelésben hasznosuló gyakorlatával foglalkozunk ebben a fejezetben. 


IX.1. Eszközjellegű (külső) és önjutalmazó (belső) motiváció 


Egyes tevékenységek végzéséhez rendszerint motivációra van szükség. A motiváció tehát a 
cselekvések mozgatórugója, indíttatás, késztetés. Két nagy csoportra oszthatjuk, az 
eszközjellegű, külső (extrinzik) és az önjutalmazó, belső (intrinzik) motivációra. (Kollár- 
Szabó, 2004) 


Külső vagy eszköz jellegű motivációnak nevezzük azokat a késztetéseket, melyek célja 
valamilyen kézzel fogható cél, nyereség elérése, esetleg veszély, probléma elkerülése. A 
viselkedés motivációjában itt valamilyen külső tényező játszik szerepet, ami nagyon változatos 
lehet, például pénz, jutalom stb. Ilyenkor a motivációt büntetés vagy a jutalom szabályozza 
kívülről. A problémákkal küzdő gyermekek például gyakran csak azért végeznek el bizonyos 
tevékenységeket, hogy elkerüljék a büntetést, vagy elnyerjék a felnőtt dicséretét. A külső 


motiváció a számukra fontos, többnyire az alacsony önértékelésük miatt. 


Az önjutalmazó, belső motiváció esetében maga a cselekvés, a benne rejlő öröm a cél, így a 
tevékenység maga önjutalmazó. Ezen tevékenység során az egyén hatékonynak és 
kompetensnek érzi magát. Az önjutalmazó, belső (intrinzik) motiváció irányulhat a tudás 
megszerzésére, a fejlődésre, alkotásra, valamint az élmények átélésére. A pozitív visszajelzés 
a kompetencia érzését növeli, sikerélményt okoz, ezáltal a tevékenység folytatására ösztönöz 


még abban az esetben is, ha azért a továbbiakban nem jár külső megerősítés. 


A megfigyelések szerint ez a két típusú motiváció nem adódik össze, hanem inkább kizárja 

egymást, tehát a cselekedetnek nem lehet egyszerre kétféle motiváció a hátterében. Az 

önjutalmazó, belső késztetés öröme elvész, ha az abból fakadó tevékenységért külső jutalmat 

adunk. Például, ha annak a gyermeknek, aki szívesen barkácsol, pénzt adunk, csak addig fogja 

végezni a barkácsolást, amíg reményt lát az újabb pénz elnyerésére. Az unalmas, monoton 
feladat végzése közben viszont a kitűzött jutalom (extrinzik motiváció) segít a cél elérésében. 
Ilyenkor az eszközjellegű, külső motiváció az erős, és az önjutalmazó, belső motiváció sokkal 


gyengébb. (Kollár-Szabó, 2004) 


A cselekedetek motivációs háttere tehát nagyon összetett. Az, hogy a pedagógiai munkában 
hogyan alakul a motivációs háttér, nagyban függ a gyermek és a pedagógus korábbi 


tapasztalataitól és a szocializációs hatásoktól. 


IX.2. Sikerorientáltság és kudarckerülés 


Az önjutalmazó, belső motiváció forrását négy lényeges szükséglet képezi: (Kollár-Szabó, 

2004) 

. A kompetenciamotiváció, ami azt jelenti, hogy hatékonynak, kompetensnek érezzük 
magunkat, saját képességeinkről pozitívan vélekedünk. A múltbéli sikereink nyomán 


alakul ki, és ez érzés adja a motivációt például a tanuláshoz. 


. A teljesítnénymotiváció arra ösztönöz, hogy valamit jól csináljuk, sikert érjünk el 


vagy kudarcot kerüljünk el. 


. Az önmegvalósítás, ami a fejlődésnek, az emberi élet legfőbb céljának a hajtóereje. 
. Az egyensúly szükséglete, melynek során az újonnan szerzett ismeretek asszimilációja 


egyensúlytalanságot szül, majd a törekvés az egyensúlyra, új struktúrát teremt. 


Ez az önmagunkkal szembeni elvárás tehát nem állandó, hanem szituációnként, a célok 
függvényében változik. A célok kitűzésének és az értük végzett munkának két kimenetele lehet: 
a siker és a kudarc. (Kollár-Szabó 2004) 


Ha a gyermek eléri a saját maga által kitűzött célt, sikert ér el, megerősödik az önmagába vetett 
hite, nő az önbizalma, ami növeli a későbbiekben az igényszintjét. Abban az esetben azonban, 
ha több esetben is kudarccal végződik a próbálkozása, elbizonytalanodik saját képességeiben, 


tudásában, és a motivációs igényszintje csökkenni fog. 


Ennek a folyamatnak az eredményeként alakul ki a személyiség tartós vonásjegyeként, a 
sikerorientáltság avagy a kudarckerülés. A siker elérésének a vágya vagy a kudarc elkerülésére 


irányuló törekvés az aktuális motivációt határozza meg. 

A sikerorientált személy jellemzői 


a lehetséges siker motiválja a 
cselekvésre 


kihívást jelentő helyzetekben 
hajlandó reális kockázatot vállalni 
jól viseli a kudarcot 


a — kudarcot saját erőfeszítése 


hiányának tartja 


a siker okát saját képességeiben látja 


akkor a legmotiváltabb, ha a siker 
és a kudarc lehetősége azonos 


A kudarckerülő személy jellemzői 


bizonytalan önmagában, szorongó 


kerüli a kihívást, kockázatot 


rosszul viseli a kudarcot, az nagyon 
hamar letöri 


a kudarcot külső körülményeknek, a 
szerencsétlen véletlennek tulajdonítja 


a siker forrását, okát a környezetében 
keresi 


akkor a legmotiváltabb, ha a kudarc 
elkerülésének esélye nagy 


e vagy olyan célt állít maga elé, amit 
könnyen teljesíteni tud, vagy olyat, 


e új célokat állít maga elé ami teljesíthetetlen 


IX/a. ábra: Siker- és kudarcorientáció (Farkas, 2012) 


IX.3. A motiváció hiánya 


A gyermekotthonokban, lakásotthonokban, tartós traumatizáció vagy egyéb kapcsolati 


problémák esetén gyakran okoz nehézséget, hogy a gyermekek motiválatlanok. 


A motiváció hiánya gyakran különböző, önmagukra vetített hiedelemből fakad, mint például: 
e a képesség hiányára vonatkozó hiedelem (amikor azt mondja, hogy ő ezt úgysem tudja 
megtanulni) 
e a stratégára vonatkozó hiedelem (amikor azt gondolja, hogy ilyen módon úgysem 
oldódik meg a helyzet) 
e az erőfeszítésre vonatkozó hiedelem (amikor úgy véli, hogy a cél elérése túl sok energia 
befektetését igényli, tehát neki sem kezd a tevékenységnek) 
e tehetetlenség hiedelem (úgysem tud mit tenni, mert a körülmények nem engedik, hogy 
eredményes legyen, pl. őt úgysem fogják felvenni egyetlen gyakorlati helyre sem a roma 


származása miatt). (Kollár-Szabó, 2004) 

Ezekben az esetekben segítenünk kell a gyermeknek abban, hogy reálisan megvalósítható, 
belső elhatározásból fakadó célokat tűzzön ki maga elé. Ha sajátjának fogja érezni azt az adott 
célt, akkor annak elérését is fontosnak fogja tartani, és valószínűsíthetően el fog köteleződni a 


megvalósítása mellett. 


A célkitűzések tehát erős motivációs erővel bírnak. Ha a gyermek azt érzi, hogy a céljai 
túlságosan távoliak, nem elérhetők, akkor le fog mondani arról, hogy küzdjön értük. 
Ugyanakkor, ha egy nehezen megvalósítható célt sikerül elérnie, az növelheti az önbizalmát, 
erősítheti az énképét. A motiváció hiányával küzdő gyermekeknek tehát nagy segítségre van 


szükségük a célkitűzéseik megfogalmazásában. (Farkas, 2012) 


Gyakorlati feladat 


Olvassa végig az alábbi példaesetet! Állapítsa meg, hogy milyen okok következtében alakult ki 
a gyermek motiválatlansága! Gyűjtsön eszközöket arra vonatkozóan, hogy hogyan tudná a 


motiváció kialakulását segíteni! 


Attila most 14 éves. Egy éve került a lakásotthonba. Két nővére van, akikkel alig van kapcsolata, 
mert kicsi koruktól fogva nevelőszülőnél nevelkednek egy másik településen. Attila négyéves volt, 
amikor az anya, aki egyedül nevelte, úgy döntött, hogy — megélhetési problémái miatt — kéri Attila 
nevelésbe vételét. A kisfiú lakásotthonba került, mert nem volt üres hely a nevelőszülőnél. A 
lakásotthonba beilleszkedett, jól érezte ott magát. A többi társa mind nagyobb volt nála, 
szerették Attilát, de sokszor teher volt a számukra, hogy játszani kellett vele, és hordani kellett 
az óvodába. Az anyával továbbra is szoros kapcsolata volt a kisfiúnak. A szülő minden 
látogatása alkalmával azt ígérte neki, hogy hamarosan hazaviszi. Nyolc hónappal később Attila 
— a kora miatt — nevelőszülőhöz került. Nagyon megviselte ez a változás. Az anya tiltakozott az 
ellen, hogy Attila nevelőszülőhöz kerüljön, mert attól félt, hogy nem kapja vissza többé a 
gyermekét, és a nevelőszülő ,,elszereti tőle". Ezért arra biztatta Attilát, hogy ne legyen 
szófogadó, és ne szeresse a nevelőszülőt. Emiatt a gyermeknek hosszabb időre volt szüksége, 
hogy a nevelőszülő családjába beilleszkedjen, és érzelmi kötődés alakuljon ki a nevelőszülő és 


közötte. 


Közel három évig nevelkedett ebben a családban, amikor az anya új élettársat talált, olyat, akinek 


volt lakása, munkája, és vállalta Attila nevelését is. Mire az iskola első osztályát kezdte 


a kisfiú, a gyámhatóság visszahelyezte Attilát az anya háztartásába. Jó ideig úgy tűnt, hogy 
rendeződnek a dolgok. Az iskolában azonban jelezték az anyának, hogy Attilát 

fejlesztő foglalkozásokra kell hordani, mert el van maradva a kortársaitól a fejlődésben. Az anya 
nem tett eleget ennek a kérésnek. A gyermek nehezen haladt a tananyag elsajátításában, egyre több 
nehézséggel szembesült, nem szeretett iskolába járni. Az anya gyakran megengedte neki, hogy 
otthon maradjon vele, és mindig szerzett igazolást az orvostól, rosszullétre hivatkozva. Amikor 
Attila otthon volt az anyával, gyakran egyedül játszott, vagy tévét nézett, mert a szülő állandóan 


fáradtnak mondta magát, napközben aludt. 


Attila háromszor ismételte az ötödik osztályt. Ekkorra már — amikor csak tehette — nem ment el 


az iskolába. Az órai viselkedése zavarta a közösséget, mindig elvonta a többiek figyelmét 
különböző bohóckodásokkal. 


A serdülőkori lázadás következtében kiéleződött az anyával a konfliktusa, aki már 
eszköztelennek érezte magát Attilával szemben, és ekkor döntött ismét úgy, hogy kéri a 


nevelésbe vételt. 


A 14 éves Attila, miután ismét lakásotthonba került, teljes érdektelenséget mutat minden iránt. 
A tanulásra nem lehet rávenni, a közös programokon nem akar részt venni, az önkiszolgáló 
munkát — amikor teheti — hanyagolja. A lakásotthon dolgozóival szemben bizalmatlan, a 


gyerekekkel gyakran kerül konfliktusba. 


Összefoglaló kérdések: 


e . Milyen szerepet tölt be a motiváció az ember életében? Ismertesse az extrinzik és az 
intrinzik motiváció jellemzőit! 

e . Melyek azok a tevékenységek, amelyeket extrinzik motiváció hatására végez Ön? 

e . Ismertesse, hogy milyen tevékenységeiben van jelen az intrinzik motiváció? 


e . Keressen magyarázatot arra kérdésre, hogy miért találkozunk olyan gyakran a 


nevelésbe vett gyermekek esetében a kudarckerülő viselkedéssel? 


Felhasznált szakirodalom: 


Farkas Ágnes (2011, szerk.). A tartós munkanélküliség szociálpszichológiája. Debrecen: 
SZOCIO-TÉKA 

(letöltés) http://mek.oszk.hu/11900/11947/11947.pdf (2021. 05. 30.) 

N. Kollár Katalin — Szabó Éva (2004, szerk.). Pszichológia pedagógusoknak. Bp.: Osiris. 


81 


X. Alternatív pedagógiai módszerek a problémák felismerésében és kezelésben 


A fejezet azoknak a szakmódszertanoknak a válogatott összegyűjtésére törekszik, amelyek a 
gyermek problémája és probléma környezetének vizsgálatát és kezelését támogatják a 
pedagógiai gyakorlatban. Szót ejtünk agressziókezelésről, mediációs technikákról, valamint 
a rajzelemzés, mint diagnosztikai módszer alkalmazásának hasznosságáról. Fontos 
ugyanakkor kiemelni a szakkompetenciák körét. Az ismertetett módszertani leírások 
tájékoztató és informáló hatáskörrel bírnak. Alkalmazásuk kizárólag szakspecifikált 


végzettséghez és gyakorlathoz rendelt. 


X.1. Az agresszió megelőzése és beavatkozási módszerek 


A megelőzési programok célja az agresszív viselkedés megelőzése, illetve a kialakulóban lévő 
agresszív viselkedések kordában tartása. A különféle megelőzési programok közül a Dann 
(1997) által javasolt módszer legfontosabb elveit szeretném ismertetni. Dann a megelőzési 


programok szempontjából a következő elvárásokat tartja fontosnak: 


1. A tanár-diák viszony minőségének javítása. A tanár-diák viszony milyensége minden 
megelőző program központi kérdése. Kutatások bizonyítják, hogy a tanár érzelmileg meleg, 
pozitív beállítódása és a megfelelő nevelési stílusa kedvezően befolyásolja a tanítás légkörét. 

2. A szociális tanulás lehetővé tétele. Legtöbb helyen ezt , iskolai szociális tréning" program 
formájában valósítják meg. A tréning legfontosabb célja az együttműködés képességének 
kialakítása és az agresszív viselkedés helyettesítése társadalmilag elfogadott viselkedésekkel. 

3. Közös alapértékek és normarendszerek megteremtése. Az iskolai szabályok és normák 
kidolgozásába bevonják — a tanárok mellett — a tanulókat, a szülőket és az iskola pszichológusát 
is. Így a tanulók jobban tudnak azonosulni az iskolai normáival (például szünetek alatti jobb 
felügyelet, szankciók a szabályok megszegőivel szemben stb.). A szabályok betartatásánál 


figyelembe kell venni minden érintett személyiségének a tiszteletben tartását. 


4. Pozitív teljesítmény- és énkép átadása és kialakítása. Fontos, hogy ne csak a negatív 


teljesítményt és viselkedést jelezzük vissza a tanulók felé, hanem minden esetben erősítsük 

meg a Jó teljesítményt, a helyes viselkedést is (ezt gyakran , elfelejtjük" jelezni a tanulóknak, 


mert ezt természetesnek tartjuk). (Szilágyi, 2011) 


Olweus (1995) szerint azokban az iskolákban, ahol a programot bevezették, az erőszakos 


cselekedetek száma 5096-kal csökkent. 


Beavatkozási módok 


A szakirodalomban leírt beavatkozási programok a gyerekek agresszív viselkedését veszik 
célba. A beavatkozási technikák főleg a klinikai pszichológia tapasztalataira épülnek, de 


tanácsadáskor a pedagógia módszereit is alkalmazzák. 
A közvetlen konzultáció modellje: 


Instrukció: A gyermekkel foglalkozó pedagógus elmondja a szakembernek (pszichológus), 


hogy milyen problémás viselkedést tapasztal a tanulóknál. Konzultáció: A pszichológus 
szakmai tanácsot ad a tanárnak a probléma kezeléséhez. Beavatkozás: A pedagógus 


megpróbálja kezelni a problémás viselkedést. 


Egyéni beavatkozási modell: 


A beavatkozás több foglalkozást igényel, és elengedhetetlen feltétele, hogy a tanuló elfogadja 


a segítő beavatkozást. 


A folyamat lépései: 


" " kapcsolatfelvétel a segítővel, és szóbeli szerződés a közös munkáról a zavaró viselkedés 
tisztázása, pontos leírása (többek között a zavaró viselkedés gyakorisága, erőssége, 


valamint a viselkedés negatív következménye kerül megbeszélésre) 


. "a helyes viselkedés kialakítása (a segítő és a tanuló együtt dolgoznak ki alternatív 
viselkedésmintákat, megbeszélik ezek kivitelezési módját, illetve tisztázzák a helyes 
viselkedés lehetséges pozitív következményeit) 

,. a helyes viselkedés gyakorlása mindennapi helyzetekben (a foglalkozásokon 
megbeszéltek alapján a tanuló kipróbálja a megfelelő stratégiát mindennapi 
helyzetekben — ezekről a tapasztalatokról a következő foglalkozáson beszámol a 


segítőnek) 

," " a gyakorlás tapasztalatainak megbeszélése, esetleges korrekciók elvégzése, újabb pozitív 
viselkedésminták kidolgozása, valamint ezek kipróbálása (ez a foglalkozásforma addig 


ismétlődik, amíg a negatív viselkedés csökken vagy megszűnik) 


, a folyamat lezárása, amelyben kihangsúlyozzuk, hogy bár most vége a közös 
munkának, de bármikor fordulhat hozzánk, ha a segítségünkre igényt tart. Tehát nem 
marad egyedül a problémájával Alkalmazható 3—5 fős kis csoporttal is (hasonló életkorú 


és hasonló viselkedésű gyermekek). (Szilágyi,2011) 


Csoportos technika: Konfliktuskezelési foglalkozássorozat 


Ennek alkalmazása csoportfoglalkozásban jártas és konfliktuskezelési technikát ismerő 
szakembert igényel. A tréning több, tematikusan egymásra épülő csoportfoglalkozásból áll. 
Saját élményű tapasztalásokból indul ki, amelyre ráépülnek konfliktuskezelési ismeretek és 


készségek. 
A folyamat lépései: 
- a konfliktus fogalmának tisztázása (elmélet és sajátélmény) 
- a konfliktus észlelése és beszélgetés kezdeményezése (elmélet, saját élmény, gyakorlat); 
- együttműködési kommunikációs technikák elsajátítása (elmélet, gyakorlat) 
- problémamegoldó módok és stratégiák elsajátítása 


A tréning önmagában még nem oldja meg az agresszió problémáját, de pozitív mintát nyújt a 
konfliktusok helyes kezeléséhez. A gyermekek felelősségérzetének erősítése, a szociális 
kompetenciák elsajátítására való fogékonnyá tevés és az önbizalom növelése bizonyítottan 


hasznosítható technikák. (Mészáros, 2009) 


X.2. Mire figyeljünk az agresszió kezelésében, megelőzésében? 


. " Tekintsük át, hogy milyen feszültségnövelő tényezők vannak jelen az intézményben! 

. . Teremtsünk egy olyan környezetet kollégákkal együttműködve, ahol az alapvető 
szükségleteket kielégíthetik a gyerekek, és biztonságban érzik magukat! 


e — Ügyeljünk arra, hogy a gyerekeket ne fárasszuk le túlzottan, hiszen a fáradt gyermek 


fokozottabban hajlamos az agresszivitásra! (Mint ahogyan mis is!) 

:" " Legyenek olyan szabályok, szokások, amelyek világosak, egyértelműek és a 
gyermekek számára 1s átláthatóak! 

: " Legyen az életnek, a tevékenységeknek megszokott rendje, ritmusa! 

, . Mindig legyünk a gyerekek között! 


. — Erősítsük, tartsuk tiszteletben a gyerekek önérzetét, önbecsülését! Nagyon fontos, 
higgyük el, hogy a , rossz gyerek is lehet jó"! (Mészáros,2009) 


X.3. Konfliktuskezelés lehetőségei, módszerek — a mediáció 


Az Amerikai Egyesült Államokban évtizedek óta, Európa nyugati felén pedig az utóbbi tíz 
évben terjedt el igazán a konfliktusokat kezelő módszer, az egyezségközvetítés, más néven 
mediáció. Ezt a módszert konfliktushelyzetek feloldására, a felek megegyezésre ösztönzésével 


éri el konfliktushelyzetek kezelési technikáival a közvetítő (mediátor). 


A mediáció módszere egy olyan konfliktuskezelő eljárás, amelynek során a vitában érintett 
feleknek egy külső, harmadik személy (mediátor) segít vitás kérdéseik rendezésében, a felek 
közötti vita rendezésének megoldását tartalmazó írásbeli megállapodás létrehozásában. A 
mediáció létrejöhet gyermek-gyermek, gyermek-felnőtt, szakember-szakember, szakember- 


család között. 


A mediáció, mint konfliktuskezelés értékei: (Kardos,2011) 


- A konfliktus mindannyiunk javát szolgáló változások forrása lehet. Előremutató folyamat. 
- A konfliktusban érintett személyeknek aktívan részt vesznek a konfliktus megoldásában. 


- Ha a konfliktust közös problémaként kezeljük, akkor a felek együttesen képesek vele 
szembenézni. 
- A mediáció során a felek kompetensnek érezhetik magukat, hiszen ők hoznak ötleteket a 


konfliktusok megoldási lehetőségeire, kezükben marad a döntés joga és felelőssége. 

- Nem jön létre olyan döntés, amelyet a felek sérelmesnek, vagy hátrányosnak tekintenek, ezért 

a megállapodást betartják. 

- A mediáció emberségesebben kezeli a konfliktusokat a hivatalos bürokratikus útnál. 

- A mediáció konfliktus-megoldási mintát nyújt az embereknek. Hosszútávon segít a 
konfliktusokat megelőzni, csökkenteni a feszültséget. 

- A mediáció képes úgy megegyezést hozni az emberek között, hogy nem kell eldönteni, hogy 
ki volt a hibás. 

- A mediáció célja a nyertes/nyertes pozíció kialakítása. 

- A mediáció célja nem a múlt sebeinek dédelgetése. Ez a folyamat jövőorientált. 

- A mediáció során a mediátor segíti a feleket túljutni az elakadásokon, mederben tartja a viták 
tartalmi és érzelmi folyamatát, megpróbálja feltárni az érdekeket, szükségleteket. Egy 


gyorsan, mindenki által elérhető megoldást kínál. 


Mediációra alkalmas helyzetek: 


, . Amikor két vagy több fél között érdekellentét, vagy nyílt konfliktus támad. 

, A résztvevők nem tudják konstruktívan, vagy belátható időn belül megoldani a 
problémát. 

. . Szükség van a kapcsolat, és/vagy az együttműködés további fenntartására. 

. " Továbbá azok az esetek, amelyekben hatóság dönt, akkor, ha a hatóság teret ad az 
egyezség kidolgozásának, melynek eredményét határozatában, vagy ítéletében 


figyelembe veszi. (Lovas-Herczog, 1999) 
Mediációra nem alkalmas helyzetek: 


e . Alkoholos vagy kábítószeres ügyfelek, szülők. 

, " Ahol az erőszak teret kapott, vagy kaphat. 

. . Szexuális vagy faji alapon történő zaklatás. 

e "A tárgyalásra vagy az egyezségek betartására képtelen résztvevők. 

. " Ha az egyik fél arra használja fel a mediációt, hogy ezekkel olyan információt szerezzen, 
amellyel azt reméli, hogy azokat a másikkal szemben a későbbiekben felhasználhatja. 


. " Ahol óriási hatalmi különbség áll fenn a felek között. 

. " Szakértői véleménnyel alátámasztott mentális problémákkal küzdő, illetve erősen 


korlátozott beszámítási képességű személyek esetében. (Lovas-Herczog, 1999) 
A mediációs eljárás jellemzői: 
e. " A mediáció jövőorientált, nem a konfliktus történetét tárja fel, megoldásközpontú. 


" " A mediáció elindítja a megrekedt kommunikációt a felek között. 


e " A döntés joga végig a felek kezében van, a felek sikerélményhez jutnak. 


. . Megjelenik az együttműködés és felszínre jönnek a konszenzuális gondolkodási 


előnyei. 


," "A mediáció során sor kerül konstruktív, agressziómentes konfliktuskezelési technikák 


elsajátítására. (Lovas-Herczog, 1999) 


A mediáció gyors megoldás lehet az elmérgesedett konfliktushelyzetek megoldására. 
Mediációs ülésen a felek maguk hozzák meg a döntést, végig kontroll alatt tartják a folyamatot, 
mindenki érdeke hangot kap a tárgyalások során. A felek az eredményt magukénak érzik, hiszen 
az ő munkájuk eredményeként születnek a megoldási javaslatok, melyek egyeztetésének 


végeredménye a közös konszenzus, az írásban rögzített megállapodás. 


A mediátor semleges, pártatlan, olyan légkört teremt, ahol minden fél biztonságban érezheti 
magát. A mediáció során a felek megtalálják a legjobb megoldást. Az eredmény elérésében 
fontos szempont az eljárás önkéntessége. A mediátorra és az érintett felekre egyaránt 


vonatkozik a titoktartás. 

Személyi/pszichológiai elvárások (mediátor): 

- aktív odafigyelés 

- nonverbális kommunikáció: szemkontaktus, bólintás, nyitott testtartás 
- verbális kommunikáció: közbeszólás, csend, nyitott kérdéseket tesz fel, 
- visszaidézi, áttogalmazza az elhangzottakat 

- átkeretezi a helyzetet - összefoglalja az elhangzottakat 

- empatikus, elfogadja a másik embert 

- képes azonosítani a témákat 

- visszajelzi az ellentmondásokat 


- javasolja a szemlélet megváltoztatását 

- javasolja a , mi lenne, ha" katasztrófa-forgatókönyv lehetőségének mérlegelését 
A szakmai munka során mely helyzetekben alkalmazható a mediáció? 


. . gyermek-gyermek, 
. . gyermek-felnőtt, 
e . szakember-szakember, 


e . szakember-család között kialakult konfliktus esetén. 


A gyermekvédelmi munka során a konfliktushelyzetek kezelését általában párban végzik a 
mediátorok. Ez a pártatlanság, a reális szemlélet megőrzését segít elő, mely a családokkal, 


gyermekekkel végzett munka során komoly jelentőséggel bír. 


A mediáció folyamata: 

e Kapcsolatfelvétel 

e A mediáció elindulása 

e A megszakítás nélküli idő 

e Az eszmecsere 

e A megállapodás kidolgozása 
e A végső megállapodás 


e A lezárás (Kardos, 2011) 


I. Kapcsolatfelvétel 


Egyik fél megfogalmazza igényét a mediációra, megkeresi a mediátort, a mediátior vállalja, 
hogy megkeresi a másik felet. Képesek, hajlandóak-e a felek együtt részt venni a mediációban, 
vagy a mediációnak külön tárgyalásokon kell indulnia? A felek hajlandóak részt venni a 
mediációban, de a kialakult helyzet miatt nem akarnak egymással találkozni. A felek ilyenkor 
külön szobában ülnek le, a mediátor , ingázik" a két szoba között. Ezt hívjuk sétáló 


mediációnak. 


I. Előkészítő beszélgetés 

Célja a mediáció előkészítése, a felekkel folytatott külön beszélgetés a probléma megismerése, 
információ gyűjtése érdekében. A megfelelő mennyiségű információ birtokában eldönthető, 
ténylegesen alkalmazható-e a mediáció a konfliktus kezelésére. Ezek a beszélgetések lehetővé 
teszik a konfliktus kialakulásának, elmérgesedése okainak megismerését, a konfliktushelyzetet 
kísérő érzelmi megnyilvánulások feltárását. Itt még bármit mondhatnak a felek, , kiadhatják" a 
felgyűlt feszültségeket, azonban a mediáció szabályairól már ekkor tájékoztatást adva, egyben 


felkészíthetőek azok tiszteletben tartására. 


NI. A mediációs ülés kezdete 


Udvariassági formulákat alkalmaz, megköszöni, hogy a felek megjelentek a mediáción. 
Összefoglalja, mi fog történni, ismerteti a mediáció folyamatát, céljait. Elmondja a mediátor és 
a felek szerepét, jelentőségét, ismerteti az alapszabályokat, a titoktartási kötelezettséget, a 
különtárgyalás lehetőségét, hozzászólás módját, hangnemét. Megválaszolja a résztvevőkben 
felmerülő kérdéseket, megállapodnak, illetve megerősítik szándékukat a mediáció szabályainak 


vállalását illetően. 


IV. — Megszakítás nélküli idő 


Mindegyik fél úgynevezett megszakítás nélküli időben elmondja a másik jelenlétében azt, hogy 
hogyan látja a problémát és az hogyan érinti. A mediátor megkéri a feleket, hogy vázolják fel 
álláspontjukat: Ismertessék a helyzetet, összegezzék a megoldásra váró kérdéseket. A mediátor 
visszatükröz, jól értem, hogy ... Törekedni kell az ügyet úgy megfogalmazni és/vagy 
újrafogalmazni, hogy elősegítse a konstruktív megbeszélést és megoldást. Összeállításra kerül 
a megtárgyalandó kérdések listája, a felvetett témák fontossági sorrendjének megállapítása. A 
résztvevők a rangsort a mediátor segítségével állítják fel, együtt áttekintik, hogy 
összevonhatóak-e bizonyos témák. Célszerű olyan felvetéssel kezdeni, melyben várhatóan 
könnyen jön létre megállapodás a felek között, ez a sikerélmény elősegíti a továbbiakban a 


nehezebb kérdések egyeztetését. 


V. A témák egyeztetése 


Fontos, hogy a mediátor lássa át az esetet és a felek érdekeit. Ennek érdekében kérdéseket tesz 
fel: Miért fontos a megbeszélt téma a feleknek? Mit jelent számukra, ha nem találnak 
megoldást? Mi kell ahhoz, hogy a probléma megoldódjon? Ha a megbeszélés elakad, a mediátor 
különtárgyalást javasolhat: a felek számára külön, egyéni idő biztosítása a másik fél részvétele 


nélkül, annak érdekében, hogy a probléma, annak megoldásai lehetőségei tisztázódjanak. 

A különtárgyalást követően a mediátor csak azt mondhatja el a másik félnek, amire 
felhatalmazást kapott. Különtárgyalásnál az érintettek négyszemközt olyat is elmondanak, amit 
amúgy nem tennének, ebben a helyzetben is el kell utasítani a nemkívánatos eredményre vezető 


javaslatokat. 


A mediátor feladatai: - a tárgyalási folyamat menetének elősegítése, ötletek, megoldási 
alternatívák javaslata - felhívni a figyelmet, hogy akkor is közeledhetnek az álláspontok, ha a 
tárgyalás eredeti célja nem érhető el - irreális kezdő ajánlatok megakadályozása - külön 
megbeszélést kezdeményezni, hogy reális ajánlatokat tegyenek a tárgyaló felek - az extrém 
ajánlatok hatásait megvilágítani, hogy megakadályozza a pozícióalapú erőfitogtatást - kikérni 


a felek véleményét, hogyan fogadnák saját ajánlatukat. (Kardos, 2011) 


VI. — 4 megállapodás kidolgozása: 


Célszerű összegyűjteni azokat az ötleteket, amelyek megoldásként bármely félnek eszébe 
jutnak. Nem lehet egymás ötleteit minősíteni, a javaslatok összegyűjtését követően közösen 
kiválogatják azokat, amelyekről érdemes a továbbiakban beszélni. A megbeszélni kívánt témák 


rangsorolását követően a mediátor irányításával sorra veszik azokat. 


Megállapodások kidolgozásának útjai: Érdemes olyan témával kezdeni, amelyben nem lesz 
nehéz megállapodni (erősödik a bizalom). Több kérdést összevonva, azonos témákat 
csomagszerűen kezelve kell megoldást keresni. A mediátor a lehetséges megoldási 
módozatokat kidolgozásában nyújt segítséget. Segíti a feleket abban, hogy engedjenek 
pozíciójukból, s hogy több megoldást is el tudjanak képzelni. 


VII. Megállapodás 


Megállapodás csak mindkét fél egyetértése esetén fogadható el! A megállapodást írásban 
szükséges rögzíteni, mely tartalma részletes, konkrét, kiegyensúlyozott, megvalósítható. A 
megállapodás nem vonatkozhat érzelmekre, csak a viselkedés szabályozására. A későbbiekben, 
ha nem sikerül minden pontját betartani lehetőség nyílik módosítására. A megállapodást a felek 
elolvasás után aláírásukkal hitelesítik, melyet a mediátor/ok is aláírnak. Célszerű a mediációs 
megállapodásban a kontrollmediáció időpontját rögzíteni, tájékoztatni az érintetteket, hogy 


probléma esetén segítséget kérhetnek. 


VIII.  Elégedettség 


A mediáció résztvevői fontos, hogy elégedettek legyenek a megállapodással. Ez akkor valósul 


meg, ha a megállapodás kiegyensúlyozott, a felek kontrollja alatt van, folyamatszemléletű. 

Fontos, a meggyőződés, hogy a tárgyalt ügyben számukra megfelelő megoldás született, mely 
kitér a feltételekre és határidőkre, a felek érzik, hogy a folyamat kiegyensúlyozott volt, a 


megállapodás praktikus és végrehajtható. 
IX. — 4[lezárás 


A mediátor az ülést pozitív visszajelzéssel fejezi be, röviden összefoglalja a folyamatot. 
Elismeri a felek munkáját és annak eredményét, folyamatosan dicséri a feleket, elismeri, hogy 
a felek keményen dolgoztak, felelősséget éreztek a konfliktus megoldásáért, tiszteletben 


tartották egymás megnyilvánulásait és teljesítményét. 


A mediáció megvalósításához a legkézenfekvőbb a területileg illetékes gyermekjóléti 


központok mediátorainak segítségét kérni. (Lovas-Herczog, 1999) 


Összefoglaló kérdések: 


e . Mely elvek érvényesülnek az agresszív gyermekkel való bánásmódban? 

e . Melyek a konfliktuskezelés lehetséges módszerei? 

e . Milyen közös elemek figyelhetők meg a különböző módszerekben? 

, " Mi a mediáció? 

e . Melyek a mediációs eljárás jellemzői? 

e . Milyen helyzetekben, interperszonális kapcsolatokban alkalmazható a mediáció, mint a 


konfliktuskezelés módszere? 

XI. A gyermekrajzvizsgálat alapjai, elemzési alapismeretek a pedagógiai munkához 


A gyermekrajz különösen óvodáskorú és kisiskolás gyermekeknél az önkifejezésük kreatív 
eszköze, mely az alkotómunka öröme mellett megannyi érzést és indulatot is projektálhat a 
papírra vetett szereplőkbe, egyéb környezeti elemekbe. A pedagógusok gyermekvédelmi 
észlelő-jelző munkájához nagyon fontos információs tartalommal bírnak az elkészült 
alkotások, azok tartalmi, főként pszichológiai jellegű vizsgálatai. Az egyes képi és tartalmi 
szimbólumok felismerésében, azonban a pedagógusoknak is fontos szerep jut, ezért is tartom 
fontosnak a gyermekrajzelemzések alapjainak ismeretét a pedagógiai gyakorlatban. A 
hangsúlyt a felismerésre helyezném és a szakszerű esetjelzésre a társdiszciplínák/szakmák 


irányába. 


XI.1. A rajzvizsgálat alapelvei 


Individualitás elve: 


Minden rajzot az egyénre vonatkozóan kell értelmezni, vagyis az adott rajzi jegyek más 
embernél elképzelhető, hogy más okok következményei, vagy fordítva, ugyanazon kiváltó ok 


más-más rajzi jelként jelenik meg. Vass Zoltán (Vass, 2006) az alábbi változatokat jelöli meg: 


e. "egy bizonyos rajzi ismérvet egymástól eltérő, különböző ok is eredményezhet 


e. — vagy éppen fordítva, egy ok különböző okozatokat eredményez, vagyis különféle rajzi 
jegyeket eredményez 
. . az előző két megállapítás egyesítéséből adódik, hogy különböző személyeknél ugyan 


azt a rajzi jelenséget eltérő módon értelmezhetjük. 


Komplexitás elve: 


A , komplex mintázatok elemzése, egyedi jegyek helyett" igényét fogalmazza meg Vas Zoltán, 
amikor könyvében (Vass, 2006) így ír: , Az egészleges elemzési szakaszban globálisan 
(Gestaltként) értékeljük a rajzot. A Gestaltnak mint egésznek más tulajdonságai vannak, mint 
részeinek, az izolált elemeknek: az ismert alaptétel szerint az egész több, mint a részeinek 
összessége. Olyan rajzi jellemzőket keresünk tehát, amelyek csak a rajz egésze alapján ítélhetőek 
meg." (Vass, 2006) Fontos azonban felhívni a figyelmet az egészleges elemzés és az intuitív 
elemzés közötti alapvető, lényegi eltérésre: az egészleges elemzésben előre definiált jelzések 


jelenlétét, hiányát keressük, megérzések, intuíciók helyett. 


Konvergenia elve: 

A szó eredete (összehajlás, összetartás) jól jelzi az elv tartalmát, ugyanis nem lehet az 
összetartozó részek hiányában elemezni a rajzokat, a lehető legszélesebb körből kell gyűjteni 
az információkat a rajzról, a készítés módjáról. Tihanyiné Vályi Zsuzsanna (2009) gyűjtésében 


fontos információforrások lehetnek: 

1. a rajz készítésének körülményei 

2. a rajzoló szóbeli kommentárjai, kérdésekre adott válaszai 
3. a rajzoló nem verbális kommunikációja, viselkedése 

4. a rajz időtartama 


5. minden egyéb releváns információ 


Vass Zoltán (2006) részletesen kifejti, hogy az aktuálgenezis meghatározása során milyen 
jelekre, viselkedésmódokra, jellemzőkre kell odafigyelni és ami legalább ennyire fontos, 


rögzíteni. : 
Verbális viselkedés: 


e — fantáziabeli bevonódás, utasítások igénye, 
e " verbális bizonytalanság, 

e. — önkritika, 

. — elégedetlenség a rajzzal, 

e. — helyzeti kritika, fokozott verbalitás, 

e. — rövid, vonakodó válaszok, 

e " konkretizálás, 


e — bizarr válaszok, paradox mosoly. 
Gesztus és mimika: 


" . humorizáló, nyugodt, vagy öntudatos, 

. " óvatos vagy gyanakvó, 

e. — arrogáns, ellenséges, vagy impulzív, nyugtalan, 
e . szokatlanul feszült viselkedés és sírás, 


e . közönyös, érzelemmentes vagy negativisztikus. 


Pszichomotoros jellemzők: 

. — görcsös, diszritmiás mozgás 

e — hosszú szünet, vagy megakadás 

e — gyors hirtelen mozdulatok a rajzolás során 
e " szokatlan lelassulás 

. — papírlap határainak átlépése 


,. — jelentős sebességváltások 
Rajzolási sorrend: 


,. — papírlap elforgatása 

,. . lábbal kezdés emberalak rajzolásnál 

. . szemekkel kezdés emberalak rajzolásnál 
. — befejezetlen rajz 

. . többszörös motívum 

e. — áthúzott rajz 


. — új vonalak hozzáadása a már befejezett rajzhoz 
Radírozás: 


. . mérsékelt radírozás, melyet javulás követ 
. — radírozás javulás nélkül 


e — túlzott radírozás 


Rajzba vetített érzelmek vagy gondolatok 


boldogság, depresszió, szomorúság vagy reménytelenség, szorongás, félelem, agresszió, 
tehetetlenség, fájdalom, szenvedés, szégyen, bűntudat, undor, averzió vagy ellenszenv, 
magány, szexuális tartalom, szeretetéhség, az érzelmi támasz igénye, azonosulás más 


személlyel. 

Törekedjünk az alakok, formák, képi tartalom egyszerű leírására. Vegyünk észre mindent a 


rajzon, az apró részleteket, az összefüggéseket, ám a leírás során kerüljük az értelmezést. 


A formális-grafológiai leírás szempontjából az elemzés alá vont jellemzők három területre 


oszthatók: 


1. Vonalminőség, mely magába foglalja a vonalstruktúra, a vonalvezetés és a felületkezelés 


kérdéseit Is. 


2. Térhasználat, melynek keretében a méretarányok, a tér felhasználásának módja, 


részletgazdagság fogalmai kerülnek előtérbe. 


3. Formaalakítás: a rajz alakjainak, elemeinek kidolgozottsága, minősége. 


XI.2. Vonalminőség 


Miért fontos a vonalminőség? A legegyszerűbben úgy fogalmazható meg a válasz, hogy nem 
csak a ceruza minősége miatt eltérőek a vonalak, akár egy rajzon belül, vagy két különböző 
időpontban rajzolt képen, vagy két különböző személy által készített rajzokon. Ez utóbbi 
jellemzőt, hívja a szakirodalom individuális vonalnak, vagyis a gyermekeknél 3-5 éves korra a 
kéz izommozgásának, tónusának sajátosságai létrehoznak egy egyedi mintázatot, mely az adott 
személyre jellemző. A vonal legfontosabb — és vizsgálandó jellemzői (Tihanyiné, 2009): 
nyomaték,  vonalszélesség, vonalvezetés,  vonalhosszúság, textúra, felületkezelés. A 
nyomáserősség az egyén energiaszintjével, aktuális emocionális feszültségével, önértékeléssel, 


mozgáskoordinációval, stb. 15 összefügg. 
Gyenge nyomaték (halvány vonalvezetés): 


e . alacsony energiaszintet 
. " szorongást, félelmet 

. . alacsony önértékelést 

e. — regressziót, depressziót 
. — gátlásosságot 


e — félelmet a kudarctól, labilis önbizalmat is jelezhet. 


Erős nyomaték (határozott vonalvezetés): 

. " magas energiaszintet, vitalitást 
. . magas önbizalmat 
. — agresszivitást, akaratosságot 


e — önfejűséget is jelezhet. 


Fontos a jellemzők állandóságának a vizsgálata is, amennyiben a rajzon váltakozó a 
nyomáserősség, úgy nagy valószínűséggel a vizsgált személy impulzív, változékony, labilis 


személy. 
Vonalszélesség: 


e. " keskeny vonal jelezhet érzékenységet, szégyenlősséget, visszahúzódást, szorongást. 


e. — vastag vonal jelezhet stabilitást, magabiztosságot, erős akaratot. 
Vonalvezetés: 


. — biztos, rugalmas, oldott vonalvezetés utalhat belső stabilitásra, nyugalomra. 
. . bizonytalan, rugalmatlan, merev vonalvezetés pedig utalhat gátlásosságra, labilitásra, 
és/vagy a finommotorikus fejlődés problémáira. 


Vonalhosszúság: 


e — hosszú vonalak: a gyereknél általánosak és a normalitás jelzői. 
. — rövid vonalak: jelezhetnek szorongást, feszültséget, félénkséget vagy önbizalom 
hiányát. 


Felületkezelés: 


e — kitöltöttség, sűrűség: az üres, csak a , kontúrokig megrajzolt" alak rajza kifejezhet 


érzelemhiányt, gátlásosságot. 


e — színezés, árnyékolás: az érzelmekkel hozható összefüggésbe. 


A színhasználat elemzésénél elsősorban azt vizsgáljuk, hogy , milyen összhatást kelt a rajz: 
vidám, meleg, világos, tiszta színeket tartalmaz, vagy sötét, komor, feketék és szürkék 
dominálnak benne? Harmonikus vagy diszharmonikus-e? Az előbbiek nagyon általánosan az 
egészségesek rajzai, az utóbbiak a disztímiát, depressziót, a pszichopatológiát jelzik." (Vas, 
2006) 

Sehringer (2005) összefoglaló tipizálása: 


Gyenge színvonal: sápadt, vértelen, híg, kiszakadt, átlátszó, fakó, üveges, odalehelt, kopár, 
hideg, csontos, hűvös, élettelen, levegős, lanyha, lágy, keskeny, pókhálószerű, vonalas, lebegő, 
kiszáradt, törékeny. Érett színhasználat: virágzó, életerős, széles, sűrű, sötét, színes, finom, 
visszafogott, világos, dús, erőteljes, világítóan plasztikus, precíz, feszes, tiszta, lédús, telített, 
melegséget sugárzó, jóleső. Zavaros színhasználat: pislákoló, vastagon felvitt, komor, tompa, 
lobogó, foltos, vibráló, tapadó, pecsétes, korhadt, esetlen, primitív, nyers, ragacsos, fülledt, 
rideg, életlen, homályos, buja, tisztátalan, fátyolos, elkent, szétfolyt, ágas-bogas (Sehringer, 


Vass, 2005) 


Térhasználat 


A térhasználat vizsgálatának két fő vizsgálat szempontja van, az egyik a pozíciót, a másik a 
területet vizsgálja. A projektív értelmezésben a papírlap szimbolizálja a környezetet, míg a rajz 
magát a rajzolót. A térbeli elhelyezés rámutat, hogy az egyén, hogyan érzékeli, értékeli magát 
a környezetében, hova helyezi magát a környezet egyes résztvevői, elemei között. (Vass, 2006) 
A pozíciót a rajzvizsgálat során többféle értelemben is használhatjuk, erre a jellemzőre mutat 
rá Vass is, amikor kifejti, hogy a pozíción a lapon elfoglalt helyzetet is jelölhetjük, illetve az 
elhelyezés szimbolikáját is megjeleníti. Példaként kiemeli a hegy oldalán álló fa rajzokat, ahol 
a lapon elhelyezett fa konkrét pozíciója is fontos, valamint annak a szimbolikája, hogy azt a fát 


éppen hova - hegyoldalba - helyezte el a vizsgált személy. 


Az egészséges személyek (normál önértékelésű) nagyjából a lap közepére rajzolnak 
(középpreferencia) alig érzékelhetően egy kissé balra felfelé eltolva. Jelzés értékű, ha a rajzoló 
konokul ragaszkodik a tökéletes középponti hely kiválasztásához, megkereséséhez. A 
szorongás, bizonytalanság kompenzálása miatt van szüksége a középpont megkeresésére. A lap 
bal felső része a projektív értelmezésben a regresszió területe, ezt a területet preferálják a 
pszichotikus betegek és a kognitív érettség alacsony fokán álló felnőttek is (Vass, 2006). 
Mindez, hogy összegződik a gyermekrajzokon? A gyermek térhasználati sajátosságai és az 
életkor, a fejlettség és a rajzi fejlődés közötti összefüggések szakirodalmi összegzését adja 
Tihanyiné (Tihanyiné, 2009).: Korai kisgyermekkorban a gyermekeknél a káosz, a 
túltelítettség, az üresség egyszerre tartozhat a normalitás területéhez. Ám az empirikus 


tapasztalatok azt támasztják alá, hogy a normál intellektusú gyerekeknél a lap alsó részére való 

rajzolás 10 éves korig jellemzőbb, mint bármelyik másik pozícionálás. A gyengébb intellektusú 
gyerekeknél azonban megfigyelték, hogy a lap felső részét használják gyakrabban. A kor 


előrehaladtával, 8-10 éves kor körül a rajzok fokozatosan jobbra tolódnak. 


XI.3. A térfelosztás 


Középponti preferencia: ahogy a felnőtteknél, úgy a gyermekeknél is igaz, hogy az egészséges, 
érzelmileg kiegyensúlyozott gyermekek a lap közepére rajzolnak, enyhén balra eltolt rajzokkal 
is találkozhatunk. A jó intellektusú és megfelelő rajzkészségű gyermekek már egészen kis 


kortól törekednek a rajzfelület teljes kihasználására. 


Erőteljes szél-, illetve sarokpreferencia: a tér csak 1/3-át használja ki a vizsgált személy, és 
jellemző továbbá, hogy nagyon kis méretet használnak. Az alsó lapszél és kisméretű rajzok a 
bizonytalanságra utalnak, szorongást, önértékelési problémát jelezhetnek. A lap felső területe, 
szintén kis alakokkal, kicsiny térkihasználással a nehéz szociális megközelíthetőséget jelenheti, 
szorongásra, zárkózottságra utal. Az egész ábrázolás jobbra tolása nem igazán jellemző, 


azonban érzékenységet, jövőorientáltságot, erős negatívizmust is jelezhet. 


Forgatás: A gyermekek figyelnek a lap elhelyezésére és a rajzlapon való elhelyezésre. A 
forgatás a környezet és a gyermek között fennálló diszharmóniára, alkalmazkodási 
problémákra utalhat. Amennyiben a jelenség tartósan fennáll mindenképpen szükséges 


szakember véleményét kérni. 


Méret , A rajz méretét befolyásolja a rajzoló önértékelése, az ábrázolt motívum fontossága és a 
teljesítménymotiváció." (Vass, 2006 412. p.) A gyermekeknél a motívum fontossága 


nagymértékben alakíthatja a méretet, akár többszörösére is nagyítva a tárgyat, személyt. 


Az emberrajzoknál a magas önértékelésű személyek általában nagyobb méretű emberalakot 
rajzolnak, míg az önmagukban bizonytalan gyerekek gyakran kis méretű alakokat rajzolnak. A 
méret utalhat a szorongásra, annak mértékére is, az erősen szorongó gyerekek, kicsi motívumai 
a rendelkezésre álló felületnek csak kicsiny részét használják ki. A mérettel a gyerekek 
, kifejezhetik" félelmüket, frusztrációjukat, a felnagyított alakok (pl.: kutya, híd, tanár, stb.) 
felhívják a figyelmet a szorongást keltő dologra. A kis méretű ábrázolás is jelentheti azt, hogy 
szorongást keltő, frusztráló tényezővel van dolgunk, így azt szeretné a rajzoló gyengíteni. Ez 


utóbbi méretezési mód inkább a korai kiskamaszokra jellemző. A méret és a pozíció 

fogalomkörébe tartozónak tekintjük a részletezettség és az arányosság fogalmait is, azonban 
látható, hogy ezek lényegében egy harmadik vizsgálati szempontot jelentenek. A 
részletezettség vizsgálata során figyelembe kell venni, hogy a gyermek rajzkészségének 
fejlődése során egyre részletesebb, kidolgozottabb képet alkot, mivel a gyermek egyre több 


momentum érzékelésére és kifejezésére válik alkalmassá. (Vass, 2006) 


A stílusok részletes leírását és a hozzájuk kapcsolódó jelentéstartalmakat Vass (Vass, 2006 


442-474. p.) hivatkozott fejezetrésze bővebben tartalmazza. 


XI.4. Emberábrázolás fejlődése 


A gyermek 4 éves kora körül a legkedveltebb témái közé tartozik az emberábrázolás, a figurák 
még mozdulatlanok (a rajzoló számára azonban már mozog), általában nagyobbak, mint a 
környezetükben , elhelyezett" tárgyak. A rajzokon leggyakrabban megrajzolt jegyek, a 
megjelenés sorrendjében: fej, szem, láb, törzs, kar, száj, orr (Feuer, 2000). Ötéves korú 
gyermekek rajzainak jellegzetessége, hogy nyitott törzsű figurákat rajzolnak és megjelenik az 
első , utalás" a ruházatra, például gombok formájában. A rajzvizsgálatban jól alkalmazható 
megfigyelés, ugyanis a szociális készségeinek fejlődését jeleníti meg, hiszen ekkor már tudja, 
hogy ruha nélkül mutatkozni nem illik. Elkezdik a nemeket is megkülönböztetni, a rajzolt 
emberrajz szerepének megjelölésével és valamilyen motívummal történő jelzésével. Jellemző, 
hogy akire haragszanak azt csúnyának rajzolják. 6 éves kor után a leggyakrabban embert, házat 
jelenítenek meg, az emberek már egymás társaságában, párban vannak, a kor előrehaladtával 
egyre gyakrabban és jobban érzékeltetik a személyek közötti kapcsolatot és annak minőségét, 
előjelét. 6 évesek emberrajzaikon általában 9 testrészt rajzolnak meg. A differenciáltabb rajz új 
elemei: nyak, homlok, áll, haj precízebb ábrázolása, kétdimenziós végtagok, ruházat. A 
rajzaikon a lámpaemberek még nem mozognak, de már az összkép alapján olyan hatást is 
kelthetnek, mintha mozognának, vonalaik pontosan illeszkednek, jól csatlakoznak. 7 évesen 
újabb testrészeket jelenítenek meg, most már 10-11-et. A haj, a szemöldök, az ujjak helyes 


ábrázolására nagyon erősen törekednek, megkísérlik az érzelmek ábrázolását. 


Ilyenkor még nagyon egyszerűen, a száj vonalának görbületével vidám, illetve szomorú arcot 
rajzolnak. A ruha díszítését továbbra is folyamatosan fejlesztik, jelentősen megnő a 


díszítőelemek száma, és az alkalmazott színek száma is eléri akár a 8-at is. A fiúk 7-9 évesen 

rajzolják a legtöbb királyt, lovagot, hőst. Kezükben a legváltozatosabb fegyverek, fejükön 
kalap, vagy korona. A 8 évesek a már kompletten felöltöztetett embert megpróbálják mozgás 
közben ábrázolni, eleinte még helytelenül. Előrelépés történik még a nyak, a váll, a könyök, a 
térd, a kar arányainak ábrázolásában. 9 évesen már nagyon jó testarányokkal, kidolgozottabb 
arccal, néha mozgásban ábrázolják az embert, profil rajzaik már néha helyesek. Egyre jobban 
megjelenítik a személyek közötti kapcsolatot. 10 éves kor után megjelennek az egyéni 
vonalvezetés első jegyei, már nem pusztán a begyakorolt mértani formák kerülnek a papírra. 
Fontos változás, hogy a szociális készségeik fejlődése miatt az apa elhelyezése a családrajzokon 
megváltozik, előre kerül. Az ember arcokat nagyon jó kidolgozásban ábrázolják, már frizurát 
rajzolnak, a nemi különbözőségek egyértelműek. A 11 évesek mozgásábrázolása sokat javul, 
Feuer Mária vizsgálataiban (Feuer, 2000 103. p.) 35-4090-uk már eljut a helyes 
mozgásábrázolásig. Az emberalakra realisztikus megjelenítés jellemző, saját testük 
megfigyelésével fejlesztik ábrázolási készségeiket. Mindkét nemet megfelelő minőségben 
képesek rajzolni. A 12-15 éves korosztály rajzairól már kimondható, hogy tudatos, tervszerű 
alkotások, a 12 évesek megpróbálnak kifejezni egyre több dolgot, az egyénre jellemző 
tulajdonságokat, pl.: túlsúly, hosszú haj, borosta. Ezek után már a kulturális jegyek is 
kifejezésre jutnak, főként az öltözködésben, színezésben. A saját fejlődésük érdekében 
gyakorolnak, fejlesztenek egy-egy motívumot, addig amíg elfogadható nem lesz. A következő 
években nagyon sokan abbahagyják a rajzolást, akik mégsem, azok pedig törekednek a művészi 
szint elérésére. Az ember és környezet közötti kapcsolat rajzbeli megjelenítése, az ember 
bonyolult jellemének, pszichikumának bemutatása válik fontossá. 

Az emberrajzok elemzésének további leírását Tihanyiné Vályi Zsuzsanna könyvének 
vonatkozó fejezete (Tihanyiné, 2008:57-95) alapján tárgyaljuk, mivel a szerző gondosan 
lehatárolta a segítő foglalkozásúak (nem pszichológus, pszichiáter) számára a kompetencia 
területet, valamint a segítők számára fontos életesemények, traumák, társas viszonyok rajzi 


megjelenéseire koncentrál, az alábbiak alapján. .: 


Nagyság: a rajz optimális nagysága a rajztér 70-8090-a, óvodás korban a nagyobb alak életkori 
sajátosság és egocentrikus gondolkodás megjelenítése is lehet. A nagyság összefüggést mutat 
a korral, a nemmel, a szociális helyzettel, és az intelligenciával. , A nagy alak jelenthet: - jó 
önbizalmat, céltudatosságot, magabiztosságot, jó társas kapcsolatokat, nagyvonalúságot, 
rajzoló számára fontos személyt. De jelenthet: akaratosságot, erőszakosságot, agresszivitást, 


domináns személyiséget, otthon középpontban lévő gyereket, hiányzó realitásérzéket. 

Kis alak jelenthet: (a rajztér 1/3 részénél kisebb térfelhasználása, illetve egészen pici alak- 5 cm 
vagy annál kisebb) - gátlásosságot - bizonytalanságot - alacsony önértékelést, negatív énképet 
- félelmet - szociális kapcsolatoktól való visszahúzódást - társas kapcsolatokban , elnyomott" 
gyermeket - érzékenységet, visszahúzódást — szégyenlősséget. Kis alak párosulva a száj, az orr, 
a szem, a karok hiányával nagyfokú bizonytalanságot, önelégtelenségi érzést, szorongást 


jelezhet a társas kapcsolatokban." (Tihanyiné, 2009) 


Térhasználat: már korábban említetteknek megfelelően a gyermekek általában a rajzot 
kismértékben balra, felfelé eltolva helyezik el a rajztéren. Figyelmeztető jel, ha az emberrajz 
elemeit a térben szétszórva helyezi el, súlyos regresszió, gyermekkori pszichózis jelzése lehet. 


A térfelhasználás egyéb vonatkozásairól a korábbiakban már részletesen szóltunk. 


Testtartás: normál esetben az ember ábrája egyenes tartású, függőleges állású, kismértékben 
dőlt rajz a korai időszakban még a motoros funkciók elégtelenségéből is adódhat. Azonban a 
nagymértékü dőlés,  magatartászavarra, érzelmi bizonytalanságra, alacsony iskolai 


teljesítményre is utalhat. (Tihanyiné, 2009) 


Nem (férfi/nő): a gyermekek önmaguktól leggyakrabban a saját nemüket rajzolják le, sok 
esetben teljesen magukkal azonosítják, önarcképként alkotják. Kicsit később már a fontos 
személyek is megjelennek a rajzaikon. Fontos annak eldöntése, hogy a gyermek ellenkező 
nemű szülőjével való azonosulása, vagy esetleg a kialakulatlan nemi identitás miatt rajzol a 


gyermek ellenkező nemű embert. 


Arányok: Feuer Mária által ismertetett emberrajz fejlődés során az arányok is a korcsoportnak 
megfelelően változnak. Amennyiben az általánostól eltérően túlméretezett végtagok, vagy 
hiányos végtagok jelentkeznek a rajzokon emocionális problémák lehetnek a háttérben, 


ilyenkor fontos annak felderítése, hogy mi okozza ezeket a problémákat. 


XI.5. Konfliktusjegyek 


Radírozás, javítás: mint arról korábban röviden már szóltunk, a radírozás nem minden 
korcsoportra jellemző, az óvodás korcsoportban ritkább, míg az iskolások (nem csak az döntő, 
hogy megismerkednek a radírral, hanem a fejlettségi szint miatt is törekednek a tökéletes 


rajzra!) gyakrabban használják. A ritkán előforduló, valódi javulást eredményező radírozás 

természetes, míg a gyakori radírozás a rajzolt testrésszel hozható összefüggésbe, ahhoz 


kapcsolható érzelmi problémákat jelezhet. 


Satírozás, sraffozás: amennyiben a satírozás sötétítést is jelent, félelmet, agressziót takar. ,, Az 
arc vagy valamely részének satírozása mindig problematikus. A száj erőteljes satírozása 
előfordulhat dadogó, beszédhibás gyerekeknél, illetve ábrázolhatja ilyenképpen a gyermek a 
sokat figyelmeztető, utasító szülőt. Az egész arcot besatírozása, félelmet, menekülést, igen 
gyenge önértékelést, valamint agressziót jelezhet." (Tihanyiné, 2009) A radírozáshoz 
hasonlóan a sraffozás az adott testrésszel való elégedetlenséget is jelezheti. A sraffozott kezek 


jelezhetnek tiltott szexuális cselekedetet is. 


Megerősítések: a genitáliák környékének megerősítése a szexuális védekezés, vagy megkísérelt 


szexuális erőszak jelzője lehet. 


Kihagyások, elhagyások: óvodáskorú gyermekek esetében különlegesen óvatosan kell értékelni 
az elhagyásokat, ezek legtöbbször véletlen események, egyébként azonban az adott elhagyott 


testrészhez kapcsolódó gátlást, problémát jelezhet. 


XI.6. Érzelmek 


Korábbi szakirodalmi kitekintéseinkben említettük, hogy emocionális indikátorok néven 
foglalta össze Koppitz azokat a rajzi jegyeket, amelyek az érzelmi problémával küzdő 


gyermekek rajzait jellemzik. 


Problématerület Rajzi jegyek gyermekeknél 


Impulzivitás Az alak részeinek rossz, gyenge integrációja, 
asszimetriája, átlátszóság, nagy alak, nyak 


elhagyása 


Bizonytalanság, elégtelenség érzése Ferde alakok, pici fej, levágott kezek, kar, láb, 


lábfej elhagyása, groteszk, hatalmas figura 


Félelem Satírozása az arcnak, testnek és/vagy 
végtagoknak, kezeknek, nyaknak; összezárt 


lábak 

Szégyenlőség, bátortalanság Pici figura, rövid karok a testhez szorítva, orr, 


száj elhagyása 


Visszahúzódás, levertség Pici figura, rövid karok, szemek elhagyása 


Harag, agresszivitás Keresztezett szemállás, fogak, hosszú kar, 


nagy kéz, felöltözetlen figura, genitáliák 


Gyenge általános iskolai teljesítmény Rossz integráció, ferde alak, groteszk vagy 


hatalmas figura, 3 vagy több alak spontán 
rajzolása, elhagyása a testnek, karoknak, 


szájnak 


XI/a. ábra: Koppitz emocionális indikátorai (idézi Tihanyiné, 2009 69. p.) 


XI.8. Családrajzok tartalmi (grafológiai) és szimbolikus jelentésének vizsgálata 


Az emberrajzok és a családrajzok jelentik a legfontosabb vizsgálati módszert, a 
családrajzoknak is számos módozata létezik, és az emberrajzokhoz hasonlóan összetett 
vizsgálati metódusok részeként is gyakran alkalmazzák. A számos változat, válfaj 
csoportosítása sem könnyű feladat, azonban általánosságban elmondható, hogy három alap 
családrajzról beszélhetünk. A saját család rajza, egy (másik) család rajza, valamint egy 
megváltoztatott család rajza. Az egyes változatok instrukciói sok esetben csak kis mértékben 
térnek el egymástól, azonban azok pontos betartása nagyon fontos, hiszen minden esetben más 
és más pszichológiai tartalmakat hívnak elő az instruáló szavai! Vass Zoltán (Vass, 2011) 
felhívja a figyelmet a szakirodalomban elhanyagolt anya-gyerek rajzokra is, melyek a család 


és emberrajz közötti , félutat" jelentik. 
Az ismertebb és használatos családrajz típusok: 


e — saját család rajza 


e egy család rajza 

e — állat-család rajza (a saját család rajz módosított változata, a saját család állat 
családként való megjelenítése) 
e — elvarázsolt család rajza (családtagokat elvarázsolta egy varázsló!) 


e " kinetikus családrajz (mindenki csináljon valamit a rajzon!) 


A családrajzok fontosságát nem lehet elégszer hangsúlyozni, a család belső struktúrájának, 
működésmódjának, a gyermek és családtagjai közötti érzelmi viszony megismerésében 
betöltött helye kivételes. A családdal együtt töltött idő, a családlátogatás sem mindig tud olyan 
mértékben hozzájárulni a problémamegoldáshoz, mint a rajzok helyes értelmezése. Fontos 
hangsúlyozni, hogy a családrajznak is vannak korlátai, ugyanis a rajzoló szubjektív 
szemszögéből nyújt információt a családról, mely nem biztos, hogy valós, vagy éppen helyes. 
Ám a segítő szakmában az is kiemelkedően fontos, hogy a személy — a gyermek — hogyan éli 
meg az adott szituációt, vagy mennyire érzi jól magát abban az életszakaszban. A fenti 
, torzítás" egyik lehetséges csökkentési módja, hogy a családtagokkal is rajzoltatunk, így a 
rajzok egybevetésével egy még komplexebb és talán egyben reálisabb képet is kaphatunk a 
családról. Különböző módszerek alakultak ki arra, hogy a rajzoló jelenlegi észleléseit, vágyait, 
és félelmeit is megjelenítse a rajzokon, ezek sokszor csak az instrukciókban térnek el 
egymástól. Feuer Mária (Feuer, 1989) az elrontott családrajzokról szóló cikkében tételesen 


felsorolja, hogy milyen jellemzőkre kell figyelmi az elemzés során..: 
Megfigyelési és értékelési szempontok: 
Látvány alapján: 


e — , a rajz általános színvonala, az életkori átlagtól való eltérés pozitív vagy negatív 
irányba 
e — rajzalap felületének használata 


e — az elrendezés térhatása 


e . mekkora a térköz egyes figurák között 

e — elválasztásra utaló vonalak" 

e — kivel kezdi és kivel zárja a rajzot 

e " melyik családtagot hányadiknak rajzolja 
. — kitki mellé, alá-fölé 

e. . önmaga elhelyezése 


e — méretbeli viszonyok a rajzon belül 

e — kiki felé fordul, ki kinek fordít hátat 

e " ki kivel érintkezik, kihez van közelebb, kitől van távolabb 
. " egy-egy családtag különös jellemzője, másoktól megkülönböztető jele 
e " ki kire hasonlít a rajzon belül 

e. — vonalvezetés 

e — a figurák arckifejezése 

e . a figurák ruházata 

e. . mozdulatok 

e — testrészek hiánya 

e. . indokolatlan kicsinyítés, felnagyítás 

e " karikatúraszerűség 

e — díszítettség, kit ruház fel szép vonásokkal 

e — színezés, kit színez ki, színezés hasonlósága 

e — kit hagy le a rajzról 


e " a rajzoló aktuális állapota 
Különös megfigyelési szempontok: 


e — kitront el - hányszor rontja el 
e — újrarajzolja-e vagy elhagyja / mi lesz az új helye 


e "mia különbség az elrontott és a jól sikerült alak között. 


A megfigyelés alapján az értelmezés szempontjai: 
e — az egész rajz összbenyomása (izgatottság, nyugalom, stb.)milyen összefüggésben 
vannak ábrázolva a családtagok 
e " családtagok közötti hierarchia 


e . a családtagok közötti rokon- illetve ellenszenvek, indulatok 


e saját szorongás és agresszió Bsaját szükségletek, vágyak 
. — önértékelés 


e . családstruktúra a rajzoló szempontjából" (Feuer, 1989) 


A fenti szempontsorban szereplő jellemzők alapján megalkotható egy pozitív és egy negatív 
pólus a gyermekrajzokban.: 

Globálisan pozitív: a családtagok egy vagy két sorban helyezkednek el; kis térköz van a 
személyek között; vagy éppen érintkeznek is az alakok; az életkornak megfelelő arányosság, és 
színezettség; fiatalabbaknál énközpontúság miatt lehet ő az első, nagyobbaknál (8-Jévesek) már 


egyértelműen a szülők kitüntetett helyzetben vannak. 


Globálisan negatív: a rajz színvonala nem felel meg az életkornak; szétszórt elhelyezés; 
rajzfelület kis részét használja fel; az alakok egymáshoz viszonyított aránytalansága kirívó; 


áthúzások, elválasztások jelennek meg (Tihanyiné, 2009). 


XI.9. Legfontosabb jellemzők a családrajzban 


1.) Sorrend: Erős összefüggést fedeztek fel a rajzolási sorrend, a rajzon való elhelyezkedés 
sorrendje és az érzelmi viszonyok között. A családrajzot már jó készséggel készítő 5-8 
évesek között jellemző, hogy saját magukat rajzolják le legelőször, majd szüleiket és 
utána testvéreiket (ha van) és egyéb hozzátartozóikat. Mindez arra utal, hogy az 
ilyenkor jellemző és természetes egocentrizmus mellett, jó, kiegyensúlyozott családi 
kapcsolatrendszerrel rendelkezik, egészséges önbizalommal teli gyermek. A 
sorrendiség alkalmas arra, hogy leolvassuk kit tart a gyermek a legfontosabbnak, illetve 
ki a legdominánsabb személy a családban (itt is fontos a kontextus, hiszen a két jellemző 
nem mindig fedi egymást!). Kifejezetten figyelni kell a sorrendben az első és az utolsó 
személyt, ugyanis ez nem mindig egyfajta , szeretet-lejtő", hanem keretet is adhat a 
családnak, a két szülő elsőnek és utolsónak való rajzolása egy nagyon erős, érzelmileg 
biztos, bár egy kissé zárt rendszert jelenít meg. Amint a gyermekek növekednek, 
csökken az egocentrikus gondolkodás hatása és növekszik a társadalmi normák hatása 
és a saját észlelésen alapuló sorrendiség hatása is, ennek megfelelően rajzaikból már 
más információkra tehetünk szert. A 10-11 évesek már ábrázolják a családi és 
társadalmi státust is, apát elsőnek, anyát, rajzolót, testvéreket. Amennyiben van a 
családban problémás személy, azt általában utolsónak rajzolják, ez a jelenség még 
erősebb, ha a rajzoló maga is bizonytalan (Tihanyiné, 2009). 

2.) Elrendezés: A rajzon történő elhelyezés utalhat a család belső struktúrájára, így a segítő 
munka során kiemelten fontos elem. A gyermek megjelenítheti a családon belüli 
koalíciókat, általa érzékelt belső kapcsolatokat, vagy éppen egy nem túl régi érzelmi 
impulzus hatását is. A családtagok viszonyának képi megjelenítési eszköze lehet: közel 


rajzolja egymáshoz a családtagokat, hasonlóak az alakok, érintkeznek az alakok, 

egymásra néznek, vagy éppen ellenkezőleg távolra kerülnek, nem érintkeznek, teljesen 
eltérő módon ábrázolja őket. A térbeli elhelyezés a vágyakat is megjelenítheti, például 
elszigetelheti a számára konfliktusos személyt önmagától és a szeretett személyektől. 
Azonban megjelenítheti — néha alaptalan, de szubjektíven érthető - saját elszigeteltségét 
is, pl. a következő rajzon, ahol az 5 éves gyermek kudarcos karácsonyi élményei után 


magát rossznak és elszigeteltnek tüntette fel, elválasztva a családtól. 


3.) Méretek: Kisméretű családrajz utalhat a szorongásra, a rajzoló negatív énképére, vagy 
a családdal kapcsolatos problémára is. Amennyiben a rajzon egy személyt ábrázol 
kisebbnek, mint a többit, akkor feltételezhető, hogy azzal a személlyel kapcsolatos 
érzelmi, hangulati viszonya speciális, ez a speciális jellemző általában negatív értékű. 
Amennyiben saját magát rajzolja kisebbnek a fenti kijelentés továbbra is igaz, azzal a 
módosítással, hogy a saját maga megítélése negatív, vagyis alacsony az önértékelése, 
mellőzöttséget él át. A nagyméretű ábrázolás esetében dominancia, határozottság, 
fontosság jelenhet meg, akkor is, ha saját magát ábrázolja így, vagy más családtagját. 
Amennyiben családtag a , nagy ember", akkor utalhat agresszióra is, a tőle való 
félelemre is (tehát itt is kiemelten fontos a rajzi jegyek tartalmának kontextus függő 
elkülönítése). A mérethez kapcsolható a kidolgozottság és a megjelenítés gazdagsága 
is, amelyben megfigyelték, hogy a gyermek számára felértékelt személy (Tihanyiné, 
2009) alakjához a rajzkészítés során többször is visszatér. Tihanyiné kiemeli, hogy az 
életkori átlagtól lényegesen elmaradott színvonalú rajzok nagy körültekintést 
igényelnek, mivel a háttérben akár elhanyagolás, bántalmazás, vagy kognitív 
fejlődésbeli lemaradás is állhat. Itt is utalni szeretnénk a háttér tényezők pontos 
kibontásában való együttműködésre, annak fontosságára. A rajzvizsgálatot végző 
személy és a családdal kapcsolatban lévő egyéb intézmények, szakemberek közötti 
együttműködéssel, információk megosztásával (adatvédelmi szabályok 
figyelembevétele mellett) pontosabban behatárolhatók a rajzban tapasztalt változók 
okat. 

4.) Elhagyás: Bármely családtag elhagyása fontos jelzés, amennyiben saját magát hagyja 
le/ki a rajzról kitaszítottságot jelez. Fontos rákérdezni, hogy ő hol is van? Nincsenek 
véletlenek, ne fogadjunk el olyan választ, ami a véletlenre utal. Több, különböző időben 
elkészített családrajz egybevetésével ellenőrizhető, hogy mindig ugyanazt a személyt 
hagyja-e le a rajzról? Vélhetően ezzel a személlyel kapcsolatban ambivalens az érzelmi 


beállítottsága, vagy éppen ellenséges. Javítás: szintén az adott személlyel kapcsolatos 

érzelmi problémát jelezhet. Amennyiben a javítás az egész rajzra kiterjed, kicsit más a 
helyzet, akkor ugyanis a gyermek megfelelni vágyása jelenik meg, a külső kontroll 
erősségét láthatjuk, illetve annak való megfelelni vágyást. A pszichikus működés 
életkori sajátosságait itt is figyelembe kell venni. A kinetikus és állatcsalád rajzok 
elemzésétől el kell tekintenünk — időtartam korlátozások miatt - ám a szakmai értékelés 
szempontjából kiemelkedően fontosnak tartjuk őket. A jelenlegi alapozó tanfolyam 
folytatásaként, a már tapasztalatot szerezett hallgatóknak szükségesnek tartjuk újabb 
tanfolyam kialakítását, amelyben már kifejezetten a gyakorlati elemzésre helyeződne a 


hangsúly és a vizsgálati módszerek bővítésére. ( Tihanyiné, 2009) 


A fenti vizsgálati szempontok és elemzési egységek az alapismeretek — tüneti, 
észlelési, jelzési - bővítését célozzák, a rajzelemzéseket a korábban ismertetett 


tesztek felhasználásával bízzuk gyakorlott szakemberekre, klinikusokra. 


Összefoglaló kérdések: 


e . Melyek a gyermekkori rajzfejlődés szakaszai Feuer Mária szerint? 
e . Mit neveztünk kompartmentalizációnak? 


e . Milyen szempontok érvényesülnek a családrajzok elemzésében? 


Jegyzet: 


[2] Kompartmentalizáció: az alakok egyenes vonallal történő, a lap teljes hosszán végigfutó 
elhatárolása (Tihanyiné, 2008) 

